
Geografien. 

Kakaolandet  dét  er  Ecuador  —  derfra 
kommer  det  meste  af  jordens  kakao  og  dog 
er  det  ikke  større  end  Storbritannien  og 
Irland  tilsammen. 

Ecuador  finder  man  let  paa  en  globus,  for 
Ækvator  gaar  gennem  landet.  Det  har  form  som 
en  mægtig  trekant  med  en  spidsvinkel,  der  peger 
mod  øst  ind  i  Brazil.  Fra  nord  til  syd,  fra  Co- 
lumbia  til  Peru,  er  trekanten  gennemskaaret  af 
to  paralelle  alpekæder,  los  Cordilleras,  eller  los 
Åndes  —  kæmpevolde,  der  samler  sig  om  en  lang 
højslette. 

Denne  højslette,  kun  firs  kilometer  bred,  er  det 
egentlige  Ecuador,  tværs  over  den  er  der  lave 
bjærge,  der  forbinder  alperne  og  ligner  broer  og 
da  de  gentager  sig  hele  højsletten  igennem,  for- 
mer de  landet  i  bølger  og  bakker. 

Det  er  jævnt  bølget,  dette  højland  —  der  er 
gamle  byer  og  smaa  landsbyer  og  der  er  antikke 
veje.    Paa  langs  af  højlandet  løber  en  enkeltsporet 

jærnbane.  Llamaer,  æsler,  muldyr  og  heste  slæ- 
ber fra  dag  til  nat  byrder  hen  over  vejene  — 
endnu   bruger  man   llamaen    mer    end   banen. 

Jorden  paa  højsletten  er  brun,  naar  den  er  tør; 
regner  det,  er  den  rød  og  den  er  meget  frugt- 
bar. Her  og  længere  sydpaa  laa  Inkaernes  "mar- 
ker og  den  dag  i  dag  pløjer  Indianere  med  okse- 
spand  for  træplov  i  den  samme  muld,  som  deres 
fædre  dyrkede  i  tusinde  aar. 

Jorden  er  ellers  sammensat  af  alt  det  stof,  bræen 
i  tidernes  løb  har  malet  væk  fra  bjærgene  og  som 
floderne  har  ført  ned,  men  grundbestanddelene  er 
mudder,  rødt  slam,  der  i  prætertiære  tider  er  slyn- 
gel op  af  de  kratere,  der  danner  dybe  huller  i 
Andeskæderne.  De  ligger  som  kæmpegryder,  alle 
disse  for  længst  udbrændte  vulkaner;  men  endnu 
er  der  virksomme  ildsprudende  bjærge.  Fra  Co- 
topaxi  og  Sangay  slikker  ilden  op  som  røde  tun- 
ger og  i  Tungnragua  syder  og  brøler  det,  mens 
svære  røgsøjler  staar  til  vejrs. 

Landet  vest  for  denne  kultiverede  højslette  skraa- 
ner  ned  til  Pacifik-oceanet;  det  er  urskove,  og 
dér  lever  dovendja-  og  myreslugere,  halebjørne  og 
væsler.  Urskove  med  aber  og  slanger,  med  orki- 
deer og  bambus,  og  med  kakaoen  i  de  ryddede 
plantager.  Nede  ved  kysten  gaar  junglen  over  i 
vidtstrakte  sumpe  —  mangrovekrat,  med  moskito 
og   krybdyr. 

Øst  for  den  opdyrkede  højslette  og  øst  for  Åndes 
er  bjærgene  derimod  stejle  og  de  danner  dybe 
dale  og  forrevne  kløfter.  Der  er  masser  af  vand- 
fald med  rivende  floder,  der  ender  i  Grande  Rio 
Amazone.     Noget   østligere    gaar    bjærgene    over  i 


stepper  og  morads  —  hjem  for  saa  sjældne  dyr 
som  tapiren.  I  intensiv  fugtig  hede  jager  puma 
og  jaguar,  og  naar  solen  bli'r  borte  bag  bambus 
og  rør,  og  de  lumre  uhyggelige  nattetimer  begyn- 
der, piber  hale  aber  og  skriger  pappegøjer. 

I  regntiden  er  her  simpelthen  ikke  til  at  komme 
frem;  en  hest  stikker  fast  til  bugen.  Kun  i  den 
torre  tid  kan  man  naa  her  ind. 

Landet  kaldes  Oriente.  Det  er  Ecuadors  frem- 
tid som  kautsjuk-land  og  kokain-land,  kakao-land 
og  ris-land  og  —  hvem  ved  —  land  for  majs, 
farvestoffer  eller  kemikalier. 

Her  er  slet  ikke  veje.  Staten  maa  til  at  anlægge 
dem  og  maa  allerførst  begynde  med  dæmnings- 
anlægning,  derefter  brobygning.  Saa  først  kan  der 
lænkes  paa  at  skabe  jærnbaner. 

Dette  rige  land  er  nu  opdaget,  men  hvor  vanske- 
ligt det  er  at  tage  i  besiddelse,  faar  man  først 
anelse  om,  naar  man  ser  dets  store  net  af  flo- 
der og  bifloder  og  igen  arme  og  fingre  af  disse. 
Man  gør  sig  heller  ikke  noget  rigtigt  begreb  om 
størrelsen  af  de  vandmasser,  der  begynder  paa 
Åndes  som  tynde,  rasende  elve,  der  styrter  over 
sten  og  klipper,  samles  som  skummende  vand- 
fald og  strømmer  af  sted  gennem  Oriente,  driver 
jævnt  videre  for  endelig  at  forenes  med  de  andre 
talløse  vandstrømme  fra  Columbia,  Peru  og  Boli- 
via i  den  rolige   kontemplative  Amazonestrøm. 

Ecuador  og  Peru  strides  om  grænserne  af  Oriente 
—  hvert  land  har  Oriente  paa  sit  kort. 

Naturligst  hører  dét  til  Ecuador,  men  det  bli'r 
den.   der  kommer  først,   der  faar  landet.    Den  af 

staterne,  der  anlægger  den  første  bane  eller  blot 
bygger  veje,   faar   retten   og   rigdommen. 

Her  er  ikke  alene  guld,  men  masser  af  andre 
fuldt  saa  brugbare  metaller,  —  her  findes  sjældne 
træsorter  og  fremfor   alt   er    landet   frugtbart. 

I  Ecuador  træffer  man  et  latinsk  folk,  der  er 
helt  moderne  —  Spaniere,  der  oppe  paa  denne 
højslette,  i  et  koldt  klima,  har  sat  ny  skud. 

Desuden  møder  man  paa  samme  højslette  brune 
smukke  halvnøgne,  altid  barbenede  mennesker,  ef- 
terkommere af  Inkafolket,  og  det  er  landets  hoved- 
stamme. 

I  Oriente  og  i  urskovene  vest  og  øst  for  Åndes 
lever  derimod  primitive  helt  vilde  Indianere. 

Men  det  er  Spaniernes  efterkommere,  der  skal 
skabe  dette  ny  unge  land  og  lede  Indianerne. 


Til  Syd-Amerika. 

Saa  snart  vi  i  Panama  var  kommet  ombord  paa 
den  store  hvide  damper,  der  laa  med  fuld  damp 
oppe  og  skulde  mod  syd,  mærkede  vi  straks  Syd- 
Amerika,  ikke  alene  ved,  at  de  fleste  talte  spansk, 
men  ogsaa  paa  de  spanske  skikke  og  i  det  hele 
taget  paa  den  latinske  tone,  der  var  over  ocean- 
damperen, —  blot  den  lille  ting,  at  matroserne 
var  høflige  —  —  —  men  mest  saa  vi  det  paa 
de   glade   tilfredse,    sunde    smilende    ansigter. 

Og  forskellen  var  ogsaa  raabende  —  vi  kom 
lige  fra  hotel  Tivolis  store  terasse  i  Ancon  og 
havde  været  sammen  med  Amerikaneres  stenhaarde 
og  alligevel  nervøse  forretningsmasker  og  havde 
nylig  i  Panama  mødt  raa  Negre,  udklædt  i  færdig- 
syet  lapset  tøj. 

Min  rejsekammerat  hed  Leon,  senor  Leon,  som 
han  havde  præsenteret  sig.  Det  var  en  frisk  og 
meget  begavet  ung  mand ;  han  var  fra  Quito,  havde 
lige  taget  en  eksamen  oppe  i  Staterne  og  vendte 
nu    hjem    til    sine    forældre.     Hian   var    mærkvær- 

dig  nok  lys,  havde  stærkt  bølget  haar,  smaa  øjne 
der  sad  en  smule  paa  skraa  som  en  Japaners, 
men  hans  spanske  afstamning  røbede  sig  i  ansig- 
tets smalle  form  og  hovedskallens  rene  runding. 
Hans  væsen  var  ikke  blot  elegant  men  ogsaa  lige- 
fremt, og  saa  indtagende,  at  han  vandt  alle  menne- 
sker, han  kom  i  berøring  med,  i  al  fald  dem  han 
gad   vinde. 

Damperen  var  bygget  til  klimaet;  den  havde  fa- 
ste soltage,  kølige  saloner  med  gennemtræk,  mage- 
lige sofaer  og  højryggede  lænestole  med  hvide 
støvbetræk.  Kahytterne  havde  døre,  aabne  ud  til 
havet. 

Mellemdækket  var  en  overraskelse  —  det  var 
nemlig  en  zoologisk  have.  Under  lofterne  hang 
der  bure  med  tropiske  fugle  og  svære  bananbund- 
ter i  korte  reb,  en  hel  skov  af  bananer;  der  var 
ogsaa  tremmebure  med  ænder,  høns,  pappegøjer 
og  kalkuner,  aber  i  snore,  slanger  i  glas.  —  — 
Der  stank.  —  —  Folk  havde  lejret  sig  paa  ud- 
bredte tæpper  og  maatter,  barrikaderet  sig  bag 
kufferter  og  indrettet  sig  bag  de  masser  af  sager, 
de  havde  med  sig.  Det  lignede  allermest  en  picnic 
paa   en   plæne    netop    i  en   zoologisk   have. 

Den  type,  man  saa  paa  damperen,  var  ejen- 
dommelig, slank,  smal  —  der  var  b!lege  ansigter 
mellem  helt  solbrændte  fysiognomier,  med  store 
bløde  øjne  under  lange  buede  vipper  og  blankt 
sort  haar,  der  var  tæt  og  tykt  —  det  er  menne- 
sker, der  helt  igennem  er  velskabte. 

Og  de  kom  allesammen  én  saa  ligefremt  og  ven- 
ligt i  møde,  at  man  mærkede  god,  gammel  kultur. 

Især  var  de  sydamerikanske  kvinder  straalende, 

for  de  er  sunde  —  maaske  har  de  faaet-  bedre 
kost  end  deres  søstre  i  Espania.  Viften  brugte  de 
uafbrudt  i  varmen.  De  var  pudret  matbrune,  næ- 
sten hvide,  men  midt  i  denne  sygelige  teint  knal- 
dede ribsrøde  læber.  De  var  elegant  paaklædte, 
bryst  og  hofter  kom  til  deres  ret.  De  havde  en 
vis  stilfuld  optræden,  et  næsten  officielt  væsen, 
men  alligevel  stak  kvinden  igennem  hos  dem  alle 

—  her  var  ikke  nogen  mandhaftighed,  heller  in- 
gen reflekterende  hjerner  —  disse  kvinder  levede 
udelukkende   paa  instinkt. 

En  ting  var  slaaende  —  dét,  at  mandfolkene 
gennemgaaende  var  nogle  pibestilke;  rigtignok  var 
se,nor  Leon  en  stor  og  stærk  fyr,  trænet  ved  mange 
slags  sport,  men  de  fleste  andre  havde  altfor  smaa 
hænder  og  fødder,  og  fødderne  lagde  man  særlig 
mærke  til,  da  alle  om  bord  havde  nye  støvler  paa. 
Jeg  tænkte  uvilkaarlig  paa  de  umaadelige  lemmer, 
Negrene  mavde,  der  badede  ved  Panama-kanalens 
kajer. 

Men  den  ^lags  lægger  man  kun  mærke  til  den 
første  dag,  senere  ser  man  det  ikke  for  saa  meget 
andet. 

En  ung  mand  —  senor  Leon  kendte  ham  oppe 
fra  universitetet  —  traf  vi  i  skibets  zoologiske  have; 
han  fortalte,  ,at  han  havde  brugt  for  mange  penge 
i  San  Francisco  og  nu  maatte  suge  paa  labben 
og  ta'  paa  dæk  —  men  hvad  gør  det,  senor  Leon 

—  sagde  han  —  vi  sover  jo  dog  alle  under  aaben 
himmel  i  varmen.  —  Han  fortalte  videre,  hvordan 
han  havde  .indrettet  sig,  —  paa  dén  maatte  skal 
jeg  sove,  men  jeg  spiser  samme  mad  som  første 
klasse,  jeg  har  aftalt  med  en  tjener,  at  han  brin- 

ger  mig  mine  fem  retter  mad  og  vin,  og  for  dessert 
har  Vor  Herre  selv  sørget  her  i  denne  paradisiske 
have:  jeg  strækker  haanden  ud  og  plukker  en 
banan.  Jeg  tror,  Eva  plukkede  bananer  og  ikke 
æbler,  —  føjede  han  til  og  lo.  Lommen  havde  han 
fuld  af  cigaretter  og  bød  indsmigrende  om. 

I  farvandene  langs  Columbias  og  Ecuadors  ky- 
ster —  og  for  saa  vidt  ogsaa  udfor  kysten  af 
Peru  og  Nord-Chile  —  er  havet  oftest  roligt  og 
luften  pinende  hed;  det  er  et  af  de  allervarmeste 
steder  at  sejle  —  der  kan  være  hedere  end  i  det 
Røde-hav  og  det  siger  noget.  Naar  vindene  inde 
fra  ørkenerne  staar  til  havs  og  solen  ved  mid- 
dagstid staar  i  Zenit,  dirrer  varmebølgerne  hen- 
over popdækket  paa  en  damper  —  kun  paa  pro- 
menadedækket er  det  nogenlunde  udholdeligt. 

Men  havet  er  her  for  det  meste  blaat  og  him- 
len  skyfri. 


Pludselig  traf  senor  Leon  en  ny  bekendt  — 
denne  gang  en  ung  dame;  hun  havde  sin  purunge 
tjenestepige  med,  men  rejste  ellers  alene.  Jeg  saa 
hende  først,  da  de  allerede  var  dybt  inde  i  en 
samtale,  hun  vendte  ryggen  til.  Hun  var  sort- 
klædt, slank,  med  mørkt  blankt  haar,  sat  op  efter 

allersidste  mode  —  hun  gjorde  indtryk  af  at  være 
højt  kultiveret.  Med  ét  vendte  hun  sig  om,  og 
jeg  saa  øjnene.  De  var  som  fløjl  og  temmelig 
mørke  med  ophøjede  vipper  —  det  var  udtryk- 
ket, der  fik  mig  til  at  studse  —  de  skød  lyn  — 
de  var  vrede  —  de  tindrede  —  afspejlede  i  en 
uendelighed  skiftende  følelser. 

Og  senor  Leon  ligefrem  jublede,  mens  han  talte. 
—  Hvor  var  de  unge.  Alle  vor  tids  bevægelser 
havde  de,  armens  rytme,  fodstillingen,  det  var  splin- 
terny moderne  mennesker.  De  satte  sig  i  et  par 
kurvestole  og  mens  hun  smilede,  talte  han  ustandse- 
ligt. Ordene  rullede  i  bøiger,  muntert  som  latter. 
Leon  gjorde  stormende  kur.  Igen  var  hendes  blik 
dystert  og  atter  fo'r  solen  hen  over  det. 

Lige  bag  hendes  stol  sad  hendes  lille  pige  paa 
hug.    Det  var  en  Indianertøs  med  bare  ben. 

Da  de  en  tid  lang  havde  talt  sammen,  rejste  de 
sig  og  gik  ned. 

Var  senorita  køn,  saa  var  Indianerpigen  blæn- 
dende smuk;  hendes  kjole,  der  var  tynd,  sad  stramt 
om  en  dejlig  krop  —  fuld  af  sundhed.  Hun  var 
vel  en  tolv,  tretten  aar,  men  kvinden  i  hende  var 
sprunget  ud;  hun  gik  ikke  men  gled  henover  dæk- 
ket, vrikkende  en  kende  med  hofterne.  Hun  var 
solbrændt,  havde  mørkt,  kraftigt  haar,  der  var 
klippet  halvkort  —  hendes  mund  var  stor  med 
buede  halvaabne  læber  —  overlæben  krængede  lidt 
opad.  Fingrene  bøjede  hun  ledløst  bagover  og  hove- 
det var  sænket,  saa  hun  saa  paa  plankerne,  idet 
hun  forsvandt. 

Hvis  man  ikke  kan  kalde  det  et  held,  saa  — 
senere  blev  vi  præsenteret,  hilste  ceremonielt  paa 

hinanden  og  begyndte  at  konversere.  Den  unge 
senorita  havde  været  i  Panama  ved  kanalen  hos 
sin  fader,  der  for  tiden  var  ingeniør  i  Gatum  — 
nu  skulde  hun  hjem  til  sin  moder  i  Quito,  ti] 
samme  by  som  Leon.  Vi  sad  sammen  og  saa  pa; 
havet,  kysten  laa  skarpt  synlig  bag  et  violblaal 
vand  og  solen  var  skjult  paa  den  anden  side  ai 
dækket. 

Indianerpigen  var  der  ingen,  der  tog  notits  af; 
hun  var  falden  i  søvn  og  i  søvne  bevægede  hun 
sine  nøgne  tæer. 


Vi  befandt  os  udmærket  om   bord.    Maden   var 
god  og  vi  spiste  paa  spansk,  vinen  var  lagret  o 
fra   Chile. 

Efterhaanden  blev  senor  Leon  og  hans  veninde 
senorita  Carmen,  som  hun  hed,  og  jeg  fine  venne 
og  de  fire  dage  paa  damperen  fløj  af  sted. 

Indianerpigen   blev  mer    og    mer    morsom;    de 
var  egentlig  underligt,  at  hun  ikke  kunde  spinde 
som  en  kat,  for  den  dejligste  krog  paa  damperen 
kunde  hun  altid  finde. 

Naar  vi  spiste,  —  vi  sad  sammen  ved  et  side- 
bord for  os  selv,  —  laa  hun  ved  sit  herskabs  fød- 
der, eller  rettere  sagt,  hun  sad  paa  hug  gemt  un- 

Forfatteren  mellem  kaktus  og  agaver. 


Før  messen  i  Qvito, 

Indianere  paa  hestemarfcedet  i  Qvito. 

der  bordet  og  senorita  Carmen  stak  den  ene  gode 
bid  til  hende  efter  den  anden  og  barnet  saa  op 
med  et  blik,  som  man  ellers  møder  hos  dyr. 

Senorita  Carmen  var  ikke  den  eneste,  der  paa 
den  maade  havde  sin  pige  inde  ved  bordet.  Det 
lod  til  at  være  skik. 

Og  Leon  udfoldede  sig,  han  var  fuld  af  spøg, 
og  saa  opfindsom,  at  senoritaens  øjne  havde  travlt 
med   at  indstilles. 

Studenten  besøgte  vi  mange  gange  om  dagen  og 
spiste  bananer  i  haverne  agter. 


En  morgenstund  sejlede  vi  op  ad  en  flod  til 
Guayaquil.  Ved  indsejlingen  laa  nogle  smaa-øer; 
selve  floden  var  skiddengul  og  en  stærk  mod- 
strøm førte  planter  og  raadne  stammer  med  fart 
paa  til  søs,  —  det  var  ligefrem  grønne  plante- 
haver,  der  svømmede   ud   ad. 

Langs  kysten  var  der  lav  underskov  og  man- 
grovekrat, men  ikke  et  hus  —  alt  var  vildt  og 
raat.    Fjærnt  borte  kunde  vi   se  bjærge. 

Det  var  i  Januar  maaned,  men  der  var  knal- 
dende hedt  og  luften  stod  stille,  —  en  sær  mod- 
sætning til  alt  det  drivende,  vi  havde  mødt  under 
sejladsen. 

Ecuador.  « 

Sorte  fugle  med  spidse  vinger  slog  slag  hen- 
over floden  eller  satte  sig  paa  vandet  og  hvilede. 
Langnæbede  pelikaner  trak  stint,  men  lavt  og  tungt, 
henover  floden,  gærne  en  tre  fire  sammen.  Ellers 
var  der  nærmest  uddødt,  naar  ikke  en  stime  fisk 
tilfældig  slog  i  vandet. 

Senor  Leon  fortalte,  at  her  var  krokodiller.  Se- 
norita  Carmen  blev  ved  at  kigge  efter  dem,  men 
dén  morgen  saa  vi  ingen. 

Efter  frokosten  vendte  strømmen,  og  alt  det  fly- 
dende gik  først  langsomt  rundt  i  karuseller  og  se- 
nere, en  times  tid  efter,  sejlede  de  grønne  haver 
hjem  igen,  tilbage  den  vej,  de  var  kommen. 

Vi  sad  alle  og  talte  sammen  og  saa  paa  sol- 
disen inde  over  mangrovekrattet.  Indianerpigen 
derimod  stirrede  ind  mod  land,  hun  laa  over  ræ- 
lingen, saa  man  saa  hendes  kønne  faste  lægge  — 
luften  flimrede  uroligt,  samtalen  holdt  op  og  lidt 
efter  lidt  faldt  vi  i  søvn. 

Og  strømmen  og  damperen  tog  os  sovende  op 
til    Guayaquil. 


Guayaquif. 

Solen  skinnede  over  Guayaquil.  I  Guayaquil  er 
der  fart,  republikens   puls   slaar   haardt. 

Havnen  fuld  af  skibe,  paa  lossepladserne  travle 
arbejdere.  Et  par  krydsere  for  anker,  passende 
havnen.    Ecuadors  flag  agter  —  rødt-blaat-gult. 

Vi  gik  i  brede  og  lige  gader,  der  havde  træer; 
vi  saa  pladserne  med  de  gamle  trækirker  og  var 
inde  i  de  smukke  parker  med  palmer,  blomster, 
—  og  hele  tiden  kunde  vi  lugte  mangrovemudder. 

Om  det  var  underligt?  Næ,  for  byen  ligger  fak- 
tisk paa  en  flad,  svampet  ø  mellem  gule  flodarme, 
der  er  ikke  langt  til  mangrove  til  nogen  af  siderne; 
gaar  man  blot  en  gade  til  ende,  ser  man  ficus- 
buske  i  sortegraat  morads  og  i  søle,  skidne  pest- 
reder fulde  af  moskitos. 

Men  allermest  lugtede  der  dog  af  kakao.  Man 
skovlede  den  i  sække  nede  ved  kajen,  den  laa  til 
tørre  i  gaderne  i  solsiden  paa  maatter.  Knkaolugt 
og  mangrovestank,  gennemtrængende  kaffe-os  og 
lugt  af  huder,  det  er  Guayaquil. 

2* 

Halvnøgne  brune  mænd  bar  sække  med  kaffe, 
kakao  eller  med  korn  ned  i  pramme  og  i  alle  ga- 
der solgte  man  panamahatte.  —  Det  er  i  Ecua- 
dor, de  ægte  panama  bli'r  til,  og  ikke  i  Panama. 

De  fleste  huse  er  af  ler,  klinet  op  med  dynd,  og 
de   har  ingen   ruder. 

I  hovedgaderne,  brede  og  regelrette  som  gaderne 
i  enhver  anden  storby,  er  der  stenhuse  i  spansk 
stil  —  brolægning  og  fortov  med  store  fliser. 

Paa  strøget  moderne  forretninger  med  spejlglas- 
ruder og  umaadelige  udvalg;  man  kan  vælge  som 
i  en  millionby.  Automobiler,  drosker,  elektriske 
sporvogne  virkede  derimod  saa  underligt,  naar  man 
ogsaa  standsedes  af  rækker  af  blinde,  haand  i 
haand,  ledet  af  et  barn  —  eller  man  saa  rester  af 
mennesker  —  lemlæstede  under  en  eller  anden 
krig  eller  revolution  —  slæbe  sig  paa  læder  tværs 
over  gaden,  rædselsfuldt  tilredte  krøblinge,  van- 
sirede mennesker,  der  ikke  levede,  kun  eksi- 
sterede. 

Man  gik  under  arkader  og  saa  ind  i  aabne  bu- 
tikker, hvis  døre  alle  stod  paa  vid  gab.  Et  sted 
sad  en  mand  og  spillede  skopa  med  en  anden; 
komisser  havde  travlt.  Folk  sad  paa  stole  inde 
i  forretningerne  og  læste  El  Telegrafo. 

Vi  boede  alle  paa  hotel  Victoria,  et  hotel,  der 
mindede  meget  om  europæiske.  Naar  vi  sad  i 
spisesalen  oppe  paa  første  sal,  saa  vi  ud  gennem 
moskitonættet,  der  sad  fast  i  vinduskarmene  i  ste- 
det for  ruder,  nedenfor  flød  den  gule  flod,  —  ovre 
paa  den  anden  side  laa  Duran,  jærnbanestationen, 
gemt  i  noget  grønt,  —  over  floden  gled  færger  og 
smaa  baade,  der  lignede  gondoler,  men  uden  det 

ligkisteagtige;  eller  baade  laa  tæt  sammen  og  vug- 
gede langs  flodens  grønne  bredder. 

Ved  spisetiderne  mødte  vi  altid  senorita  Carmen, 
bleg  og  med  hundrede  nye  udtryk  i  øjnene,  og 
hver  morgen  bragte  vi  hende  friske  blomster,  som 
hun  straks  satte  i  vand  paa  bordet;  Indianerpigen 
saa  vi  kun  sjældent  —  —  her  paa  hotellet  holdt 
hun  til  i  køkkenet,  men  naar  vi  tilfældig  mødte 
hende  paa  trapperne,  bar  senor  Leon  hende  uden 
videre  op,  satte  hende  pænt  fra  sig  og  gav  hende 
et  kys,  og  den  lille  pige  tog  stille  og  taknemme- 
lig  mod  denne    hyldest. 

Der  strømmede  masser  af  unge  mennesker  ind 
til  lunch,  glade  og  fornøjede  nød  de  den  gode 
mad  i  det  dæmpede  skær  ved  de  hvide  duge  og 
de  mange  blomster. 

En  tur  paa  gaden.  I  sidegaderne  var  der  dybe 
huller,  og  naar  oksevogne  eller  horder  af  æsler 
drev  henover  dem,  gik  det  med  humpen.  I  auto- 
mobil røg  vi  i  sæt  over  ujævnhederne,  —  Leon 
stak  saa  gærne  sin  arm  om  livet  paa  Carmen  og 
holdt  fast,  naar  humpet  kom,  og  saa  lo  vi. 

Der  var  især  en  spændende  gade  —  en  bred 
avenue  med  tilklippede  laurbærtræer  og  med  mange 
store  villaer  og  paladser.  Der  var  haver  ved  hvert 
hus  og  høje  fornemme  gittre,  haver  med  citron- 
træer, palmer,  tilstudsede  myrtehække,  bugnende 
rosenbuske,  blomstrende  magnolia  eller  buske  af 
pelargonia.  Duftende  haver  som  i  Granada,  med 
blomster  i  høje  bede  paa  begge  sider  af  smalle 
stenlagte  stier,  —  man  kunde  ogsaa  gennem  port- 
aabninger  og  gange  se  ind  i  stengaarde  med  sta- 
tuer, vaser,  springvand,   med  palmetræer   og  ran- 

ker  og  slyngplanter,  —  det  var  Sevillas  og  Cor- 
dobas rige  kvarterer  plantet  om  i  en  ny  verden. 
Ved  fire  fem  tiden  sad  kvinderne  paa  balkoner 
og  altaner  under  solsejl  eiller  blot  i  vinduer  og 
viftede  sig.  Og  haverne  var  levende.  Folk  var 
ogsaa  ude  at  køre  eller  spasere  som  paa  Rampia 
i  Barcelona  eller  Prado  i  Madrid. 

Byen  kunde  engang  imellem  minde  lidt  om  Vene- 
zia —  vandet,  broerne  og  kanalerne  gjorde  det 
og  de  smaa  baade,  en  art  kano,  og  alt  livet  nede 
ved  den  gule  flod;  men  der  var  ikke  spor  af 
Venezias  bedaarende  arkitektur,  langt  snarere  var 
der  noget  amerikansk  over  den. 

Guayaquil  er  ogsaa  den  by  i  Ecuador,  der  stær- 
kest er  paavirket  af  de  Forenede  Stater  og  det  er 
ikke  alene  Ecuadorianere,  men  ogsaa  Nordameri- 
kanere og  Europæere,  der  driver  forretninger  paa 
strøget. 

Vi  gik  med  senorita  Carmen  hen  paa  markeds- 
pladsen; det  var  en  hel  teltby  med  farver,  marine- 
blaal,  flamingorødt,  svovlgult,  pappegøjegrønt  el- 
ler levkøjviolet.  Overtøj  og  undertøj  var  bredt 
vid  under  telte,  lagt  frem  paa  stole,  paa  borde, 
eller  blot  ned  paa  jorden.  I  solskinnet  saa  det 
meget  broget  ud.  Senoritaen  købte  noget  bomulds- 
tøj  til  Tndianerpigen.  Pigebarnet  stod  stille  af  be- 
novelse —  med  tæerne  indad  —  og  følte  paa  tøjet. 

Nede  ved  floden  badede  piger  og  drenge,  nøgne, 
brune,  blanke  unger,  der  skrigende  styrtede  sig 
paa  hovedet  i  den  gule  vælling  og  grinende  og 
glinsende  kravlede  op  igen  paa  planker  og  baade. 

Langs  floden  voksede  der  vandliljer,  og  der  var 
tæt  af  grønne  siv.    Ud  i  vandet  gik  broer  ud  til  fly- 

dcnde  pontonbaade,  der  enten  laa  højt  oppe  eller 
dybt  nede  efter  vandstanden,  da  tidevandet  er  me- 
get stærkt.  Indianere  kom  sejlende  og  lagde  til, 
fra  deres  toplæssede  kanoer  bar  de  i  land  frugt 
eller   sække   med   kakao. 

Oppe  i  b}ren  vadede  de  i  gaasegang  efter  hin- 
anden, naar  de  da  ikke  listede  af  med  byrderne 
i  luntetrav  som  Kinesere.  Mændene  havde  langt 
haar;  store  runde  bløde  filthatte,  ben  og  laar  var 
bare  —  de  gjorde  absolut  et  nøgent  indtryk.  Rig- 
tignok var  der  filthatten  og  den  korte  burnus,  det 
firkantede  stykke,  altid  orangegule,  tøj  med  hul 
i,  de  slænger  ned  over  hals  og  skuldre  og  kalder 
puncha,  men  alligevel,  de  nøgne  halse  og  bryst, 
de  bare  arme  og  ben,  som  man  stadig  ser,  naar 
punchaen  glider  til  side,  gi'r  indtrykket  af,  at  de 
er   nøgne. 

Kvinderne  har  mere  tøj  paa  end  mændene  og 
render  lige  i  hælene  paa  dem.  De  ser  friske  og 
sunde  ud  og  har  dejlige  halse,  og  deres  haar- 
rigdom  er  en  hel  aabenbaring. 

Paa  gaderne  eller  i  aabne  boder  kogte  India- 
nerne mad  og  solgte  den  i  portioner,  og  kunderne 
spiste  siddende  paa  hug  i  det  fri. 

Vi  kedede  os  ikke,  vi  holdt  af  at  drive  inde  i 
en  eller  anden  park  under  en  magnolia  og  høre 
vandet  plaske  i  en  fontæne  og  mærke  duften  af 
blomster.  Saa  kom  smaa  skopudsere  stormende 
og  skulde  pudse  vore  støvler  eller  sælge  lotteri- 
sedler, dem  solgte  de  ellers  alle  vegne;  selv  i  El 
Salado,  naar  vi  svømmede,  fik  vi  dem  tilbudt, 
eller  naar  vi  —  som  i  Paris  —  drak  en  aperitif 
eller  lemonade  paa  fortovet  ved  et  lille   marmor- 

bord  midt  inde  i  en  af  hovegaderne,  —  vi  fik  dem 
stukket  ud,  naar  vi  dinerede,  ja  selv  i  togene  raabte 
drengene  med  lotto. 

Vi  er  i  et  latinerland,  det  vil  sige,  vi  er  i  et 
land  med  to  klasser  mennesker,  enten  er  man  se- 
nor,  velklædt  med  laksko  og  gamasher,  eller  man 
er  lazaron.  En  mellemkllasse  findes  ikke.  Man 
møder  tit  den  fattigfine  lurvet-elegante  mand  med 
snavset  flip  og  sorte  negle,  men  med  blanke  sko 
og  cylinder. 

Om  aftenerne  var  der  musik  i  parkerne,  spansk 
og  italiensk  operamusik.  Palmerne  inde  under  de 
kraftige  buelamper  kastede  skarpe  skygger  paa  de 
asfalterede  fortov,  og  lige  med  ét  kunde  vi  faa  en 
græshoppe  i  ansigtet,  naar  den  blændet  fo'r  op 
mod    lyset. 

Saa  var  alle  ude  at  spasere,  men  saa  sent  vilde 
senorita  Carmen  ikke  med  ud,  men  holdt  sig  hjem- 
me paa  hotellet.  Folk  hilste  til  højre  og  venstre. 
Vel  var  der  liv  i  Guayaquil  om  aftnerne,  —  i 
forretningstiden  var  den  ogsaa  levende  —  men  til 
andre  tider  kunde  gaderne  være  døde  og  tomme, 
og  kom  man  blot  en  halv  lime  efter  aftenens 
spisetid,  selv  paa  de  store  hoteller,  laa  alt  hen  i 
bælgmørke,  slukket  —  og  lukket  med  skodder, 
tværstænger  og  hængelaase. 

En  solskinsdag  sad  jeg  paa  en  bænk  i  en  park 
i  Guayaquil.  Senor  Leon  og  hans  veninde  var  ude 
at  køre.  Blomsterne  duftede  sødt.  Børn  legede 
under  palmer,  vand  plaskede  monotont  i  en  fon- 
tæne og  udenfor  gled  den  ene  elektriske  sporvogn 
forbi  efter  den  anden,  man  kunde  se  dem  i  glimt 
mellem  palmerne.  Et  par  blinde  listede  haand  i 
haand  op  gennem  anlægget,  ledet  frem  af  et  barn; 
de  havde  Jange  stokke  i  hænderne  og  følte  sig 
frem,  —  de  lignede  aldeles  breughelske  typer.  Ved 
siden  af  mig  paa  bænken  sad  en  ung  fyr  og  røg 
cigaretter,  vi  kom  i  snak  og  det  viste  sig,  at  ogsaa 
han  var  ny  i  byen. 

—  Hvorfor  kører  de  ikke,  senor  —  spurgte  han, 
da  den  elektriske  netop  fo'r  forbi.  Selv  havde 
han  endnu  aldrig  kørt  i  sporvogn,  da  han  ingen 
penge  havde,  fortalte  han. 

Han  var  altsaa  fra  landet.  Man  fik  pludselig 
et  indblik  i  et  fremmed  land,  i  dét  land,  der  laa 
bag  denne  havnestad. 

—  Havde  jeg  penge,  kørte  jeg  hele  dagen  — 
blev  han  ved  og  tog  et  dybt  drag  og  blæste  fede 
skyer  ud  gennem  sine  store  næsebor.  Han  saa 
naiv  ud  og  stemmen  var  troskyldig. 

Saa  kørte  vi  sammen  til  endestationen  og  til- 
bage igen  og  bondedrengen  fik  et  par  ekstrature, 
og  kørte  alene  bort,  blank  i  ansigtet  af  glæde,  staa- 
ende   bag  paa  en   splinterny   lakeret   vogn. 

Da  jeg  igen  gik  ind  i  parken,  var  de  blinde 
der    endnu,    de    havde    spist    og    sad    nu    og   for- 

døjede:  smulerne  fra  maaltidet  strøede  de  til  fug- 
lene og  de  følte  tællende  paa  nogle  kobberskil- 
linger, de  bavde  i  baanden,  fornøjet  gnækkede 
de  som  pappegøjer  —  er  man  født,  hvor  solen 
straaler  hedt,  skal  der  ikke  ret  meget  for  at  gøre 
een  lykkelig. 


Senorita  C  armen  og  Indianerpigen  var  taget  til 
Quito.  Vi  havde  fulgt  dem  til  toget  og  set  dem 
køre  bort,  men  heldigvis  skulde  vi  møde  dem  igen 
i  hovedstaden.  Det  var  trist,  da  de  var  borte  og 
tomt  at  sidde  alene  inde  ved  .lunch. 

—  I  morgen  skal  der  være  revolution.  Pas  paa, 
for  de  skyder.  —  Det  var  den  modtagelse,  vi  fik 
i  restauranten. 

Den  næste  dag  var  en  søndag,  gaderne  var  frede- 
lige og  tomme,  butikkerne  lukket,  at  tale  om  re- 
volution  nu   var   latterligt. 

Kirkerne  var  derimod  overfyldt.  Der  var  messe. 
Blegnæbede  kordrenge  svang  røgelseskar,  og  der 
var  mange  lys.  Unge  piger  knælede  og  lagde  ar- 
mene paa  stoleryggene.  Præsier  i  broderede  silke- 
kaaber  nuslede  og  puslede  foran  alteret,  og  flyt- 
tede  ting  som   distraite,  ældre  mænd. 

Hen  paa  eftermiddagen  gik  processioner  med 
musikkorps  gennem  gaderne  og  man  raabte  leve 
den   og  den   og   gav   touche   paa    trommer. 

Der  var  tre  grupper  og  tre  korps  —  mødtes 
de  tilfældig  paa  et  gadehjørne,  lød  de  samlede 
orkestre  øredøvende  og  folk  raabte  i  munden  paa 
hverandre. 

Men  det  var  ogsaa  det  hele,  og  saa  blev  det 
aften. 

Efter  dinner  sad  Leon  og  jeg  inde  i  en  park  og 
røg  og  pludselig   var   der  hvin  og  skrig  udenfor. 

Nu  maa  der  ske  noget.  Der  er  tæt  af  mennesker, 
politiet  trænger  sig  frem.  Vi  løber  straks  derhen, 
kværnes  rundt  og  det  er  som  om  alle  og  enhver 
netop  venter  det  samme,  som  vi  —  at  der  skal 
ske  noget.  Man  mases  og  trykkes,  kvinder  besvi- 
mer, drenge  skriger  oppe  fra  træerne,  vogne  sid- 
der fast  og  det  hele  er  i  et  nu  en  bølgende  masse. 

Pludselig  falder  det  første  skud.  Nogen  skriger 
vildt  og  i  samme  øjeblik  er  alt  ét  kaos.  Alle  raa- 
ber.  det  lyder  som  et  mægtigt  bragende  orkester. 
Saa  knalder  det  rigtigt  løs.  Kuglerne  piber  midt 
i  mobben  og  politiet  splitter  den. 

Man  ved  hverken  ud  eller  ind.  Én  raaber,  hyler, 
at  det  er  der  nede,  ned  ad  den  gade  —  og  af 
sted  styrter  folk  ned  ad  en  hel  anden  gade  og 
spredes  over  andre  dele  af  byen. 

Hurtigere  end  det  begyndte,  tynder  det  ud  og 
lidt  efter  lidt  ligger  gaden  igen  i  fredelig  ro. 

Næste  morgen  havde  El  Telegrafo  forsidebilleder 
af  et  par  døde  mænd,  gennemhullet  af -kugler.  To 
ofre  for  denne  latterlige  revolution. 


Urskoven. 

Del  er  fladt  usundt  sumpet  land  nord  for  Guaya- 
quil,  triste  endnu  ubrugelige  strækninger  med  man- 
grovekrat og  lav  ficus  i  vaad  underhund.  Her  er 
god  andejagt  og  inde  bag  krattet  er  her  alligatorer, 
gribbe  sidder  i  rad  paa  udgaaede  grene  og  paa 
stammer,   eller  de    kredser    søgende    lavt   henover 

sumpene.    Moskitoegne  —  —  gul  —  —  feber 

pest    —    —    malaria. 

Egentlig  er  det  ét  eneste  stort  delta,  svampet 
land  med  gule  floders  mange  kanaler.  Og  kana- 
lerne er  fulde  af  fisk.  Usle  landsbyer  ligger  langs 
vandene;  det  er  flest  Negre,  Kinesere,  Indianere 
og  Syrere,  der  lever  her,  de  taaler  klimaet  og 
sumpen  bedre  end  hvid  mand.  Nøgne  brune  unger 
roder  i  slimet  vand,  der  dovent  glider  inde  bag 
mørkt  løv.  Luften  er  klam  og  kvælende  hed  og 
selv  om  termometret  ikke  er  over  de  hundrede 
grader  Farenheit,  er  heden  dog  utaalelig,  —  for 
væde  og  varme  samtidig  gør  altid  folk  nervøse, 
—  alene  det,  at  huden  kommer  til  at  klø,  er  uli- 
deligt. 

Muggent  lugter  her  ogsaa,  og  blæser  det  op, 
jager  vinden  støvskyer  af  skarn  ind  over  husene. 

Det  er  ikke  for  det,  at  landet  ikke  kan  bruges, 
—  sine  steder  har  man  drænet  frodige  enge  med 
saftigt  græs  frem,  som  nu  er  fulde  af  kvæg. 

Længere  inde  bliver  landet  højere  og  her  er 
skyggefulde  mørkbladede  træer  med  store  græs- 
karagtige grønne  eller  gule  frugter,  underlige  ud- 
vækster, der  staar  lige  ud  fra  stammerne  —  ka- 
kaoen. 

Det  er  i  tropen.  Planter  vokser  ekspres.  Hug- 
ger man  væk,  gror  det  paa  uger  igen  sammen 
over  hovedet  paa  en.  Skal  man  rense  en  mark, 
stikker  man  ild  paa  den.  Saa  ser  man  Indianere 
gaa  i  lange  rækker  med  brande  i  hænderne  og 
tænde. 

Og  jo  højere  man  kommer  op  i  landet,  des  større 
er  bladene  paa  buske  og  træer.  Ogsaa  stammerne 
er  højere  og  kraftigere. 

Plantagerne  og  udhugsterne  ligger  bag  os,  vi  er 
nu  naaet  ind  i  urskoven  —  Leon  og  jeg. 

Her  er  et  mylder  af  forskellige  planter,  akacier 
og  vilde  bananer,  mangotræer  og  sære  planter  med 
karmoisinrøde  blomster,  eller  træer  filtret  sam- 
men af  leaner  og  overhængt  med  bundter  af  vio- 
lette orkidéer. 

Væksten  er  mamutagtig.  Siv  ligner  kæmpevif- 
ter —  udslaaede  vifter  —  papaja  stikker  op,  bug- 
nende fulde  af  drægtige  frugter,  fede  bundter,  der 
hænger  tæt  under  kronerne. 

Et  vildnis  af  planter.  Elefantøre,  kalaer  og  frem- 
mede træer  med  blade  paa  selve  stammen,  uden 
grene    og   uden    stilke.     Halvtudgaaede,    ældgamde 

træer  har  ligesom  gevækster  af  orkidéer.  Blaa 
blomster  i  mægtige  klaser  hænger  ned  i  det  grønne, 
bulner  frem  —  op  til  vejrs  mellem  palmer  og 
magnolia.  Junglen  staar  tæt  om  os.  Vi  er  i  et  svagt 
grønt  skær  fra  sol  gennem  kæmpeblade. 

Her  er  kolos-træer,  mosovergroede  oldinge  med 
svære  stammer,  der  rager  højt  op  over  andre  træer 
fulde  af  vinrøde  fingrede  orkidéblomster,  planterne 
hænger  som  bylter  mellem  gren-gaflerne.  Især  er 
her  bambus,  yndefulde  og  gratiøse,  der  under  det 
mindste  lufttræk  dirrer  med  løvet.  De  bøjer  sig 
smidigt  ind  over  ungskoven  og  man  ser  gule  stam- 
mer, som  ligner  tværstribede  slanger.  Kæmpebreg- 
ner —  som  i  New-Zealand  —  med  stammer  som 
palmer,  staar  —  i  fugtig  jord  ved  kilderne  —  op 
til  kalaer,  der  har  blade,  der  kan  skjule  tapirer. 
Sære  fugle  med  krasse  farver  og  langhalede  sorte 
fugle  basker  mellem  bladene,  store  grønne  pappe- 
gøjer  med  blodrøde  haler  skriger  og  skræpper  op 
og  hugger  løs  med  krognæb  i  saftige  frugter.  Aber 
svinger  sig  rundt  i  arme  og  ben,  det  ser  ud  som 
de  har  fem  lemmer,  for  halen  bruger  de  med. 
Gribben  holder  til  i  de  højeste  kroner,  mens  do- 
vendyret har  gemt  sig  i  det  tætte  løv,  og  puma 
og  halebjørn  snorker  den  hele  udslagne  dag. 

Men  det  er  dog  først  efter,  at  vi  har  siddet  stille 
en  rum  tid,  at  aberne  viser  sig,  og  "at  myreslu- 
geren pusler  inde  i  bambuskrattet  og  stikker  sin 
meterlange    tunge    ned    i  søde    myrehuller. 

Saa  er  det,  ligesom  bambusgrenene  bli'r  levende, 
der  er  pludselig  bevægelse  i  dem,  noget  snor  og 
vender  sig,  men  gaar  i  næste  øjeblik  igen  sammen 
med  bambusstriberne.    Nu  er  det  slet  ikke   til  at 

skælne  fra  rørene,  de  staar  og  ser  alle  saa  ens 
ud,  gule  gennemstribede  paa  langs  af  grønt.  Men 
lidt  efter  glider  atter  noget  frem  af  det  ubevægelige 
og  denne  gang  er  det  ikke  til  at  ta'  fejl  af  —  det 
er  en  slange  —  en  mægtig  lang  tyk  kæmpeslange, 
—  den  spiller  med  tungen  —  den  blinker  i  sol- 
strejf af  sølv  og  guld  og  hvert  øjeblik  ligesom  bli'r 
den  igen  borte,  løber  ud  i  ét  med  alle  de  mange 
svejende  og  gyngende,  stive  og  opadstræbende  bam- 
busstammer.   Camouflage. 

Op  ad  bjærge ne  er  der  skov,  vild  og  forreven, 
et  ur-paradis  med  appelsiner  og  gule  citroner,  der 
lyser  op  mellem  mørkt  løv  eller  mellem  fintbladede 
mimoser.  Der  er  ogsaa  hvidstammede  palmer  — 
kongepalmen —  fortryllende. 

Midt  i  skovene  blinker  skumstriber  —  vandfald, 
der  styrter  ud  over  klipper  og  falder  sønderdelt 
dybt   ned  i  frodige   dale. 

En  berusende  sød  duft  af  planter  blander  sig 
med  stank  af  trøske  og  lugt  af  raadne  frugter, 
og  brisen  bringer  nu  og  da  vekslende  lugte  ind 
gennem  junglen. 

Pludselig  hører  vi  et  gennemtrængende  skrig. 
Det  er  aber.  Et  par  er  oppe  at  slaas.  De  hviner 
i  vilden  sky  som  børn,  de  hvæser,  de  viser  tæn- 
der, de  bider.  Og  med  ét  er  der  hundrede  andre 
aber  paa  grenene  rundt  om  dem,  der  slaas,  — 
det  er  som  ved  trylleri,  at  de  er  dukket  op,  — 
og  pappegø jerne  hyler  himmelhøjt  og  skraaler  dybt 
og  gennemtrængende.  Junglen  er  ikke  til  at  kende 
igen  for  lyde.  Aberne  har  nu  fat  paa  hinanden 
og  bider  til  —  —  —  der  er  noget  rødt,  der  fly- 
der —  saa  lyder  der  et  brag  fra  knækkede  grene, 

et  fald,  og  fra  gren  til  gren  styrter  en  brungrøn 
klump  ned,  endnu  et  bump  —  og  vi  løber  hen  til 
del  sted,  dyret  maa  ligge,  og  gi'r  os  til  at  lede. 
Der  er  det  En  skambidt  blodig  masse  stikker 
fast  mellem  tornene  paa  en  akacie.  Halen  hæn- 
ger slapt  ned,  aben  er  død. 

Igen  er  der  fred  og  ro  i  junglen.  Luften  dirrer 
i  varmen,  bierne  summer,  fuglene  basker  med  vin- 
gerne, og  store  sorte  sommerfugle  blaffrer  mel- 
lem   tulipanagtige   røde    blomster. 

Denne  ro,  denne  stilhed  er  saa  intens  netop  nu 
efter  al  den  skingrende,  øredøvende  støj,  —  man 
bli'r  helt  borte  i  skoven. 

Saa  kommer  natten  —  i  samme  øjeblik,  som 
solen  er  nede. 

Vi  har  imidlertid  i  tide  sanket  kvas  sammen,  ryd- 
det en  plads  nede  ved  en  flod,  redt  et  leje  af  blade, 
anbragt  moskitonettet  hængende  ned  fra  en  gren 
og  koger  nu  vor  aftensmad.  —  Den  er  nu  spist 
og  vi  gaar  til  ro. 

Vi  ligger  stille  og  smaablunder.  Leon  ryger  sin 
snadde,  vandet  i  floden  pibler  og  bruser,  mellem 
bladene  staar  en  stjerne  —  nogen  tid  efter  er  den 
borte,  men  en  anden  har  afløst  den.  Og  tiden 
gaar,  —  —  —  men  saa  begynder  alle  lydene  at 
komme  —  for  først  nu  er  junglen  rigtig  levende. 
Langt,  langt  inde,  dybt  inde  bag  stammerne  tuder 
de  vilde  dyr,  og  aberne  græder  som  spædebøm, 
men  langt  langt  borte.  Kun  pappegøjerne  er  helt 
stille,  de  sover  med  hovedet  under  vingerne. 

Pumaen  er  paa  jagt,  —  nu  er  det  den  og  ja- 
guaren, der  regerer  i  skovene.  Det  rasler  somme- 
tider uhyggeligt  i  bladene   eller   knager   i  grenene 

Indianer  spiller  paa  en  pansk  orgelfløjte  i  Ambato. 

Indianerkoner  sælger  æbler  KKIOO  fod  over  havet  ved  den 
smalsporede  jærnbane. 


37 


05 

o> 

<~- 

T3 

d 

p 

0> 

•i-i 

h 

05 
ir 

P 

OD 

•H 

05 

O 

?H 

-t— 

«H 

CC 

O 

05 

p 

^3    «• 

o 

05 

O)    CC 

T3  ^ 

pj^ 

C 

0) 

> 

O 

Ih 

-^> 

c 

tH 

cl 

O 

«H 

Eti 

T3 

05 

O 

13 

> 

p 

C 

50 

05 

CC 

CC 
Pi 


- 

05 

S 

CC 

Q 


50 

p 
Gu 
cc 

o" 

CL 
O) 


crq 
9 


9 


39 


—  et  dovendyr  kravler  langsomt  hen  under  løvet. 
Vi  ser  det  mørkt  op  mod  stjernen.  Det  svirrer 
udenfor  nettet  med  moskito  og  andre  insekter,  og 
ildfluerne  lyser.  Men  stadig  er  der  det  evige  brus 
af  vandet,  der  risler  i  floden,  stadig  kommer  ny 
lugte  bølgende  ind  fra  tropens  blomster,  der  aab- 
ner  deres  kalke,  nu  det  er  nat.  Kvalmende  sød 
os  vælter  berusende  ind  over  os,  —  der  dufter 
ogsaa  af  liljer  og  vanille  og  inde  imellem  træerne 
lyser  hvide  fosforsvampe. 

Leon  begynder  at  fortælle  historier  oppe  fra 
staterne,  om  den  gang  han  og  en  kammerat  var 
ude  sammen  og  kamperede  ved  ild,  og  jeg  for- 
tæller om  baalene  i  det  vidunderlige  Australia.  — 

—  —  Hvad  skal  vi  spise  i  morgen  tidlig? 

—  —  Skal  vi  prøve  en  abe  eller  en  pappegøje? 

Saa  taler  vi  om  jagt  oppe  paa  højsletterne  i  Ecua- 
dor ude  i  bjærgene.  Leon  kan  saa  meget  om  In- 
dianerne og  om  llamaer,  at  jeg  brænder  af  læng- 
sel efter  at  kende  dette  land,  efter  at  være  oppe 
i  kold  luft. 

—  —  —  Og  hver  dag  skal  vi  ride  —  —  siger 
han. 

Myggene   summer,  ildfluerne   lyser   og   det  bru- 
ser nede  i  floden. 
Ilden  sygner  hen  —  vi  falder  i  søvn. 


"Ecuador. 


Op  i  landet. 

Hvæsende  jager  et  gult  tog  ind  gennem  ursko- 
vene, røgen  fra  lokomotivet  farer  over  wagonta- 
gene som  tykke  mørke  skyer  og  daler  ned  mel- 
lem træer  og  blomster.  Junglen  staar  tæt  om  to- 
get helt  ind  til  sporene,  for  banen  er  kun  skaa- 
ret  gennem  skovene,  der  er  ikke  borthugget  no- 
get skovbælte  som  i  Queensland  eller  Panama.  Vi 
sejler  frem  gennem  et  grønt  tykt  hav,  sejler  som 
paa  et  skLb,  der  stikker  dybt,  det  vugger  og  det 
gynger,  styrbord  og  bagbord  bølger  et  grønt  væld 
eller  det  slaar  sammen  om  os  som  søer  og  gem- 
mer os  i  et  vagt  grønt  skær. 

Sine  steder  er  her  dog  hugget  lysninger  i  ur- 
skoven og  plantet  bananrækker  eller  brødfrugt- 
træer og  ægte  kastanier  —  og  bygget  huse  paa 
høje  pæle,  sære  hytter  med  straatage,  og  hævet 
godt  op  for  moskito  og  slanger. 

Vi  kommer  ogsaa  gennem  kakaoplantager;  de 
er  underlige,  disse  kakaofrugter  med  faconer  som 
flasker,  som  pærer,  eller  græskar,  og  de#  har  alle 
nuancer  mellem  gult  og  grønt. 

Vi  er  paa  vej  op  i  landet.  Ved  billethullet  maatte 
vi  vise  vaksinationsattest,  og  der  var  endda  mas 
nok.  Nu  sidder  vi  behageligt  og  ryger  lange  esme- 
ralda  cigarer  og  nyder  tilværelsen;  vi  havde  skudt 
en  abe  og  stegt  den  i  skoven,  et  stykke  havde  vi 
gemt  til  senere.  Det  smager  som  hønsekød.  Det 
var  et  ganske  ungt  dyr,  vi  havde  dræbt. 

Aben  hylede  fælt  —  skreg  som  et  menneskebarn 
—  sagde  Leon,  da  den  faldt. 

Frugterne  spiste  vi  ikke  raa;  af  erfaring  kogte 
vi  dem.  Vi  er  paa  tredie  klasse,  ene  hvide  mellem 
indfødte.  Rundt  om  vender  indianerøjne  mod  os, 
smaa  næsten  sorte  øjne  og  lidt  paa  skraa,  men 
venlige.  Indianerkoner  sidder  med  gravalvorlige 
ansigter,  som  skaaret  ud  i  træ,  med  ægte  panama- 
hatte med  frynser  og  klædt  i  gule  og  mørkeblaa 
dragter.  Barfodede,  elendige,  lasede  individer,  der 
stinker  fælt  af  sved,  er  her  ogsaa. 

Var  de  blot  lidt  renere,  disse  Indianere,  saa  lig- 
nede de  aldeles  Japanere,  rigtignok  er  næsen  kro- 
get, men  ansigtet  er  fladt  nok,  og  mundene  er  lige 
saa  velformede  og  lige  saa  sunde  som  Japaneser- 
nes. 

Paa  stationerne  myldrer  det  med  Indianere,  der 
slæber  af  med  enorme  bylter.  Politi  passer  paa, 
at  de  ikke  tager  for  meget  med  ind  i  toget;  kan 
de  ikke  betale  den  temmelig  høje  takst  for  over- 
vægt, maa  de  blive  tilbage,  og  toget  kører  selv- 
følgelig fra  dem.  Saa  staar  de  og  græder  som 
børn  og  giver  forklaringer,  som  om  det  kan  hjælpe 
noget,   —  mens  toget   allerede  er  langt   væk. 

Terrainet  bliver  nu  gradvis  højere,  og  pludse- 
lig holder  vi  ved  et  vandfald,  hvor  der  er  en 
pumpe  til  at  tage  vand  ind.  En  brusen,  en  siven, 
en  dryppen  af  regn.  Røgen  fra  lokomotivet  driver 
op  mellem  træerne  og  skjuler  dem  i  taage,  van- 
det falder  monotont,  drævende,  melankolsk.  Det 
er  som  om  vi  gennemsives  af  væde. 

Vi  kører  videre  ind  i  en  dyb  dal  med  høje  bjær- 
ge, og  lokomotivet  jager  for  fuld  kraft  op  ad  de 
skraa  spor.  Det  raser,  det  hyler.  Dets  klokke 
ringer  hele  tiden;  det  hvæser,  ilden  staar  det  ud 
af  skorstenshalsen,  saa  her  fyger  med  haard,  skarp 
aske,  der  straks  lejrer  sig  paa  togplatformen.  Alle 
inde  i  kupéerne  misser  med  øjnene. 

Skinnerne  gaar  højere  op,  stadig  højere  op,  der 
er  en  aldeles  bestemt  grænse  for  deres  stigning, 
kan  vi  ikke  naa  op  paa  anden  maade,  sik-sakker 
vi  os  frem  og  tilbage,  men  stadig  opad;  og  luf- 
ten  bli'r    køligere    og    køligere. 

Urskovene  er  dybt  under  os.  Her  højt  til  vejrs 
trives  kun  kaktus  og  lavstammede  akacier,  der 
staar  mellem  enlige  agaver.  Planterne  er  smaa 
og  fortørrede,  og  buskene  lave  og  fintbladede.  El- 
lers er  bjærgene  nærmest  skaldede. 

Huigra,  en  landsby.  Vi  staar  ud  og  gaar  over 
til  en  støvet  kro  til  et  tarveligt  maaltid.  Folk  i 
uldne  puncha  staar  stille  og  ser  paa  toget.  En- 
kelte har  opsadlede  heste  ventende.  Indianere  i 
røde  burnus  sidder  paa  hug  uden  om   dampende 

kasseroller.  En  rivende  flod  løber  gennem  byen; 
de  faa  støvede  huse,  der  er,  ligger  langs  bred- 
derne og  har  trapper  ned  til  vandet  eller  staar 
paa  pæle  midt  ude  i  strømmen.  En  raa  planke- 
bro fører  over  til  den  anden  side. 

Efter  frokost  gaar  toget  videre.  Egnen  er  helt 
ny.  Der  er  sand  som  i  en  ørken,  men  de  smaa- 
bladede  lave  akacier  med  gule  blomster,  og  de 
store  fingerkaktus,  og  ficus  di  india  med  de  flade 
stikkende  blade  og  de  røde  frugter,  findes  sta- 
dig. Spinkle  vandfald  styrter  ud  over  klipper  og 
ned  i  floder,  og  ved  bredderne  er  der  siv.  In- 
dianerne her  har  korte  skindbukser  og  svære  uld- 
puncha,    ildrøde. 

Da  vi  uventet  kører  gennem  en  tunnel,  ler  In- 
dianerne højt  og  snakker  dæmpet  sammen  i  ku- 
péens mørke. 

Gule  margaritter  præger  for  en  tid  landskabet. 
Det  er  ret  illustrerende  at  se  den  vej,  en  flod 
har  ædt  sig  ind  til  den  haarde  sten,  der  nu  lig- 
ger tilbage  som  en  vej   bygget  af  naturen. 

Her  er  ellers  bro  paa  bro  over  dybe  afgrunde 
og  over  kløfter  med  appelsin  og  citrontræer,  dfer 
trives  godt  i  læ  i  de  lune  dale.  Nøgne  brune  In- 
dianerpiger vasker  tøj  i  en  flod  udenfor  straahyt- 
ter. 

—  Voila,  her  er  det  mest  spændende  punkt  — 
siger  Leon  —  og  peger  ud  —  La'nariz  de  Diabio, 
Djævelens  næse.    Vi  læner  os  ud  og  ser  ned. 

Sammenligningen  er  god  nok:  vi  kører  paa  en 
skarp  kam,  og  dybt  nede  under  os  ser  vi  de  spor, 
vi  for  kort  tid  siden  kørte  paa. 

—  Tænk  om  banen  skred  —  siger  Leon  og  gy- 

ser.  og  det  isner  i  en  —  vi  er  lige  over  afgrun- 
den og  bjærget  gaar  gysende  stejlt,  lodret  ned  un- 
der os. 

Bjærgene,  der  ligger  langt  ovre  paa  den  anden 
side  af  afgrunden,  har  ligesom  et  væv  af  skraat- 
løbende  tværlinier,  akkurat  som  et  tapetmønster, 
—  det  er  naturlige  veje,  der  i  tidernes  løb  er  fu- 
rede nedad  bjærgsiderne  af  vand. 

Her  er  vildt,  og  det  minder  ikke  saa  lidt  om 
Zaragossadalen.  Skyerne  hviler  tungt  og  roligt  over 
de  øverste  bjærgtoppe;  vi  er  højt  oppe  i  tynd  kold 
luft,  syv  tusind  fod  over  havet. 

Kaktus,  kaktus,  stadig  er  her  kaktus  og  en  gang 
imellem  en  højrød  klat,  det  er  en  puncha.  In- 
dianere vogter  faar  og  driver  æsler  over  bjærg- 
stierne.  Naar  de  slaar  lejr  ved  en  flod,  tænder 
de  ild  og  rejser   deres   telt.    De   ligner  Zigeunere. 

Her  er  ogsaa  cypresser  og  lave  fyrarter  og  mange 
forskellige  slags  naaletræer,  der  tyndt  er  spredt 
mellem  sten  og  grus. 

Vi  har  faaet  abekødet  frem  og  sidder  og  spiser, 
Leon  ta'r  friske  nødder  op  af  lommen,  og  vi  har 
irtdianerbrød  til  nødderne.  Pludselig  kommer  der 
et  vræl  fra  Leon,  men  det  er  ogsaa  et  syn  —  en 
dal  —  vidtstrakt  og  dybt  nede  ligger  den  med 
opdyrkede  marker,  tusinder  af  firkanter,  smaa 
markfelter,  der  har  alle  nuancer  mellem  grønt  og 
gult.  Kilometerlangt  ser  vi  op  gennem  denne  dal, 
til  alt  gradvis  spiller  over  i  lilla  og  blaa  farver. 
Oppe  nær  banen  staar  nogle  hyrder,  Indianere,  i 
højrøde  burnus  og  med  store  graa  filthatte  og 
lang!  glat  haar,  i  haanden  en  kæp  eller  en  stav. 
Længere  nede  i  dalen   hakker  kvinder   og  drenge 

i  jorden  eller  pisker  paa  okser  for  træplove.  I  en 
bjærgskraaning  er  der  jordhytter  og  bikubeagtige 
kraaler,  hytter  af  straa  Slanke  eukalyptræer  gær- 
der sine  steder  haver  eller  grupperer  sig  paa  mar- 
kerne, og  alle  disse  marker  ligner  tilsammen  et 
kludetæppe  eller  gobelin,  og  tæppet  er  bredt  over 
hele  dalen  og  gaar  helt  op  ad  bjærgskraaningerne 

—  —  ingen  terrasser  som  i  Japan,  —  —  ingen 
varierende  farver  som  i  Danmark,  —  —  kun  grøn- 
lige toner,  flikket  og  flækket  sammen. 

Det  er  Inkaernes   gamles  marker. 

Vi  tænder  igen  store  cigarer  og  kører  ind  i  en 
anden  ørken,  op  over  bjærge  med  umaadelig  høje 
agaver  og  kaktus,  der  ligner  søjlearme  med  mas- 
ser af  fingre,  der  stikker  til  vejrs,  og  der  er  bitte 
fugle,  der  smutter  kvidrende  om  mellem  kaktus- 
planternes graablaa,  tykke  fingre. 

Her  er  bart  sand  med  lidt  spredt  tottet  græs 
og  saa  kaktus  og  kaktus,  tørt  og  graat  og  øde. 
Det  er  en  egn,  der  er  som   skabt  til  overrisling, 

—  irrigering  her  vilde  forvandle  alt  til  en  oase. 
Andre  dale  skifter  med  pitoresque  bjærge  med 

huler  ind  i  jorden  med  menneskeboliger,  og  ende- 
lig standser  vi  titusind  fod  over  havet  paa  Gua- 
mote  stationen.    Vi  har  naaet  kulden. 

Indianerne,  vi  ser  her  og  har  set  paa  smaasta- 
tionerne,  er  sunde  med  røde  æblekinder  og  brede 
skuldre;  ved  en  station  har  vi  set  en  blind  gaa 
rundt  med  en  skaal  og  tigge  —  han  fik  brød  og 
korn  i  skaalen. 

Her  staar  folk  og  stamper,  og  dog  er  de  varmt 
paaklædt  i  uld.  Kvinder  sælger  dampende  kartof- 
felsuppe, varme  blødkogte  æg  og,  naturligvis,  pa- 

namahatte.  De  sidder  paa  hug  i  kulørte  kjoler 
op  ad  en  skraaning  og  kigger  nysgerrigt  ned  paa 
det  gule  tog.  Geder,  svin  og  æsler  driver  frit  rundt 
mellem  dem,  og  her  er  primitive  lerhuse,  klistret 
op   af  jord    og   bambus. 

Leon  faar  Indianerpigerne  til  at  le;  han  har 
skaffet  hed  suppe  og  æg,  og  vi  spiser  igen,  for 
man   bliver  skrupsulten   i  kulden. 

Vi  kører  videre.  Nu  er  landet  mer  og  mer  frugt- 
bart. Flittige  Indianere  styrer  ploven,  kvinder  med 
spædebørn  paa  ryggen, og  en  hale  børn  efter  sig, 
pløjer  ogsaa,  men  bag  markerne  ser  vi  et  bjærg 
—   et  bjærg   man   ikke    glemmer   —    Chimborazo. 

Del  er  en  ny  overraskelse.  Solen  skinner  paa 
dets  hvide  toppe,  og  vi  ser  kløfter  og  dale,  rev- 
ner og  dybder  tydelig  afmærkede  i  det  mægtige 
udbrændte  bjærg.  Det  rager  langt  op  over  skyerne, 
og  toppen  ligger  om  dagen  altid  i  sol.  Skyerne 
staar  længere  nede  som  vandrette  bælter  rundt 
omkring   bjærget. 

Leon  maatte  have  luft  —  for  ham  var  dette  et 
gensyn,  som  Fusiyama  er  det  for  en  hjemvendende 
Japaneser. 

Det  er  ukuet  natur,  dette  bjærg  —  enogtyvetilsind 
fod  rager  det  op.  Bræen  liglger  tæt  om  de  øverste 
partier,  der  straaler  blændende  hvidt,  nedenfor 
det  hvide  er  der  bart  og  rødligt,  men  længere 
nede  gaar  det  røde  over  i  blaat  og  lilla  og  en- 
der i  grønne  farver. 

Det  grønne  er  marker,  Inkamarkerne,  der  er 
svøbt  som  et  ternet  tæppe  om  bjærge! s  fod  og 
virker  som  en  enestaaende  kontrast  til  alt  det 
ovrige. 

Alle  stirrer  ud  paa  Ghimborazo;  man  ser  fler 
og  fler  kaktus  og  tottet  græs.  Her  er  ogsaa  mos 
og  rensdyrlav,  og  mellem  stenene  er  der  gule  blom- 
ster. Saa  svinger  toget  ind  mellem  bjærge,  der 
skjuler  Chimborazo,  men  nu  ser  vi  en  sø  med 
lavaaske  og  en  vulkan,  der  spejler  sig  i  vandet,  og 
her  vokser  alf  alfa  tæt  og  fed  mellem  capul  a-træer. 

Vi  kører  ogsaa  over  gule  canons  med  dybe  kløf- 
ter og  med  rivende  floder  nede  i  bunden. 

Igen  ligger  landet  yppigt  og  opdyrket  som  væ- 
vede gobeliner  og  i  myriader  af  grønne  farver. 
Byggen  bøjer  aksene  i  brisen,  endnu  er  sæden  ikke 
ret  høj  —  men  tropesolen  her  i  Ecuador  vil  faa 
den  knæhøj  paa  en  uge.  Og  de  kan  høste  tre 
gange  om  aaret,  siger  Leon. 

Indianerne  taler  Quichua  sammen.  Det  summer 
af  stemmer,  nu  vi  nærmer  os  til  en  stor  by.  Man 
rejser  sig  op  og  strækker  sig  og  ser  ud.  Uden- 
for er  der  allerede  haver  og  straahuse  og  i  væn- 
ger græsser  sorte    lamaer. 

Vi  kører  ind  i  Riobamba.  Tagene  rager  op  over 
haverne,  og  bag  byen  som  en  skøn  drøm  ligger  et 
dejligt  bjærg,  Altas,  med  tre  mægtige  snetakker  i 
straalende   sol. 


Højsletterne. 

Vi  er  paa  højsletterne  i  byen  Riobamba,  en  af 
de  største  efter  hovedstaden  Quito.  Karl  den  fem- 
tes arkitekter  har  byggende  mange  kirker,  de  smuk- 
ke vandkummer  og  de  antikke  familiepaladser,  der 
ligger  og  breder  sig  i  stilfulde  haver  midt  i  staden. 
Det  er  arner  for  gamle  slægter,  der  tilmed  uden- 
for Riobamba  holder  Quinta  —  et  landsted  midt  i 
en  park,  —  smaa  bedaarende  slotte  med  alléer  og 
statuer.  Man  er  ikke  rigtig  anset  i  Riobamba,  hvis 
man  ikke  har  sin  Quinta. 

Leon  og  jeg  bor  paa  Piaza,  pladsen  lige  ved 
posthuset.  Fra  balkonen  ser  vi  over  tage  og  kir- 
ker, hen  over  blomstrende  haver  til  Altas  hvide 
bjærgtoppe,  —  og  der  dufter  af  appelsin  og  reseda. 

I  dag  har  vi  været  oppe  før  solen.  Det  er  bi- 
dende koldt,  tænderne  klaprer  i  munden  paa  os, 
mer  vi  skal  med  toget  til  Quito. 

Da  vi  i  bælgmørke  kommer  ned  til  stationen,  er 
den  lukket,  men  det  gule  tog  holder  der  ganske 

rigtigt.   Skal  vi  ikke  krybe  ind  i  en  wagon 

toget  er  skam  aflaaset,  —  —  vi  er  ved  at  falde 
over   skinnerne. 

Det  begynder  at  lysne.  Indianerne  sidder  paa 
hug  langs  sporene  og  venter  taalmodigt  med  de- 
res bylter  og  bagage  —  de  har  overnattet  hernede 
paa  en  høj  perron. 

Endelig  er  solen  der,  toget  glider  ud  tværs  hen 
over  en  plads.  I  sidste  øjeblik  kommer  en  mand 
ridende  i  galop  efter  toget,  springer  raskt  af  he- 
sten, gi'r  den  et  rap  over  bagen  og  hopper  op 
paa  platformen,  skønt  toget  allerede  nu  har  god 
fart. 

Chimborazo  og  Altas  rager  med  deres  snetoppe 
op  over  korn-  og  alfalfa-markerne,  der  svøber  sig 
om  foden  paa  dem.  Paa .  bjærgskraaningerne  er 
der  toppede  straahytter,  usle  boliger  for  *dem,  der 
pløjer    alle   disse    marker. 

—  —  —  De  er  langt  tilbage  her  —  —  —  siger 
Leon  og  peger  ud  paa  Indianerne.  De  er  nær- 
mest livegne.  Patronerne,  de  rige  Quitorianere,  der 
hver  ejer  sin  Quinta,  har  laant  dem  penge,  ikke 
for  at  hjælpe  dem,  men  for  at  faa  hals  og  haand- 
ret  over  dem,  —  saa  maa  Indianerne  arbejde  for 
dem   til  den  lusede  betaling  af  tyve  centavos  om 


50 


dagen  plus  føden,  —  men  hvad  giV  de  dem  at 
spise:  kartofler  og  majs.  Slaver.  —  Leons  stemme 
dirrer. 

Banen  drejer  nu  ud  og  ind  mellem  markerne 
og  svinger  vovet  over  højdedrag,  Ore  ja  de  Diabio, 
netop  som  krogveje  i  et  øre.  Vi  ser  ned  i  dybe 
kløfter,  —  det  er  som  om  vi  flyver.  Den  hvide 
sne  blænder  paa  toppen  af  Carihuairazo.  Saa  naar 
vi  Ambato,  som  ligger  forbavsende  dejligt  nede  i 
en  frodig  dal. 

Dagen  igennem  kører  vi  nu  hen  over  højslet- 
terne, stadig  mellem  de  mægtige  Andes-kæder.  Mod 
øst  har  vi  —  tæt  ved  —  den  ene  vulkan  efter  den 
anden,  bjærge  med  evigt  hvide  toppe.  Mod  vest 
—  noget  længere  borte  fra  banen  —  ligger  den 
anden  kæde,  lige  saa  høj. 

De  inddelte  marker  bli'r  ved.  Langs  gærder  er 
der  agaver,  kaktus  og  sommetider  slanke  euka- 
lypt.  Fugle  smutter  om  mellem  hegn  og  buske. 
Her  er  ogsaa  jordbær  og  ganske  smaa  blomster. 
Men  ofte  afbrydes  terrainet  af  dybe  kløfter,  rev- 
ner i  jorden,  render  der  har  rislende  vand  paa 
bunden,  ædt  ned  gennem  gul  leret  jord. 

Alfalfa^marker  vugger  fede  og  tætte  i  blæsten, 
frodige,  ovenud  rige,  tættere  og  højere  end  kløver- 
marker —  hvor  jeg  dog  længes  efter  duften  af 
en   kløvermark  i  Danmark. 

Her  er  ogsaa  majsmarker  og  pebertræer  og  vi 
ser  ud  over  dale  med  indianerlandsbyer  og  med 
veje,  der  ligger  dybt  som  løbegrave. 

Igen  en  vulkan,  det  ildsprudende  Cotopaxi,  med 
sin  røgsøjle,  der  bugner  op. 

Pludselig  er  vi  inde  i  en  forrygende  snestorm. 
Her  er  bidende  koldt.  Vi  kommer  gennem  et  bjærg- 
pas  og  jager  nu  i  timevis  henover  flade  prærier. 
Luften  er  stribet  af  sne  og  hagl  —  det  fyger  ude 
paa  sletterne,  vinden  suser  og  piber  og  alle  mar- 
ker er  hvide  af  sne.  En  mærkelig  modsætning  til 
de  hede  tropeskove  for  faa  dage  siden.  Man  kan 
opleve   alle   zoner   her  i  Ecuador. 

Højsletternes  fejende  storme  raser,  og  dog  vilde 
her  være  helt  rart  inde  i  kupéen,  blot  vi  ikke  frøs 
saa  skammeligt. 

Græs,  græs  og  kulde.  Ikke  mere  sne,  men  ende- 
løse kartoffelmarker  i  sandede  drag.  Det  er  egent- 
lig ikke  saa  underligt,  kartoflens  hjem  er  her  i 
Ecuador  og  i  Peru. 

Ved  smaa  stationer  er  der  brolagte  bjærgveje, 
der  —  gemt  bag  marker  —  fører  ned  til  lands- 
byer.   Det  er  de  gamle  Inka-veje. 

Saa  ser  vi  tage  og  masser  af  eukalypt-træer  — 
og  toget  kører  ned  i  en  dal,  ned  til  en  stor  gryde, 
omgiven  af  høje  bjærge,   —   —  ned  til  Quito. 


Ouito. 

Det  gule  tog  holder  i  Quito. 

Her  er  ingen  station,  skinnerne  slaar  blot  en 
kurve  og  toget  standser  ved  et  pakhus  og  et  par 
bænke. 

Men  det  er  en  hovedstad,  det  mærker  man  straks. 
Her  myldrer  med  Indianere  i  gule,  orange  eller 
grønne  puncha.  Rækker  af  flotte  automobiler  og 
tospandsvogne  holder  ned  over  en  skraa  plads.  Der 
er  et  par  kilometer  til  byens  centrum. 

Farvel,  senor  Leon,  naturligvis  paa  gensyn.  Leons 
familie  er  nede  for  at  ta'e  imod  ham,  der  er  en 
kyssen  og  omfavnen,  —  og  en  smuk  sortklædt 
dame,  rimeligvis  hans  moder,  har  taarer  i  øjnene. 
Saa  op  i  et  langt  automobil.  Vi  vinker  fra  vogn  til 
vogn  og  kører  ind  i  Quito. 

Vi  er  i  Quito,  i  staden  ved  ækvatorlinien,  titu- 
sinde fod  over  havet.  Om  morgenen  og  om  nat- 
ten er  her  koldt  som  i  et  tempereret  klima,  men 
op  ad  dagen,  naar  solen  staar  i  Zenit,  varmer 
den  saa  stærkt,  at  gaderne  damper,  og  da  er  her 
lunt   som   ved   højsommertid  i  Nord-Europa. 

Luften  er  ganske  tynd,  som  naar  man  flyver, 
man  puster  og  stønner,  bare  man  gaar  hurtigt  op 
af  en  stejl  gade.  Man  skal  være  akklimatiseret  for 
at  kunne  taale  lufttrykket,  men  det  varer  højst 
en  uge  at  blive  det. 

Det  er  en  dejlig  by,  en  smuk  og  en  helt  spansk 

by. 

Den  ligger  som  sagt  i  en  gryde  og  gaderne  gaar 
til  alle  sider  op  ad  bjærge  og  her  er  næsten  kun 
paladser,  —  det  er  virkelig  en  by  ene  med  palad- 
ser. Og  saa  har  den  som  Roma  ikke  nogen  for- 
stæder, —  gaar  man  lige  udenfor  byen,  er  man 
med  det  samme   paa  landet. 

San  Franciscus-kirken  med  de  mange  stentrap- 
per og  piaza  med  sine  palmer  og  blomster  er 
saa  vidunderlige,  at  man  elsker  Quito  lige  med 
det  samme.  San  Franciscus-facaden  er  hvid,  lang 
og  temmelig  høj  og  med  faa  vinduer,  men  denne 
meget  stilfulde  simpelhed  virker  betagende  alvor- 
lig. Portalen  er  af  kamp,  god  graa  granit,  der  li- 
ver op  som  modsætning  til  det  hvide;  ved  lygte- 
skin og  i  regn  spejler  det  hvide  kloster  sig  i  for- 
tovene og  saa  har  alle  de  mange  trin  og  trapper 
vage  skygger,  —  blomsterne  i  anlæget  nedenunder 
dufter  og  der  bliver  mystik  over  pladsen,  og  dé, 
der  gaar  forbi,  nejer  og  gør  hellige  tegn  for  et 
stort  kors  ved  trapperne. 

Ved  fem  seks  tiden  er  der  livligst  i  byen;  folk 
kører  eller  spaserer;  gammeldags  tospands  karos- 
ser rasler  henover  ujævne  brosten,  eller  automo- 
biler, helst  med  fem  seks  unge  mænd  i  paa  en 
gang.  gynger  og  hopper  i  vejret,  mens  hjulenes 
gummi   smatter  over   fedtet  stenbro.    Der  er  kun 

lyd  af  hestetramp,  rumlen  af  vogne  eller  gjalden 
af    automobilhorn. 

Kvinderne  staar  paa  balkoner  og  altaner,  unge 
mænd  rider  i  gallop  gennem  gaderne  og  hilser  paa 
deres  veninder,  der  bærer  røde  roser  i  bæltet  el- 
ler i  haaret,  eller  andre  røde  eller  hvide  blomster, 
der  telegraferer  om  stævnemøde,  —  for  i  Quito 
passer  man  svært  klosteragtigt  paa  de  unge  piger. 

Og  kvinderne  paa  balkonerne  er  malet  kirsebær- 
røde paa  læberne,  de  er  pudret  over  hele  ansigtet, 
er  sortklædte,  hvad  der  gør  dem  endnu  blegere;  i 
Quito  bærer  de  latinske  kvinder  kun  sort  og  over 
haaret  tilmed  sort  mantille.  Øjnene  straaler  i  lyn- 
glimt. Og  det  er  øjne  med  dybe  toner  som  fløjl, 
bløde  og  mørke  og  med  lange  og  svejede  vipper 
under  buede  kraftige  øjenbryn  —  de  er  som  hede 
kilder.  Parvis  —  med  lystige  smil  i  de  røde  mund- 
vige —  staar  de  unge  kvinder  sammen  i  palad- 
serne /oppe  paa  første  sal;  indenfor  i  stuen  har 
de  kager  og  bonbon  —  og  de  tripper,  for  her  kan 
være  koldt,  —  og  kaminer  er  her  skam  ikke. 

En  halv  snes  gange  forbi  den  samme  unge  pige 
er  ikke  for  meget  for  den,  der  er  forelsket.  He- 
stene bli'r  kendte  og  laaner  man  en  hest,  kan  den 
let  forraade  sin  ejer  ved  stædig  som  en  dres- 
seret cirkushest,  der  ikke  vil  udenom  trikket,  at 
ville   ned    ad    bestemte   gader. 

Quito  er  en  elskovsby.  Flirten  er  stærkest  i 
teatrene,  der  ellers  kun  lever  paa  omrejsende 
selskaber,  eller  den  florerer  i  de  elegante  bio- 
grafteatre, hvor  man  sidder  i  loger  i  grand  toilet 
med  diamanter  og  kommer  kørende  i  karosse  eller 
bil. 

I  Qvilo  ser  man  span&kklædte  damer  og  Indianere,  side  om  side. 

Og  man  rider  i  Quito,  alle  har  heste  og  iaa- 
ner  dem  gæstfrit  ud.  Hver  dag  rider  man  ud, 
paa  landet  udenfor  byen,  ud  i  vild  uberørt  natur. 
Om  morgenen  hører  man  kalvakader  af  hestesko 
klapre  over  brostenene;  og  dyrene  er  alle  pas- 
gængere,  man   hører   det   straks    paa   tempoet. 

Paladserne  er  mer  eller  mindre  primitive,  men 
med  god  arkitektur  med  arkitrav,  lisener  og  vin- 
dusindfatninger,  undertiden  med  søjler,  og  det  er 
en-etages  bygninger.  De  fleste  er  hvidkalkede  og 
virker  fornemt,  andre  er  kalkede  i  rene,  men  douce 
farver,  facaden  med  én,  nicher  og  rammer  med 
en  anden  farve.  Inde  i  paladserne  er  der  firkan- 
tede gaarde  med  søjler  og  blomstrende  træer,  aabne 
buegange  forneden  og  oppe  paa  første  sal.  Ta- 
gene springer  en  god  meter  frem  som  paa  floren- 
tinske slotte,  og  paa  undersiden  af  dette  frem- 
spring er  der  kasetter,  himmelblaa  med  gule  baand 
eller  rosenrøde  med  spinat-grønt  eller  okkergult 
og  violet.  Man  maa  altid  se  op  paa  denne  pragt, 
der  gi'r  husene  rejsning. 

Tagene  har  rødbrune  mauriske  tagsten,  de  kendte 
Granada-tagsten,  de  har  grønt  mos  eller  graat  lav, 
men  det  mærkeligste  ved  tagene  er  deres  umaade- 
lige  størrelse.  Ofte  vokser  der  ogsaa  kaktus  eller 
blomstrende  agaver  paa  ældgamle  tage.  Ser  man 
ud  over  byens  tage,  er  det  som  at  se  et  meget  smuk! 
rødligt  vævet  tæppe,  gennemstribet  og  tværbølget 
og  sammensat  af  uendelig  mange  brogede  stykker. 

Der  er  ikke  mange  byer,  udenfor  de  arabiske 
og  de  kinesiske,  der  har  saa  gennemført  arkitek- 
tur som  Quito.  Karl  den  femtes  tid  og  stil  dufter 
som    en   erindring    om    Espania   —   endnu    er   der 

for  lidl  nyt  til  at  spolere  staden.  Og  her  er  in- 
gen spejlglasruder;  det  er  netop  det  mest  velgø- 
rende, at  butikkerne  ikke  er  andet  end  et  hul  eller 
et  rum  ind  i  husene  og  med  almindelige  vinduer, 
der  slet  ikke  bryder  stilen.  Her  er  flest  barber- 
forretninger,  men  barberen  sælger  ogsaa  alt  mu- 
ligt, sko,  strømper,  tobak,  chokolade,  skjorter,  lot- 
terisedler, bøger,  —  —  boglader  er  der  kun  faa 
af  og  de  holder  til  i  usle  rum. 

Der  er  meget  morsomme  gader,  hvor  lerpotter 
og  krukker  er  stablet  op  langs  dørene,  eller  der  er 
udhængt  burnus,  tøj  og  puncha,  i  de  mest  skrigende 
anilinkulører.  Der  er  fest  over  saadanne  gader, 
især  naar  husene  saa  tilmed  er  lilla  med  citron- 
gule lisener  eller  emeraldgrønne  med  lyseblaa  li- 
nier, eller  de  er  blegrøde  med  orange  striber,  far- 
ver der  forresten  virker  rent  eventyrligt. 

Men  brolægningen  i  Quito  —  den  .er  karakteri- 
stisk. Fortovene  er  meget  høje  med  store  stenfli- 
ser og  meget  smalle.  Møder  man  i  regn  en  dværg- 
agtig  Quitorianer,  der   af   ren   og   skær   høflighed 

løfter  sin  paraply smaa  folk  ved  jo  aldrig, 

at  de  er  smaa  — saa  maa  man  gaa  i  knæ  af 

taknemmelighed,  man  kan  ikke  komme  udenom. 
Gaderne  har  fordybninger,  saa  man  kan  begrave 
døde  hunde  i  hullerne;  stenene  er  toppede,  saa 
man  vrider  anklerne  paa  dem.  Midt  i  gaden  er 
der  store  stenfliser,  der  dækker  over  en  gammel 
vandkanal.  Ser  man  paa  frastand  en  af  Quitos 
stejle  gader,  tar  den  sig  ud,  som  om  der  var  ma- 
let et  bredt  bælte  i  midten  —  —  det  er  denne 
ældgamle  flise  over  rendestenen. 

Hestene  skubber  gærne  til  hverandre  for  at  kom- 

me  ind  paa  flisen.  Men  flere  steder  er  imidlertid 
sten  faldet  ned  og  her  kan  man  let  knække  sin 
hest' s  forben  eller  styrte  i  dybe  huller. 

Og  Indianerne  gaar  midt  paa  disse  fliser  i  gaase- 
gang.  Ved  nat  er  her  ikke  helt  ufarligt,  især  naar 
det  elektriske  lys  gaar  ud,  og  det  hænder  ikke  sjæl- 
dent. Saa  maa  man  hellere  liste  sig  langs  for- 
tovene, men  der  skal  man  ogsaa  passe  paa,  for 
somme  tider  hører  man  et  tungt  plask  efterfulgt 
af  lyden  fra  et  vindue,  der  smækkes  i  oppe  paa 
en  første  sal,  og  man  mærker  en  infernalsk  stank. 
Tænk  om  man  fik  noget  i  hovedet.  Stakkels  Quito, 
her  er  jo  ikke  ét  W.  C.  og  heller  ikke  ét  alminde- 
ligt gammeldags  hus,  —  alting  slaas  derfor  ud 
paa  gaden  —  —  ved  nat  vel  at  mærke  —  —  gan- 
ske som  i  middelalderen. 

Oppe  i  højereliggende  gader  ligger  børn  paa  ma- 
ven og  ta'r  vand  op  ad  de  underjordiske  kanaler, 
længere  nede  virker  de  samme  kanaler  nærmest 
som  kloak. 

Midterflisen,  den  toppede  brolægning  og  græs- 
set i  sidegaderne  hører  med  til  Quitos  fysiognomi. 

Og  præster. 

Her  er  otte  store  klostre  i  selve  byen,  og  kirker 
er  her  næsten  i  hver  eneste  gade;  her  er  ærke- 
biskop, —  ikke  ét,  men  mange  præsteseminarier 
—  og  præster  i  hundredevis. 

Kaffebrune  dominikanere,  sorte  franciscanere 
med  bare  £en  i  sandaler,  og  de  hvide  mercedo- 
munke  gaar  gennem  parkerne,  og  sorte  prælater 
med  store  hatte  gestikulerende  —  parvis  —  op 
og  ned  |nde  under  arkaderne. 

Det  er  inde  i  domkirken.  Skønt  der  er  tændt 
hundrede  lys  paa  højalteret  og  lys  paa  flere  side- 
altre, ligger  det  store  rum  dog  hen  i  dæmpet  mørke. 
Ærkebispen  klædt  i  guld,  og  med  bispehue  paa, 
hæver  monstransen,  medens  buttede  kordrenge  rin- 
ger med  klokker  og  svinger  røgelseskar,  saa  dam- 
pene oser  ud  og  'næsten  skjuler  den  præst,  der  hol- 
der staven  for  bispen.  Nede  i  skibet  ligger 
tilhyllede  sorte  kvinder  og  mumler  med  rosen- 
kransen raslende  mellem  fingrene.  Pludselig  gi- 
ver det  et  shok  i  mig  —  der  ligger  jo  senorita 
Carmen,  det  er  jo  hendes  profil,  og  der  er  jo 
Leon  —  den  skinhellige  rad  —  ligger  han  ikke 
der  og  kigger  paa  pigen.  Vi  er  i  Quito,  i  elskovs- 
byen  med  klostre  og  med  klosterskikke,  selv  blandt 
almindelige    mennesker. 

Hun  ligger  stille,  med  bøjet  hoved,  og  Leons 
blik  viger  ikke  fra  hende  —  min  sandten  —  der 
er  jo  Indianerpigen,  buttet  og  halvnøgen,  det  dej- 
lige pigebarn.    Men   her  inde  er  der  tabu. 

Uden  for  kirken  rasler  karosserne,  og  den  elek- 
triske sporvogn  tuder  som  et  lokomotiv.  Madon- 
nabilleder med  røde  tændte  lamper  hænger  i  nicher 
i  porte  og  paa  hushjørner,  tilslørede  kvinder  smut- 
ter ind  i  kapeller  — 

Inde  i  Franciscaner-klosterets  meget  store  byg- 
ningskompleks er  der  mange  indviklede  gaarde  og 
gange,  haver  og  pladser,  og  derinde  ligger  et  af 
Quitos  ældste  biblioteker.  Det  har  en  meget  vær- 
difuld kirkehistorisk  samling  bibler,  bønnebøger, 
pavehistorie,  græske,  latinske  og  hebræiske  væk- 
ker, leksika,  kildeskrifter  og  en  stor  gammel  haand- 
skriftsamling.  Munke  sidder  bøjet  over  bøgerne 
og  studerer. 

Man  vender  gærne  tilbage  til  dette  kloster. 

En  dag,  det  øsregnede,  talte  jeg  med  en  af  de 
ældre  brødre,  —  en  mager  senet  mand  med  kloge 
og  livlige  øjne,  et  brilliant  menneske,  der  var  inde 
i  kulturhistorie,  kunsthistorie  og  —  naturligvis  — 
kirkehistorie  —  —  her  er  den  bedste  bog,  vi  har 
om  San  Franciscus  —  sagde  han  —  se,  den  række 
oktaver  og  folianter,  der  henne  —  det  var  inde  i 
biblioteket  —  er  alle  om  ham,  men  denne  her  hol- 
der jeg  mest  af  —  og  i  det  samme  trykkede  han 
bogen  sentimentalt  iind  til  sin  sorte  kutte,  mens 
hans  øjne  lyste,  og  hans  gule  fingre  kærtegnende 
gled  hen  over  de  opslaaede  pagina  —  den  er  gud- 
benaadet  —  han  talte  om  Johannes  Jørgensens 
bekendte  bog. 

—  Men  hvorledes  udtaler  de  dog  Jørgensen  paa 
dansk,  —  spurgte  han  og  bladede  langsomt  om  i 
bogen. 

Udenfor  skyllede  det  ned,  vandet  drev  tværs  hen 
over  fliserne  i  munkegangene,  og  blomsterne  i  be- 
dene  duftede  vidunderligt. 

Der  er  hyggeligt  inde  i  den  gamle  gaard  med 
søjlerne  i  de  to-etages  buegange  og  med  vandkum- 
merne og  alle  blomsterne.  Længere  inde  bag  en 
stoi  mur  er  der  en  skov  af  eukalypt  og  en  stor 
græsplæne,  og  der  spiller  de  unge  munke  bold, 
naar  det  da  ikke  regner.  Det  er  morsomt  at  se 
dem  under  spillet  stejle  af  sted  i  deres  kutter,  der 
rasler  om  dem,  eller  de  smøger  i  ivrighed  kulten 
Op  og  samler  den  med  den  ene  haanid  i  en  bylt 
om  maven  og  springer  nøgne  om  efter  bolden. 

Langsomt  gaar  vi  gennem  klostergangene:  mun- 
ken, senor  Leon  og  jeg;  de  korser  sig,  hver  gang 
de  gaar  forbi  et  helgenbilled.  Vi  er  ud  for  mun- 
kens celle,  døren  staar  aaben,  —  hurtig  er  Leon 
derinde,  jeg  efter  og  lige  i  hælene  paa  os  mun- 
ken. —  —  Senori  —  senori  —  raaber  han  —  det 
maa  de  endelig  ikke  —  — 

Der  er  ingen  af  os,  der  vil  støde  dienne  pæne 
gamle  mand,  og  vi  gaar  ud  med  det  samme. 

Men  cellen  fik  vi  alligevel  set.  Et  firkantet  rum 
med  krydshvælving,  et  smalt  rundbuevindue  med 
tyk  mur,  en  smuk  højrygget  barokstol,  et  bord 
med  manuskripter,  en  hylde  med  gamle  bøger, 
et  tarveligt  leje  og  en  krog  med  skrammel,  det  var 
alt.  Og  der  boede  en  lærd  mand,  men  en  navn- 
løs —  en  broder. 

Og  svalerne  krydsede  hen  under  buegangene  og 
ud  i  regnen  og  ind  igen  i  klostergangene  og  til- 
stænkede malerierne  med  lange  hvide  klatter.  Og 
regnen  blev  ved,  blomsterne  duftede,  og  i  kathe- 
dralen  ringede  de  mange  klokker. 

Samme  eftermiddag,  vi  naaede  Quito,  kom  se- 
nor  Leon  hen  paa  hotellet  og  bad  mig  endelig 
hilse  paa  hans  familie.  Dagen  efter  gik  vi  sam- 
men derhen.  Hans  moder  —  noget  af  det  yndig- 
ste, man  kan  træffe  —  var  ikke  alene  meget  di- 
stingveret, men  en  moder,  der  elskede  sine  børn 
og  kun  levede  for  dem.  Hun  var  enke  paa  andet 
aar.  Modtagelsen  var  hj ærtelig  og  „familiær",  som 
Leon  selv  sagde,  al  sædvanlig  ecuadoriansk  pa- 
rade havde  han  nemlig  selv  strøget  ved  sin  jævne 
naturlige  præsentation:  Her  er  han  mor  —  og  til 
mig  —  det  er  min  mor.  — 

Leon  bragte  et  frisk  pust  af  det  bedste  fra  U.  S. 
med  hjem,  og  han  var  livet  i  hele  hjemmet,  — 
rigtignok  maatte  søstrene  springe  og  danse  for  ham, 
og  moderen  fik  han  til  at  lystre  sig  og  tjeneste- 
pigerne til  at  kile  rundt,  men  de  gjorde  det  heller 
end  gærne,  for  alle  elskede  de  ham,  og  han  teede 
sig  vidunderligt,  indtagende,  og  var  selv  utrolig 
hjælpsom. 

Han  havde  to  søstre,  en  yngre,  der  aldeles  lig- 
nede ham,  med  de  skraa  øjne,  de  buede  lange  vip- 
per, det  tykke,  krusede,  lyse  haar,  men  hun  var 
smukkere;  hun  havde  nemlig  et  par  smilehuller, 
der  kom  og  gik,  og  hverken  lystrede  hendes  øjne 
eller  hendes  stemme.  Den  ene  gang  efter  den  an- 
den forraadte  de  hende,  men  hun  vidste  det  lige 
med  det  samme  og  rødmede  —  en  svag  rødmen, 
som  et  strejflys. 

—  Kys  hende  —  sagde  Leon  —  er  hun  ikke 
yndig? 

—  Jo,  mænd  er  hun  det!  —  og  efter  spansk 
skik  kyssede  jeg  begge  hendes  kinder.  Saa  lo  de 
alle-  for  det  var  meget  mod  etiketten,  første  gang 
man  ses,  mens  derimod  ingen  kavaler  i  Quito 
kommer  udenom  et  gammeldags  haandkys.  Naa, 
del  kan  godt  være,  at  de  egentlig  alle  betragtede 
hende  som  et  barn. 

Den  anden  søster  var  bleg,  stille  og  alvorlig,, 
hun  saa  ud  som  en  nonne,  men  hendes  læber  var 
naturligt  røde;  de  unge  kvinder  var  begge  stærkt 
pudrede,  men  ingen  af  dem  havde  sminkede  læber. 

Nede  i  gaarden  vrinskede  en  hest.  —  Nu  maa 
vi  afsted  —  sagde  Leon  og  kyssede  moderen  og 
søstrene.  Under  en  stor  magnolia  stod  en  India- 
ner med  et  par  opsadlede  blanke  heste.  Op  i 
sadlen   og  ud   i  byen. 


Quito  er  smækfuld  af  Indianere.  Der  er  stadig 
noget  nyt;  intet  er,  som  man  venter  det,  der  er 
festivitet    og  munterhed   over   Quito. 


67 


Tænk  blot  at  sidde  paa  en  god  hest  sammen 
med  en  frisk  fyr,  der  er  lutter  humør,  og  saa 
være  midt  i  en  myretue  af  halvnøgne  brune  men- 
nesker —  naturligvis  har  de  klæder  paa,  men  man 
ser  arme,  laar  og  skuldre  —  og  farver,  masser  af 
skrigende  kulører,  ildrødt,  citrongult,  flaskegrønt, 
violet  og  vandyckbrunt.  Indianerne  er  en  hel  ver- 
den for  sig,  et  jublende  liv  —  aa,  saa  rent  band- 
sat forskelligt  fra  de  andre  Ecuadorianere.  Egent- 
lig er  det  Indianerne,  der  ejer  byen,  dem  er  der  i 
al  fald  flest  af,  paa  markedspladserne,  paa  tor- 
vene, især  i  sidegaderne,  —  tætte  sværme  er  der 
af  dem.  Det  summer  med  Quichuasprog,  og  man 
hører  den  mærkelige  lyd  af  bare  ben  paa  fliser. 
Naar  de  i  gaasegang  kommer  gennem  en  park, 
staar  de  stille  og  lugter  til  blomsterne,  eller  sæt- 
ter sig  i  rad  midt  paa  en  plæne  rundt  om  et  bed. 
Paa  bænkene  kryber  de  op  som  høns  og  sidder  og 
soler  sig  med  ryggen  ud  til  folk  og  ansigtet  ind  til 
blomsterne. 

Om  lørdagen  er  der  Indianere,  der  kommer  til 
bys  ude  fra  markerne  med  muldyr  eller  med  sraåa 
dværgheste.  Man  møder  karavaner  midt  i  Quitos 
gader,  karavaner  af  æsler,  llamaer,  et  halvthun- 
drede  dyr  ad  gangen  med  sække  med  sten,  al- 
falfa, trækul  eller  grøntsager  og  frugt.  De  stand- 
ser de  elektriske,  folk  til  hest  maa  ind  paa  for- 
tovet,- for  en  karavane  flytter  sig  ikke,  —  den 
genner  automobiler  og  karosser  bort  og  standser 
al  trafik. 

Karavaner,  elektriske  sporvogne,  automobiler, 
buelamper    samtidig,    saa    har   man    Quito. 

Man    driver  ogsaa   køer  gennem   gaderne,  jager 

dem  frem,  som  om  de  bissede,  og  støder  til  folk, 
der  ikke  hurtigt  nok  kommer  af  vejen.  Til  hest 
bag  dem  galopperer  hyrden,  den  anden  løber  ved 
siden  med  en  lang  træfløjte  —  han  staar  et  øje- 
øjeblik stille,  blæser  fire,  fem  toner  og  farer  vi- 
dere  efter   køerne. 

Geder  malkes  paa  fortovene,  det  er  sjatmalk- 
ning ligesom  i  Napoli,  en  kop  eller  to  ad  gangen 
efter  kundens  behov,  og  Indianerkoner  spinder 
med  gammeldags  ten,  der  staar  og  snurrer  paa 
gadens  midterflise.  Pludselig  tuder  saa  et  auto- 
mobil, standser  og  brummer  ganske  forfærdeligt, 
men  konen  spinder  roligt  videre,  lige  til  chauf- 
føren beder  hende  ryge  og  rejse. 

Indianere  spiser  i  smaa  obskure  restauranter, 
og  om  aftenen  danser  de  og  synger  og  skraaler, 
og  der  er  dem,  der  drikker  Chicha  lørdag  aften 
og  dingler  om  i  gaderne  søndag  morgen  eller  læg- 
ger sig  til  at  sove  paa  fortovet. 

De  er  slet  ikke  drankere,  det  er  maaske  aar  og 
dag  siden,  disse  her  sidst  drak  Chicha,  derfor  taa- 
ler  de  saa  lidt,  bliver  saa  overaiaade  let  fulde,  ja 
døddrukne.  De  er  vant  til  at  sove  under  aaben 
himmel  og  maa  ud  i  det  fri  inde  fra  beværtnin- 
gen, og  i  den  kolde  nat  virker  Chichaen  endnu 
hurtigere  end  ellers,  saa  blir  de  naturligvis  paa 
gaderne   og  stræderne. 

Paa  bare  ben,  med  store  graa  filthatte,  klædt  i 
røde  eller  orange  puncha  ser  de  rent  fantastiske 
ud,  der  er  ingen  tvivl  om,  at  de  er  mongoler.  Ho- 
vedskallen er  rund  som  en  mongols,  kindbenene 
springer  ogsaa  frem,  og  de  store  velformede  munde 
<er  sunde  og  fyldige,   ansigterne  solbrændte,  øj  en- 

brynene  buede,  og  øjnene  som  sagt  en  kende  paa 
skraa   —  netop  som  en  Kinesers. 

Torve  og  pladser  i  Quito  er  deres,  de  har  bredt 
grøntsager  ud  paa  tæpper  eller  burnus;  frugt,  korn 
og  alt  det,  de  har  at  sælge,  ligger  rundt  om  dem; 
paa  lang  afstand  kan  man  høre  deres  snak,  der 
summer  og  brummer.  Skinner  solen,  er  der  knal- 
dende farver.  Spædbørn  patter,  drenge  leger  og 
forretter  ugenert  deres  ærinder,  man  koger  mid- 
dagsmad sover  eller  handler  —  det  kribler  og 
krabler   med   Indianere    paa    pladsen. 


Om  aftenen  spilles  operamusik  paa  piaza  midt 
i  byen.  Der  er  opstillet  tre  eller  fire  militærkorps, 
der  skiftevis  falder  ind,  saa  der  ingen  pauser  er. 

En  aften  gik  vi  derhen.  Buelampen  paa  fri- 
hedsgudinden paa  toppen  af  et  obeliskmonument 
straalede,  og  elektriske  blus  lyste  ud  over  hække 
og  blomster.  Folk  promenerede,  der  var  mest 
mænd,  kvinder  kun  med  ledsagere.  Bænkene  un- 
der palmerne  var  fulde.  Rundt  om  musikanterne 
stod  Indianerne  saa  tæt  som  muligt  for  at  faa  den 
stærkeste  virkning,  de  saa  paa  alt  det,  der  skete, 
iagttog  klapper,  der  gik  op  og  ned  paa  horn,  lod 

sig  beruse  af  trommehvirvler,  som  de  kunde  føle 
lige  ind  i  hjærtet.  Med  militær  applomb  skral- 
dede og  tordnede  messinginstrumenteme,  Ekko 
fra  domkirkens  facade  og  fra  ærkebispens  palads 
slog  igen  inde  i  buegangene  runjdt  om  pladsen, 
drenge  raabte  —  El  Comercio  —  El  Dio  — ,  der 
duftede  af  tujaer,  af  myrter  og  heliotrop. 

Elektriske  ryk  jog  tværs  over  pladsen,  eksplo- 
sioner af  godt  humor,  glæde  ved  livet. 

Pludselig  hilste  senor  Leon  paa  en  stilfuld  ung 
dame  mellem  et  par  herrer  med  cylinder  og  stokke. 
Det  var  ingen  andre  end  senorita  Carmen.  Det 
var  anden  gang,  jeg  havde  set  hende,  men  talt  med 
hende    her    i  Quito    havide   jeg    endnu   ikke. 

—  Dear  rae,  bare  vi  igen  skulde  ud  at  sejle 
med  hende  —  sagde  Leon,  —  her  i  denne  for- 
dømte by  er  folk  tossede  med  deres  snerperier 
—  —  gaar  de  to  cylindre  ikke  akkurat,  som  om 
de  garderede  hende? 

Vi  gik  et  par  gange  rundt  og  løb  naturligvis 
igen  lige  paa  senoritaen. 

Hun  smilede  skælmsk,  men  var  i  samme  øje- 
blik dyster. 

—  Saa  du  øjnene,  saa  du  dem,  senor?  —  spurgte 
Leon. 

Hendes  blik  var  som  fyldt  med  radium. 

Musikken  blev  ved,  men  den  unge  pige  saa  vi 
ikke  mere,  hun  var  og  blev  borte.  Leon  fortalte, 
at  man  ikke  saadan  uden  videre  kunde  komme 
sammen  med  unge  piger  her  i  byen.  Leon  havde 
kun  set  hende  i  domkirken  og  stukket  hende  en 
billet,    del    var   alt.    Han   var  godt   forelsket. 

Det  er  en  mærkelig  mand  —  Senor  Don  An- 
tonio Gil  — .  Han  er  mangemillionær  og  filan- 
trop, ejer  det  meste  af  Galapagos-øerne.  Han  er 
en  karakter  helt  igennem,  indtager  stillingen  som 
politichef  i  Quito  og  er  den,  der  har  skaffet  orden 
i  byen.  Han  er  fuld  af  energi  og  initiativ  —  han 
er  den  fødte  leder. 

Vi  mødtes  i  et  stort  gammelt  hus,  han  lige  havde 
købt  i  fattig-kvarteret,  et  bygningskompleks,  der 
laa  i  etager  op  ad  et  bjærg. 

Før  var  det  den  mest  uhygiejniske  del  af  byen, 
en  fæl  rede  for  fattigt  udskud,  letfærdige  kvin- 
der, tyve,  et  tilholdssted  for  spillebuler.  Nu  byg- 
gede han  det  om.  Arbejdere  gravede,  cementerede, 
murede,  og  Don  Antonio  stod  selv  og  dirigerede 
det  hele  med  temperament,  en  tordnende  røst,  ly- 
nende øjne,  men  paa  en  maade  meget  langt  fra 
slavefogdens,  snarere  patriarkens,  og  det  passede 
lige   netop   Indianerne. 

En  del  var  allerede  taget  i  brug  som  hospital. 
Blege  børneansigter  kiggede  op  mellem  store  pu- 
der. Kvinder  sad  paa  hug  ved  sengene  og  smilte 
til   ungerne,   det   var   midt  i  besøgstiden. 

Bag  ved  hospitalet  indrettede  han  bagerøivne, 
værksteder,  vaskerier  med  moderne  amerikanske 
vaskemaskiner  og  badeanstalter,  —  her  økonomi- 
seredes med  varmeforbruget. 

Don  Antonio  var  bredskuldret  og  høj,  havde 
gennemskuende  men  velgørende  forstaaende  øjne. 

glade  rynker  i  øjenkrogene,  overskæg  og  en  kraf- 
tig modelleret  ørnenæse.  Hans  stemme  var  vel- 
klingende, sommetider  sonor,  men  skiftede  ofte 
over  i  violinagtige  piano  toner,  hans  smil  fulgte 
stemmen,  naar  den  var  lys.  Han  var  klog  og  im- 
pulsiv, og  hans  styrke  laa  maaske  i  hans  jævne 
sunde  menneskeforstand. 

Hans  ord  var  tydelige. 

—  Jeg  kan  ikke  lide  fængsler.  Fængsler  er  mid- 
delalder. Jeg  vil  aabne  dem.  Her  skal  fangerne 
arbejde  i  stedet.  Ingen  arbejdsanstalt,  der  stjæler 
arbejdskraften,  —  de  skal  selv  have  fortjenesten 
af  deres  arbejde  —  og  ingen  hængen  over  dem. 
Hjem  i  stedet  for  fængslet,  husly  for  drankere. 
Vi  har  forpligtelser  over  for  dem,  der  er  paa  tværs 
af  loven,  men  ikke  ret  over  dem! 

Det  kom  jævnt  uden  føleri,  lige  ud  ad  lande- 
vejen. 

Alt  indrettede  han  for  egne  midler.  Paa  politi- 
stationen havde  han  et  andet  hospital  med  et  halvt 
hundrede  frisenge.  Der  var  ogsaa  værksteder  for 
drenge,   han  samlede   op  fra  fattigkvarterer. 

Han  giver  audiens,  sidder  i  en  mægtig  sal  ved 
et  stort  skrivebord,  —  paa  bordet  haandtelefoner, 
—  alle  døre  vidt  aabne,  —  stenografer  og  unge 
mænd  med  skrivemaskiner  har  egne  borde  lige 
ved  haanden.  Langs  væggene  sofaer.  Foran  ham 
en  mager  sortklædt  kvinde  og  en  mand,  tynd  som 
en  bogbinder.  Rolig  med  halvtlukkede  øjne  har 
Don  Antonio  hørt  paa  en  historie  om  en  enkes 
nød  og  hendes  broders  misere,  om  pengene,  der 
er  gaaet  til  præsterne.  Pludselig  griber  han  lokal- 
tragfen  og  mumler  nogle  ord,  mens  han  med  haan- 

den  vinker  enken  af  midt  i  en  ordstrøm.  Lidt 
efter  bringer  en  betjent  en  del  pengesedler,  konen 
faar  et  bundt,  og  den  næste  audienssøger  blir  kaldt 
ind.  Don  Antonio  har  tid,  blot  ikke  til  at  høre 
paa  taksigelser. 

I  et  par  timer  kommer  og  gaar  folk,  og  stadig 
gir  Don  Antonio.  Der  er  selvfølgelig  ogsaa  indi- 
vider, han  standser  midt  i  tiggeriet  og  affærdiger 
uden  en  skilling.  Han  vender  sig  om  med  et  smil 
og  siger  —  den  tror  jeg  ikke  paa,  gør  de,  senor? 


Hans  lange  automobil  kørte  frem,  og  sammen 
gled  vi  gennem  gaderne  og  holdt  foran  præsiden- 
tens palads;  nu  var  det  os,  der  skulde  til  audiens. 
Vi  blev  modtaget  af  en  del  unge  officerer,  og  en 
pur  ung  adjutant  førte  os  op. 

Paa  første  sal  ude  paa  en  bred  veranda  bag 
et  umaadeligt  skrivebord  sad  general  Leon  Plaza, 
Ecuadors  daværende  præsident.  Da  han  saa  os, 
rejste  han  sig  straks  og  gik  os  høfligt  i  møde. 
Præsentationen  fandt  sted  med  de  sædvanlige  in- 
ternationale fraser.  Førsteministeren  var  tilfældig 
tilstede,  og  samtalen  gik  nu  skiftevis  paa  Fransk, 
Engelsk  og  Spansk. 

Præsidenten  var  militær.    Bag  en  kraftig  masse 

fuldskæg,  der  helt  skjulte  hans  mund,  bag  en  vær- 
dig mine  i  et  par  øjne,  der  saa  med  en  leversygs 
blik,  mærkede  man  kun  generalen.  Jeg  saa  paa 
ham  og  paa  Don  Antonio  og  sammenlignede  — 
en  raabende  kontrast.  I  samme  øjeblik  havde  jeg 
udnævnt  Senor  Don  Antonio  Gil  til  præsident  i 
Ecuador. 

Førsteministeren  saas  i  profil,  han  var  vag  som 
en  kapellan,  let  at  løbe  ned,  og  var  maaske  netop 
derfor  minister  hos  generalen. 

Vi  talte  om  Ecuador  og  Paris  —  krigen  sprang 
vi  over.  De  unge  officerer  fulgte  os  ud  til  auto- 
mobilet, og  Don  Antonio  og  jeg  kørte  videre  en 
tur  ud  paa  landet.  Men  vi  berørte  ikke  med  et  ord 
præsident    Plaza. 


Det  var  en  fornøjelse  at  besøge  ærkebispen.  1 
en  mægtig  sal  med  rødt  blomstret  gulvtæppe  og 
med  sofaer.  Langs  væggene  hang  malerier  af  pa- 
ver.   Gulvet  var  frit  for  møbler. 

Det  havde  været  svært  at  komme  ind.  Præster 
og  sekretærer  vilde  forhindre  det,  de  blev  ved  at 
snakke,  men  nu  er  jeg  herinde  alligevel  og  sidder 
og  venter,  og  udenfor  venter  alle  de  gule  og  fede 
præster. 

Der   er   noget,    der   rasler.     Pludselig  er   bispen 

Qvito  er  en  stad  ene  af  paladser,  og  arkitekturen  er  ren,  meget 
enkel,   det   er   Karl   V's    arkitekter,  der   har   digtet   de  skønne 

Indianerne    lever    oppe    paa    højsletterne    i    simple    primitive 
hytter  med  store  straatage  for  den  stærke  sol. 


Indianerne  rister  svinene  hele  i  hed  aske  og  vender  dem  med 
en  stok  for  at  faa  dem  brune  over  det  hele. 

Naar  Indianerne  kom  nier  til  bys  bærer  de  byrderne  paa  ryg- 
gen, og-  barbenede  og  med  farvede  puncha  s<>r  de  maleriske  nd. 

der.  Ganske  stille  glider  han  ind  i  salen,  en  gam- 
mel mand,  klædt  i  almindelig  præstedragt  med  ka- 
lot paa  hovedet,  violette  strømper  og  et  stort  kru- 
sifiks  i  en  guldkæde  om  halsen. 

Ansigtet  finttegnet,  udtrykket  aristokratisk,  men 
ikke  fornemt,  øjnene  kloge,  lysende  —  og  munden 
er  indtagende.  Et  originalt,  retliniet  menneske.  En 
udpræget  El  Greco  type. 

Han  sætter  sig  i  en  højrygget  lænestol  med  hjer- 
terknægt hatte  skaaret  ud  i  træ  i  et  vaaben  og 
peger  paa  sofaen  lige  over  for. 

Det  er  naturligt,  at  vi  maa  tale  om  religion  — 
han  er  jo  præst  —  men  han  har  interesser  der- 
udover. Der  er  historie,  opdragelse  og  hygiejne 
—  emnerne  griber  ham,  den  gamle  mand  kan  ikke 
holde  sig  rolig  længer  —  —  vi  forstaar  hinanden, 
udbryder  han  —  —  han  lægger  langsomt  og  an- 
dægtigt sine  lange  magre  hænder  sammen,  man 
ser  tydelig  hver  aare  —  blot  maa  vi  ikke  glemme, 
at  vi  foruden  et  legeme,  der  skal  passes  hygiejnisk, 

ogsaa  har  en  sjæl,  der é  vero  se  nor  —  — 

ikke  sandt,  kunst  uden  sjæl,  er  det  vel  kunst? 

Den  fine  gamle  herre  antyder,  at  religion  har 
umaadelig  stor  betydning  for  ukultiverede  men- 
nesker, som  nu  for  disse  Indianere,  og  da  han 
med  ét  spørger,  om  det  er  godt,  at  mennesker  véd 
alt  —  for  vilde  det  ikke  være  haardt  at  leve  der- 
som ....  vibrerer  hans  sprøde  stemme  ganske  lidt, 
og  i  det  samme  smiler  han,  som  om  der  faldt  sol 
ind  over  hans  træk  —  —  —  nu  er  det,  han  paa- 
faldende  ligner  en  af  Grecos  helgener,  men  med 
en  Buddhas  kloge  udtryk  —  —  —  man  skal  ikke 
sige  menneskene  alt  for  meget. 

Ecuador.  <* 

Da  vi  skiltes,  rakte  han  sin  haand,  smykket  med 
en  ring  med  en  grøn  sten  til  kys,  og  jeg  trykkede 
den  hjerteligt  og  velment,  men  kyssede  den  ikke; 
det  var  vist  af  vane,  den  gamle  mand  havde  lettet 
lidt  paa  den. 

Og  vi  saas  tit.  Men  at  komme  ind  var  altid  be- 
sværligt, det  var,  ligesom  de  vogtede  bispen  mod 
et  uhyre. 


Observatoriet  her  er  et  af  de  aller  interessante- 
ste paa  kloden,  alene  for  beliggenhedens  skyld. 
Iagttagelserne  herfra  er  nemlig  enestaaende,  da, 
som  bekendt,  ingen  stjerner  er  circumpolære  ved 
Ækvator. 

Bygningen  ligger  i  det  nordlige  Quito  i  en  gam- 
mel park  med  sjældne  træer,  lige  gange  og  ved 
en  sø  med  aakanider  og  bambus,  bagved  suser 
vinden  i  naaletræer,  og  lige  ved  ligger  Ecuadors 
ældste  kirke;  El  Belen,  der  betyder  Betlehem.  Den 
har  dobbelte  taarne  og  den  og  domkirkens  portal 
inde  i  byen  og  San  Franciscus  og  klostret  San  Au- 
gustin er  god  arkitektur,  byens  bedste. 

I  San  Augustins  klostergaard  gik  jeg  en  dag  med 
en    munk,    --    han    havde   brugt    eau    de    cologne, 

den  gamle  laps,  men  det  er  alligevel  behageligere 
end  at  gaa  med  en  munk,  der  stinker  af  snavs.  I 
en  buegang  promenerede  en  herre  i  redinggote, 
cylinder,  stok,  forresten  en  lille  spinkel  mand  med 
karmoisinrød  kartoffelnæse  —  vor  medico  —  sagde 
den   duftende  munk   og  slog  ud   med   haanden. 

Man  kan  i  Quito  opleve  mærkelige  ting  inde  i 
klostrene,  man  skulde  bare  ha'  held  med  sig.  I 
San  Domingo  mødte  jeg  en  drukken  munk  —  han 
osede  af  alkohol  —  tilstod  det  straks,  jeg  spurgte 
ham,  stak  illustrerende  tommelen  i  munden  og 
lagde  hovedet  tilbage,  som  drak  han  af  fingeren, 
dansede  med  bare  ben  i  tøflerne  ned  ad  gangen, 
saa  at  en  tøffel  fløj  op  i  luften;  ind  ad  et  rottehul 
forsvandt  han,  komfalla  di  riddi  ralla. 

Men  en  anden  ung  munk  udslettede  alle  brode- 
rens synder  —  han  har  drukket  —  sagde  han  blot 
med  et  smil  —  i  morgen  er  han  igen  æ.dru.  Det 
var  i  capella  del  Rosarios  røde  og  forgyldte  ro- 
kokokapel, han  sagde  det. 

Ude  i  klostergaarden  legede  skoledrengene  un- 
der appelsintræer  og  skreg,  saa  det  gav  ekko  ind 
i  refectoriet,  hvor  gamle  munke  hang  paa  træbænke 
over  et  maaltid  mad. 

Der  sker  saa  meget  derinde,  der  er  saa  mange 
buegange,  saa  mange,  mange  rum,  kældere,  gaarde, 
haver  og  kapeller;  der  kan  leves  som  i  en  hel 
verden  for  sig,  —  det  er  en  lille  verden,  hvor  nogile 
hundrede  mennesker  i  Quito  lever. 

—  Kom  igen  senor  —  smilede  den  unge  brun- 
klædte munk  til  farvel  —  i  morgen  er  min  broder 
ædru. 

Paa  visit  i  Quito. 

Senor  Leon  vilde  endelig  indføre  mig  i  en  fa- 
milie, han  langt  ude  var  beslægtet  med,  og  som 
havde  bedt  ham  derom  —  der  var  en  uafsat  datter. 

Han  hentede  mig  paa  hotellet  i  vogn,  vi  maatte 
komme  anstændigt  derhen. 

Familien  boede  i  et  gammelt  palads.  Trapperne 
var  nyvasket.  Vi  var  ventet.  En  tjenestepige  slap 
uset  væk,  men  efterlod  sig  en  pøl  vand  foran  en 
hvidlakeret  fløjdør. 

Op  røg  i  det  samme  begge  dørene,  for  at  vi  kunde 
komme  ind  med  anstand.  En  ældre  dame  tog  imod 
os.  Vi  var  i  en  sal  med  gulvtæppe  over  det  hele 
med  sofaer,  daarlige  malerier  i  brede  guldram- 
mer, pillespejle,  marmorkonsoller  med  vaser,  tunge 
røde  gardiner  og  en  sleben  krystallysekrone  —  et 
spansk  rum,  tomt  som  en  ambassadørs  modtagel- 
sessalon. 

Damen  satte  sig  i  en  lænestol,  og  Leon  og  jeg 
konverserede  hende  hver  fra  sin  sofa  som  med 
pistoler.    Senoraen  havde  graat  haar,  kroget  næse, 

smalle  læber,  var  klædt  i  sort  silkenederdel  og 
gemte  overkroppen  i  et  stort  hvidt  strikket  uld- 
sjal, en  art  mantille  med  svære  silkeklunker,  og 
ustandselig  flyttede  hun  under  bombardementet 
sjalet  tættere  og  tættere  om  sig,  saa  hun  gjorde  et 
mærkelig  afpaaklædt  indtryk,  men  forsvare  sig 
gjorde  hun  og  det  til  begge  sofaer.  Haanden  havde 
hun  under  præsentationen  lige  netop  stukket  ud 
som  fra  en  dyne  i  en  seng. 

—  Datteren  vilde  komme  straks,  om  vi  blot  vilde 
undskylde  hende  et  øjeblik.  — 

I  et  stort  spejl  bag  moderen  saa  vi  en  ung  pige 
kigge  ind  ad  døren  et  par  værelser  derfra,  men  hun 
blev  staaende.  Leon  blinkede  med  det  ene  øje  hen 
til  mig,  saa  drejede  moderen  sig  hurtigt  rundt, 
vinkede  ivrigt  med  et  stykke  haand  ud  af  dynen. 

Ind  kom  datteren,  —  i  sort,  —  pudret  bleg  som 
en  syg,  kirsebærrøde  læber  og  uskyldige  og  be- 
daarende  øjne. 

—  Min  datter  taler  fransk  —  det  er  moderen, 
og  det  er  sagt  i  samme  tone,  som  man  priser  et 
dyr  paa  en  markedsplads. 

—  Parlez  vous  francaise,  monsieur  —  kom  det 
henrivende  fra  den  pur  unge  pige  —  men  næste 
gang,  hun  talte,  var  det  paa  bredt  quito-spansk. 

Faderen  traadte  ind,  høj,  mager  med  sort  som- 
meroverfrakke, sort  fuldskæg.  Og  vi  overøste  hin- 
anden med  sædvanlige  fraser.  Trods  hans  ukul- 
tiverede haarmasser,  sorte  negle  og  frakken,  han 
beholdt  paa  —  maaske  frøs  han  —  var  han  stil- 
fuld. 

—  Tænk  de  taler  fransk  —  det  var  den  begej- 
strede moder.    Armene  gestikulerede  inde  bag  sja- 

let.  Sommetider  kløede  hun  sig  i  haaret,  saa  kom 
et  stykke  bar  arm  frem  bag  mantillen;  ryggen  og 
den  øvrige  krop  kradsede  hun  under  sjalet. 

Saa  skete  skandalen. 

Man  spurgte  høfligst,  om  vi  ikke  vilde  ha'  the, 
og  jeg  svarede  ja.  Men  i  Quito  er  det  ikke  god 
tone,  sæt  man  ikke  har  the  i  huset.  Leons  an- 
sigt udtrykte  rædsel  og  tilbageholdt  latter,  mode- 
ren forsvandt,  og  datteren  gik  med  ud,  saa  syntes 
vel  ogsaa  manden,  at  han  maatte  ud,  og  væk  var 
han,  og  min  ven  smuttede  samtidig  bort. 

Jeg  var  pludselig  ene,  alene  i  en  sal  med  male- 
rier paa  skraa  som  til  søs,  og  kedede  mig  som  i 
en  ventesal. 

Endelig  blev  der  støj.  En  Indianerpige,  rund  og 
buttet,  ganske  ung,  kom  genert  ind  bærende,  en 
bakke,  stødvis  skubbet  frem  af  senoraen.  Hen- 
des bare  fødder  sank  ned  i  gulvtæppet  som  i  rødt 
græs,  hendes  smaa  faste  bryster  stak  ud  gennem 
en  halvaaben  bluse  —  hun  var  ikke  langt  fra  at 
tabe  de  sammenstablede  kopper. 

Dette  var  en  dejlig  ung  pige,  ikke  pudret,  men 
solbrændt,  renvasket,  og  hun  ha»vde  svære  flet- 
ninger ned  ad  ryggen. 

Tæt  bag  hende  kom  damerne  med  kander,  den 
blege  mand  bar  kager  —  du  behøver  da  ikke,  se- 
nor  —  kom  det  bebrejdende  fra  senoraen.  Sidst 
kom  Leon,  han  lo  og  svang  fade  i  hænderne.  Alle 
lo,  indianerpigen  tabte  en  brødbakke,  men  skan- 
dalen var  som  blæst  bort. 

Theen  nød  vi  paa  følgende  maade: 

De  vilde  alle  hjælpe,  det  nyttede  slet  ikke  at 
protestere,  i  kreds  stod  de  uden  om  mig  og  bød, 

saa  jeg  mindst  behøvede  tre  arme  og  elleve  fingre 
for  at  balancere  med  tallerken,  kop,  kager  og  ser- 
viet. Og  saa  lo  vi  pludselig  igen  allesammen,  og 
det  er  nu  en  gang  ikke  let  at  holde  op,  naar  man 
først  er  kommet  i  latterhjørnet,  —  og  saa  drak 
vi  virkelig  paa   visit   i  Quito   the  sammen. 


En  nat  staar  vi  paa  Panecillo,  det  mindre  bjærg 
syd  for  Quito,  og  kan  se  gaderne  som  lyse  striber 
—  dybt  nede  ligger  staden  i  en  gryde,  omgiven 
af  bjærge.  Luften  er  blød  og  frisk,  der  er  helt 
stille,  ikke  en  lyd,  uden  naar  politibetjentene  pi- 
ber i  fløjterne  for  gensidig  kontrols  skyld,  og  vi 
hører  fløjter  svare  med  triller  fra  andre  dele  af 
byen. 

Vandet  pibler  ned  ad  bjærget  og  løber  videre, 
en   llama   gumler   inde   i  et   vænge. 

Højt  paa  himlen  lyser  Sydkorset,  og  mælkevejen 
staar  delt  i  to  arme,  tydelig  og  skarpt  mod  en 
dyb  blaa  himmel. 

Quito  sover  trygt. 


Karneval. 

I  dag  er  der  karneval  i  Quito.  Alle  er,  som 
de  er  besatte.  Fra  balkoner  og  fra  altaner  kaster 
de  folk  cascaron  i  hovedet.  En  cascaron  er  en 
vokskugle  —  som  et  æg  —  med  vand  indeni.  Kon- 
fetti og  serpentine  ryger  fra  jærngittrene  og  kryd- 
ser gaderne  som  guirlander. 

Glade  Quitorianere  fylder  poser  med  vand  og 
smider  ud  i  mængden,  poser  med  mel  og  kridt  gaar 
samme  vej,  skaale  med  anilinfarve  maler  de  ulyk- 
kelige ofre  godt  til,  blæk  bruges  skam  ogsaa,  og 
man  generer  sig  heller  ikke  for  simpelthen  at  smide 
et  helt  fad  vand  ned  ,ad  nakken  paa  en  mand. 

Men  det  er  klart,  at  gaderne  ikke  er  saa  be- 
færdede i  disse  karnevalsdage  som  ellers,  men  der 
er  dog  altid  nogen,  der  skal  ud.  Gadedrengene 
jubler,  dem  er  der  derimod  nok  af,  men  Quitori- 
anerne  spilder  ikke  deres  krudt  paa  unger,  der 
ta'r  en  dush  vand  som  en  fornøjelse  eller  skog- 
gerler af  et  rødt  anilinbad. 

Den,  der  er  til  hest,  rider  i  gallop  og  faar  dog 
mindst  en  halv  snes  cascaroner  i  hovedet  og  bli'r 
hvid,  rød  og  gul.  Og  unge  piger  ler  ham  ud  — 
saa  dænger  de  automobilers  ruf  og  vogne  til,  og 
i  kårne  valstiden  ser  politiet  gyseligt  ud,  tilstæn- 
ket og  tilmalet  —  —  —  i  tre  dage  bli'r  det  ved. 


En  karnevalsdag  kom  en  ung  pige  og  hendes 
moder  gaaende  saa  nær  husene  som  mulig  for 
ikke  unødvendigt  at  gøre  sig  til  skive  for  folk 
paa  balkonerne.  De  skulde  ud,  ellers  havde  de 
nok  holdt  sig  hjemme.  Den  gamle  dame,  der  var 
saalegænger,  sjokkede  støt  forrest  og  havde  gar- 
deret sig  med  parasol,  mens  den  unge  pige  havde 
sit  lommetørklæde  bundet   om  mantillen. 

Pludselig  rammer  en  cascaron  den  gamle  dame 
og  hun  ser  op  og  faar  i  det  samme  en  pose  mel 
i  ansigtet  og  den  unge  pige  et  anilinbad. 

Hvor  ser  de  dog  ud.  En  ung  elegant  Quitori- 
aner  kommer  farende,  vinker  ad  en  droske,  hjæl- 
per dem  skyndsomst  ind,  lukker  døren  og  raa- 
ber  til  kusken,  at  han  skal  køre  til  og  kaster  selv 
en  cascaron  ind  paa  den  gamle,  der  hyler  af  ra- 
seri. —  nu  havde  hun  troet,  at  den  unge  mand 
var  en  ven,  som  vilde  køre  med  og  betale  vog- 
nen. 

Karossen  raslede  af  sled,  gadedrengene  efter  den 
mel,  blæk  og  farve  kastede  de  ind  gennem  de 
aabne  vinduer,  som  damerne  forgæves  sled  i  for 
at  lukke,  —  drengene  var  dem  i  forkøbet,  de  sprang 
op  paa  trinene  og  holdt  fast  paa  vinduerne.  Kusken 
fik  sin  overhaling,  men  han  piskede  blot  paa  he- 
stene, —  han  brød  sig  fanden  om  drengene,  — 
kunde  han  bare  komme  ud  ,af  alt  dette  hurlum- 
hej, var  han  glad. 

Damerne  endte  et  sted  i  udkanten  af  Quito,  hjem 
turde  de  ikke  gaa;  de  gemte  sig  i  en  skummel  krog 
i  den   nærmeste   kirke    og  ventede  paa  natten. 


En  anden  dag  i  karnevalstiden  hørte  vi  vold- 
somt spektakkel  nede  paa  pladsen  og  fo'r  til  vin- 
duerne. Der  var  opløb  nedenunder.  Et  par  In- 
dianere sloges.  Lidt  efter  lidt  tog  folk  parti  fol- 
den ene  eller  den  anden  af  de  kæmpende  og  slog 
løs  paa  hverandre.  Det  var  ene  Indianere.  Arme 
røg  op  i  luften  og  huggede  igen  ned,  trængselen 
var  enorm  —  og  der  blev  kastet  poser  med  mel 
midt  ind  i  mobben. 

Biodel  strømmede  ned  over  et  ansigt.  Tilmelede 
kællinger  lignede  hvidhaarede  hekse.  Folk  skreg 
og  raabte  og  gadens  ungdom   peb  i  fingrene. 

Saa  fik  Indianerne  besærkergang,  —  helt  ædru 
var  de  ikke,  —  de  slog  til  i  blinde,  ligeglade  hvor 
det  ramte  eller  hvem  de  traf.  Tænder  røg  ind, 
munde  bed  om  fingre.  Hoveder  dukkedes  og  rej- 
stes. Der  var  en  hakken  med  arme,  en  sparken 
med  ben.   —  —  —  Politi  blev  der  raabt. 

El  par  khakiklædte  mænd  med  stave  kom  lang- 
somt gaaende,  de  saa  ynkelig  smaa  ud,  og  da  de 
trængte  sig  frem,  blev  de  ogsaa  slynget  til  siden 
og  trampet  ned.  Kvinder  blev  hysteriske  og  hvi- 
nede i  vilden  sky,  andre  græd  og  strakte  teatralsk 
armene  i  vejret. 

Endelig  var  der  et  par  kraftige  karle,  der  trængte 
sig  midt  ind  i  den  tætteste  sværm  og  roligt  og 
med  indsigt  bankede  løs  paa  de  mest  blodtørstige 
og  et  øjeblik  efter  var  folk  spredt  over  pladsen 
og  samlede  sig  i  klynger. 

En  mand  blev  ved  med  at  sprælle  og  sparke  vildt 
og  té  sig  som  splittergal. 

Men  lidt  efter  var  alle  parter  forenet  og  nu 
rungede  glædeshyl  og  latter  over  slagsbrødrene, 
der  omfavnede  og  kyssede  hverandre,  og  flasken 
med  Chicha  gik  fra  mund  til  mund,  —  saa  var  der 
musik  og  inden  man  vidste  et  ord  af  det,  dansede 
de    allesammen. 

Men  hvor  saa  de  dog  ud.  Blod,  eller  gul  og 
grøn  anilin,  eller  blæk,  sved  og  snavs  var  tværet 
over  ansigterne,  klæderne  var  plettet  og  revet  itu, 
men  dansen  blev  ved,  og  til  langt  ud  paa  natten 
festede  de. 

For  enden  af  en  sidegade  staar  en  stilfuld  obe- 
lisk til  minde  om  journalisten  Espejo,  der  skaf- 
fede Ecuador  trykkefrihed.  —  Den  staar  paa  en 
fredelig  plads  med  haver  og  casinoer  og  blom- 
sterduft, men  især  med  udsigt  nedover  bjærge, 
da  den  ligger  lige  ved  en  stejl  brink. 

I  bibliotekerne  i  Quito  træffer  man  stadig  denae 
mands  navn. 

En  sidste  gang  rider  jeg  derud. 

Det  var  tilfældig  den  tredie  karnevalsdag  og 
bomberne  sprang  om  ørene  paa  hesten.  Man  ka- 
stede voksæg  fra  alle  balkoner,  saa  vandet  drev 
ned  ad  mig  og  pludselig  gav  det  sig  til  at  øs- 
regne, som  om  himlen  havde  aabnet  for  alle  slu- 
ser —  nu  gik  det  i  karriere  gennem  gaden. 

Ved  obelisken  stejlede  dyret,  da  en  flok  unge 
piger  oppe  fra  en  have-pavillon  aabnede  en  krig 
med  voksæg,  der  ramte  senor  Espe  jos  søjle  mere 
end  hesten  og  mig.  Jeg  havde  saa  tit  set  disse 
unge  piger  lænede  ud  over  muren  med  alle  ro- 
serne. 

Gaden  ned  til  Espejoobelisken  er  god  nok,  det 
ene  casino  ligger  ved  siden  af  det  andet  med  hem- 
melighedsfulde haver  gemte  bag  hvide  mure,  og 
der  dufter  af  orange,  narcis  og  heliotrop  og  hele 
aaret  rundt  er  der  blomstrende  bede  og  espaliers, 
for  i  Quito  er  klimaet  omtrent  altid  ens.  En  tør 
tid  og  en  regntid  er  der  naturligvis,  men  tempe- 
ratursvingningerne er  meget  smaa  —  her  er  ikke 
hedt  som  ellers  i  tropen  og  det  fryser  heller  ikke, 
og  solen  skinner   næsten   hver  dag. 


Pichincha. 

Vi  var  en  kvadrille,  der  sammen  red  sydvest 
ud  af  staden.  Vi  vilde  op  paa  vulkanen  Pichin- 
cha, en  tur  paa  et  par  dage,  men  toppen  naaede 
vi  aldrig  paa  grund  af  uføre  efter  regn. 

Senor  Leon  var  i  spidsen  sammen  med  senorita 
Carmen.  Hvordan  han  havde  faaet  sat  igennem, 
at  hun  fik  lov  af  sine  forældre  til  at  være  med, 
er  ikke  godt  at  vide.  Leon  var  ovenud  glad,  man 
kunde  se  det  alene  paa  hesten,  der  dansede  med 
ham.  Senorita  Carmen  sad  til  hest  som  om  hun 
altid  red.  Jeg  red  sammen  med  en  ung  pige  fra 
det  sydlige  Californien,  nede  fra  San  Diego.  Hun 
kendte  Jack  London  personlig,  havde  truffet  ham 
netop  her  i  Ecuador,  ham  og  hans  smukke  mrs. 
Carmen. 

—  Smiler  mrs.  Carmen  ikke  dejligt,  —  som  sol- 
skin? Ikke  sandt?  —  Miss  Taylor  fortalte  den  ene 
oplevelse  efter  den  anden  om  de  Londons. 

Fra  bjærget,  vi  var  naaet  op  paa,  saa  vi  ned 
paa  Quitos  gader,  der  delte  byen  i  terninger.    Ta- 

gene  laa  som  brunlige   og  grønlige  tæpper,   solen 
skinnede. 

—  Jack  kunde  ride  —  sagde  miss  Taylor  —  og 
red  i  galop. 

I  en  dal  vaskede  og  bankede  hundreder  af  kvin- 
der og  skyllede  efter  i  floden.  Vasketøjet  havde 
de  bredt  ud  paa  buske  og  sten,  saa  dalen  lignede 
et  kulørt  kludetæppe.  Hvin  og  skrig  lød  op  til 
os  mellem  taktfaste  hammerslag.  Børn,  der  blev 
vasket,  skraalede.  Brune  unge  piger  badede  mel- 
lem sten  i  det  rislende  vand. 

Højere  /oppe  red  vi  gennem  skyerne  og  skim- 
tede kun  vejen  og  de  nærmeste  skrænter.  Luften 
var  vaad  og  klam,  vi  frøs  og  hostede.  Men  da 
vi  var  ovenover  skyerne,  skinnede  solen  igen  og 
nu  var  det  ganske,  som  red  vi  paa  en  ø  midt  i  et 
graat  taagehav. 

Bjærgvejen  gik  i  siksak  ned  paa  den  anden  side; 
igen  maatte  ri  gennem  taager,  men  nede  i  den 
lune  dal  skinnede  solen  over  tunge  klaser  af  blod- 
rød fuksia  og  over  den  saftige  bund  og  den  lyse- 
grønne underskov.  Her  var  vild  nastursia,  fint- 
delte  bregner,  falsk  gummi  og  især  var  der  mange 
slags  læbeblomster. 

—  Næ,  se  bambus  —  det  var  min  ledsager,  der 
talte  —  med  pisken  pegede  hun  ind  i  krattet.  Slanke 
bambus  fulde  af  regndraaber  straalede  og  blin- 
kede som  lysbrydninger  i  prismer  og  der  var  sarte 
edderkoppespind,  indvævet  med  vanddraaber.  — 
Samtalen  fortsattes.  —  Hestene  prustede  muntert, 
og  seletøjet  knagede  hyggeligt,  luften  duftede  og 
solstrejf  faldt  i  bælter  ud  over  en  vidstrakt  dal 
__  _  __  kilometerlangt  saa  vi  ind  mellem  bjærge 


93 


og  endnu  længere  borte  bag  dalen  ragede  et  par 
fratere   op    —    —    —  de   to   Pichincha. 

Vi  sov  i  Lloa  den  nat  efter  en  munter  picnic  paa 
en  aaben  altan  —  —  —  vor  vært  havde  sendt 
en  karavane  af  mad  og  drikkevarer  op  i  for- 
vejen. Senorita  Carmens  øjne  var  mest  mørke 
under  det  lystige  taffel,  men  hver  gang  Leon  kom 
med  et  eller  andet  banalt  paahit,  var  der  smil  i 
hendes  mundvig  og  lynglimt  |  de  mystiske  øjne. 
Miss  Taylor  lavede  theen  og  dækkede  bord  sam- 
men med  Leon,  mens  de  andre  pyntede  op  medi 
fuksiaer. 

Vi  boede  hos  en  bonde  i  landsbyen.  Damerne 
skulde  sove  i  ét  værelse,  vi  mænd  i  et  andet  eller 
ude  paa  altanen.  Næste  morgen  skulde  vi  saa  med 
føfrer  til  fods   op  paa  den  udbrændte   vulkan. 

Men  natten  igennem  var  vi  vaagne,  vi  havde 
ikke  fred  for  lopper,  det  var  ikke  muligt  for  en 
eneste  af  os  at  falde  i  søvn.  Og  saa  begyndte  det 
tilmed  at  regne.  Vandet  faldt  i  stride  strømme,  det 
løb  ned  ,af  hyttens  fortajg,  det  dryppede  gennem 
stfraaet,  det  plaskede  paa  vejene,  det  raslede  paa 
stenene. 

Udenfor  brølede  tyrene,  der  gik  oppe  i  vænger, 
og  køerne  svarede   inde  fra  staldene. 

I  en  tredie  stue  kløede  bonden  og  hans  kone  sig, 
vi  hørte  dem  tydelig  vende  og  dreje  sig  i  søvne,  de 
snorkede,  men  kløede  sig  alligevel,  og  ogsaa  hun- 
den inde  hos  dem  loppede  sig,  saa  halen  slog  mod1 
gulvet,  og  bondens  spædebørn  begyndte  at  tude. 
Og  natten  igennem  galede  hanerne,  hesten  vrin- 
skede  og   sparkede   og  tyrene  blev  ved  at  brøle. 

Nu  kunde  vi  ikke  længer  holde  os  rolige,  men 

begyndte  at  tale  fra  værelse  til  værelse  og  midt 
i  natten  stod  yi  op,  tændte  lys  og  lavede  ild  paa 
kaminen  og  saa  begyndte  vi  et  meget  gemytligt 
natmaaltid.  Vi  spiste  og  vi  drak  og  vi  sang  og 
bonden  og  hans  kone  kom  søvndrukne  ind  og 
lo,  og  konen  lavede  kaffe  og  Amerikanerinden  og 
Englænderinden  fik  the.  —  —  —  Udenfor  øsreg- 
nede det   vedholdende. 

Taagen  laa  tyk,  da  morgenen  kom.  Og  saa  me- 
get regnede  det  dén  nat,  at  lavaasken  op  til  monte 
Pichincha  blev  bar  ælte  og  pløre,  saa  det  ikke 
var  muligt  at  naa  op  paa  dens  top. 

Saa  red  vi  tilbage  til  Quito,  skyerne  laa  om 
os  som  uhyggelige  klamme  vandkaaber,  vi  mødte 
hjorder  af  hornkvæg,  der  blev  drevet  frem  af  nøgne 
Indianerdrenge,  der  fløjtende  og  syngende  løb  ned 
ad   bjærgene   efter    kreaturerne. 

Da  vi  var  naaet  noget  ned,  brød  solen  igen- 
nem: Quito  laa  som  en  dampende  gryde  i  ba- 
gende sol,  det  gule  tog  jog  gennem  landskabet, 
røgen  gled  som  en  hale  efter  det  op  gennem  den 
grønne   dal. 

—  Er  det  ikke  dejligt  at  rejse  —  sagde  den  unge 
pige  —  saa  vippede  hun  gratiøst  med  pisken  og 
travede  til,  blomsterne  saa  muntre  ud  i  morgen- 
lyset, hestene  prustede;  det  var  lige  saa  muntert, 
og  nede   i  Quito    ventede   kaffen  og  frokosten. 

Indianerdreng"  med  pnncha  og  stor  graa  filthat. 

Om  dagen,  naar  solen  staar  i  Zenit,  bærer  Indianerne  deres 
puncha  rullet  om  livet. 

Qvitodamer  i  sort  og  hvidt. 


De  hvide  Mercedes  munke  vandrer  i  gaderne  med  paraply. 

Var  der  noget,  vi  trængte  til  efter  natten  og  ef- 
ter frokosten,  var  det  et  bad;  vi  var  syge  af  læng- 
sel efter  det. 

Der  laa  en  ældgammel  have  nede  i  en  dyb  dal 
—  der  red  vi  ned.  Haven  var  for  en  generation 
tilbage  groet  vildt  —  —  nu  var  den  igen  lavet  i 
stand,   men   store   partier  var  stadig  vildnis. 

Vi  red  ned  mellem  vilde  roser,  slyngende  kapri- 
folier og  under  umaadelig  store  eukalypt-træer. 
Hestene  gik  ganske  langsomt  paa  de  smalle  stier. 

En  flod  raslede  inde  mellem  stammerne,  styr- 
tede ud  over  klipper  i  smaa  vandfald,  til  sidst 
løb  den  ned  i  et  stort  aabent  bassin  mellem  grønne 
plæner  og  bede  med  blomster.  Her  red  vi  næsten 
hver  dag  ned  og  tog  solbad.  Langs  bassinet  var 
der  marmorfliser  og  solen  bagte  til,  saa  de  var 
hede. 

Hestene  blev  tøjret  og  i  et  nu  var  vi  af  klæ- 
derne og  paa  hovedet  i  vandet.  —  —  —  Til  alle 
sider  kun  kæmpe-eukalypt  og  blomster,  en  fro- 
dighed uden  grænser  —  et  bassin  gemt  midt  i  en 
dejlig   have. 

Og  drenge  kom  ridende  paa  smaa  heste  og 
skyndte  sig  i  vandet.  Inde  mellem  stammerne  stod 
Indianertøse  og  gloede,  saa  klædte  ogsaa  de  sig 
af  og  var  med.  Der  var  pludselig  festligt,  dren- 
gene svømmede  under  vandet  og  kneb  pigerne  i 
benene,  der  var  muntre  raab  og  rungende  latter. 

Oppe  i  græsset  blev  der  bredt  gule  maatter  ud. 
Der  var  sendt  mad  ned  til  os  fra  hotellet  og  nøgne 

laa  vi  mellem  Indianertøse  og  drenge  og  spiste 
og  drak  vand  fra  floden.  Blomsterne  osede  sødt, 
undertiden  begyndte  myg  at  blive  ubehagelige,  men 
saa   sprang  vi   igen  i  vandet. 

Hestene  græssede  inde  i  et  vænge,  og  højt  oppe 
saa  vi  klipperne.  I  den  knaldende  blaa  luft  kred- 
sede kondoren. 


Kasernen. 

Senor  Leon  og  jeg  er  inviterede  til  frokost  paa 
kasernen.  Fire  unge  officerer  venter  os  med  ka- 
rosser. Vi  kører  derhen  i  aabne  vogne  og  holder 
uden  for  Pichincha-kasernen.  Vagten  præsenterer 
gevær,  og  vi  bliver  ført  op  ad  trapperne  og  præ- 
senteres for  de   øvrige  officerer. 

Messen  er  rummelig  og  lang,  —  kommandanten 
præsiderer  for  den  ene  ende  af  bordet  —  for  den 
anden  sidder  en  major.  Kommandanten  fortæller 
krigshistorier  og  eventyr  fra  revolutioner  og  gue- 
rillakrige, oplevelser  fra  skovene  og  fra  højslet- 
terne. Ned  langs  begge  sider  af  bordet  knejser  en 
snes  unge  faste  ansigter,  solbrændte  med  blaasort 
haar,  mørke  øjne,  smilende,  i  uniform  og  epau- 
letter. 

Udenfor  i  den  firkantede  stengaard,  der  for  ne- 
den og  for  oven  er  omgiven  af  buegange  som  en 
klostergaard,  spiller  musikken,  Quitos  bedste  korps. 
Tonerne  fra  messingen  slaar  igen  fra  kasernemu- 
rene, saa  ingen  kan  høre  ørenlyd,  saalænge  musi- 

kanterne  arbejder.  Imens  er  alle  hovederne  bøjet 
over  tallerkenerne  og  spiser,  som  soldater,  som 
unge  mennesker  spiser  —  med  appetit. 

Men  i  pauserne  fortæller  kommandanten  videre. 

Soldater  serverer  —  de  gaar  ud  og  ind  med 
fade  og  tallerkener;  det  er  purunge  brune  Indi- 
anere, meget  smukke  og  gravalvorlige;  de  er  i 
khaki,  der  sidder  stramt  om  deres  velskabte  kroppe. 
Soldater  hænger  over  gelændre  og  kigger  ind  paa 
os  eller  staar  tæt  udenfor  vinduerne  og  stirrer 
ind.  De  staar  og  ler  som  glade  børn.  Der  er  in- 
gen af  officererne,  der  lægger  mærke  til  dem. 

Tonen  ved  bordet  er  fri  og  utvungen  uden  hen- 
syn til  rang,  egentlig  nærmest  som  i  en  klub.  Der 
er  et  par  majorer,  men  de  er  endnu  ikke  tre- 
dive aar,  kommandanten  er  ikke  stort  ældre,  alle 
de  andre  er  i  begyndelsen  af  tyverne.  De  har  alle 
glædet  sig  til  frokosten,  og  fortæller  det  aabent, 
de  har  netop  glubende  appetit,  siger  de,  og  har  i 
sinde  at  forsyne  sig  rigeligt.  Og  da  Chile-vinen  be- 
gynder at  virke,  taler  de  højt  og  ler  i  overstadigt 
godt  humør. 

Pichincha-regimentet  er  Ecuadors  første,  det  har 
historie,  rigtignok  ikke  nogen  gammel  historie,  — 
men  det  har  dog  stoppet  mangen  en  revolution, 
dæmpet  adskillige  opstande  og  selv  de  alleryngste 
officerer  har  skrammer  og  skudsaar  i  ansigtet,  og 
de  viser  dem  med  stolthed. 

Rød,  gul,  grøn  og  hvid  hænger  en  slidt  dug  ned 
fra  balkonen,  flaget,  der  har  været  med  regimen- 
tet overalt  i  Ecuador.  Og  vi  raaber  viva  Ecuador 
og  viva   Dinamarca    og  viva   la  France,    —   —   — 

latinske  Folk  her  i  Syd-Amerika  glemmer  aldrig 
revolutionerne  i  Paris  —  —  og  vi  staar  op  med 
glasset  i  haanden  og  synger  Marseillaisen. 


I  Quito  blev  Leon  og  jeg  tit  inviteret  ud  paa  ka- 
sernerne, og  vi  traf  stadig  livsglade,  dumdristige 
og  fordomsfri  unge  mennesker,  naturlige  og  dog 
stilfulde.  Ingen  stank  af  militarisme.  Ecuadori- 
anernes militærskoler  er  noget  for  sig,  de  har  kun 
udviklet  mulighederne  hos  eleverne,  men  deres  mi- 
litaristiske følelser  stikker  heller  ikke  ret  dybt. 
Naar  den  allerførste  ungdom  er  forbi  og  glæden 
ved  at  bære  uniform  ikke  mere  har  sin  tiltræk- 
ning, naar  de  hver  især  har  fundet  sin  kæreste, 
gifter  de  sig,  og  bli'r  landmænd  eller  ingeniører 
eller  gaar  ind  i  statens  kontorer.  Man  betragter 
blot  militærskolen  som  en  slags  gavnlig  opdra- 
gelse. 

Vi  skød  ofte  til  skive  paa  kasernerne  med  mo- 
derne østrigske  recul-geværer  aargang  fjorten.  I 
en  af  kasernerne  var  der  en  kondor,  der  var  alles 
yndling.  Den  sad  paa  taget,  naar  vi  skød  og  fulgte 
manden,  der  viftede  med  flaget  henne  ved  skiverne, 
med  rullende  øjne  og  hovedet  paa  skraa.  Hver 
£nng   manden    svang   flaget,   drejede   den   hovedet. 

Os  saa  den  ikke  paa,  vi  var  vist  for  nær,  eller 
ogsaa  var  fuglen  langsynet.  En  soldat  bragte  et 
fad  kødklumper,  men  allerede  langt  borte  fra  saa 
fuglen  det  og  fløj  lige  løs  paa  ham.  Den  bredte 
ud  et  mægtigt  vingefang  og  dansede  hen  ad  græsset 
som  en  flyvemaskine.  Saa  huggede  den  kødet  i 
sig  og  fulgte  halvt  humpende,  halvt  flyvende,  efter 
os  ind  i  messen. 

Vi  dansede,  desværre  var  der  ingen  damer,  vi 
dansede  sammen  paa  tæpperne  inde  i  salonerne 
med  spore  paa,  og  vi  skød  med  revolver,  vi  fæg- 
tede, vi  huggede,  og  naar  vi  til  sidst  blev  træt  af 
det  hele,  hoppede  vi  i  bad. 

Den  stramme,  uhyggelige  militarisme  kender  man 
ikke  her  i  Quito. 


Hacienda. 

En  hingst  og  en  hoppe  ventede  os  opsadlede 
nede  i  gaarden.  Vi  red  gennem  Quito,  tog  retning 
nordvest  og  drejede  af  et  stykke  ude  —  ind  i  en 
dyb  dal.  Yndefuldt  laa  Guapolo  nede  mellem  bjær- 
ge. Over  dalen  ude  i  kimmingen  var  der  blaa 
fjærne  bjærge.  Nu  gik  det  over  stok  og  sten,  over 
vovede  broer  med  rivende  strømme  dybt  nede. 
Gule  blomster  og  blomstrende  buske  stod  paa 
skrænterne,  og  faar  græssede  mellem  klipperne. 
Stadig  mødte  vi  karavaner  af  llamaer  og  æsler 
og  Indianere  med  koner  alle  i  røde  burnus. 

Ved  et  naturligt  basin  i  en  vandstrøm  sad  unge 
piger  nøgne  og  vaskede  tøj,  og  drenge  bredte  det 
ud  til  tørre  paa  buske  eller  i  græsset  og  sprang 
om  i  vandet  og  holdt  fest. 

Vi   brød    af    fra   vejen   og  tog   en    smal    sti    ind 
mellem  høje  lerdiger  og  red  ned  over  en  flod  ogT 
op  paa  et  bjærg. 

Vi  skulde  ud  paa  en  hacienda,  senor  Leon  og 
jeg,  og  besøge  en  farmer,  han  kendte. 

Den  firlængede  gaard  havde  en  stiliseret  minia- 
turhave  i  midten  med  blomstrende  appelsintræer 
og  tilklippede  lave  hække.  Bag  huset  var  der  en 
større  have,  der  gik  over  i  park.  Værelserne  laa 
en  suite  med  en  indvendig  veranda,  der  fulgte 
rundt  den  lille  have  —  der  var  en  aaben  veranda 
ud  mod  parken.  Vi  gik  fra  værelse  til  værelse 
med  den  unge  godsejer,  der  var  officer,  som  mange 
andre  Ecuadorianere  og  havde  studeret  i  U.  S.  A. 
Han  boede  helt  alene,  men  havde  en  del  Indianere 
til  at  koge  og  tage  vare  paa  huset.  Moderen  og 
brødrene  havde  gaarden  sammen  med  ham,  men 
de  førte  hus  inde  i  Quito,  og  moderen  kom  aldrig 
herud,  da  hun,  som  sønnen  fortalte,  ikke  én  dag 
turde  miste  sin  messe.  For  tiden  skovede  han  væk 
og  havde  en  savmølle  i  gang  nede  ved  floden,  der 
kunde  strømmen  drive   maskinerne. 

Det  var  en  stor  gaard  og  skønt  vi  red  over  mar- 
kerne dagen  igennem,  kunde  vi  ikke  engang  over- 
komme  den   halve. 

Hans  arbejdere,  Indianere,  pløjede  med  moderne 
plove,  saaede  eller  huggede  skov  og  studsede  gær- 
der, —  sine  steder  anlagde  de  veje  eller  plantede 
frugttræer.  Det  var  smaa  bredskuldrede  og  un- 
dersætsige folk  med  højtliggende  øjne  —  de  smi- 
lede med  store  røde  munde  og  med  de  skraa  øjne 
og  lettede  paa  de  store  filthatte.  De  havde  langt 
velkæmmet  haar. 

Vi  spiste  paa  terassen  ud  mod  parken  og  bor- 
det bugnede  af  roser.  Vi  fik  to  forskellige  slags 
kartoffelsuppe,  Ecuadors  nationalret,  ristet  llama, 
æggekage   og  Chili-vin. 

Der  er  ofte  ensomt  paa  en  hacienda   og  der  er 

langt  til  naboer,  men  kommer  der  endelig  gæster, 
bli'r  de  et  par  dage,  og  saa  fester  man  med  Chicha, 
og  Mayorca  og  Chile.  At  drive  gaarden  paa  ameri- 
kansk med  dampplov  og  i  det  store  kan  her  na- 
turligvis ikke  være  tale  om,  der  er  for  megen 
jord  til  en  hacienda,  til  at  alt  kan  pløjes  op; 
store  strækninger  ligger  derfor  hen  som  græsmar- 
ker, og  man  gøder  slet  ikke.  Men  efterhaanden 
tages  stykke  for  stykke  ind  under  ploven,  skønt 
terrainet  ofte  lægger  temmelig  store  vanskelighe- 
der i  vejen  med  sten  og  klipper.  Men  det,  der  hæm- 
mer mest,  er  de  daarlige  veje,  og  veje  skal  der  til 
for  at  faa  produkter  ind  til  Quitomarkedet.  Ofte  er 
vejene  næsten  ufremkommelige,  ødelagt  af  trope- 
regn —  blot  én  tordenbyge  kan  faa  vandstrømme 
til  at  vælte  træer  eller  undergrave  gærder  og  rive 
veje   op. 

Karavanerne  bruger  meget  hellere  de  naturlige 
veje,  flodlejerne,  naar  de  da  er  udtørrede  og  la'r 
vejene  skøtte  sig  selv. 

Vi  stod  sammen  inde  i  en  alfalfa-mark,  der  naaede 
os  til  midt  paa  livet,  tæt  frodig  og  saftiggrøn;  og 
saa  stiv  er  alfalfa,  at  tordenregn  sjældent  slaar 
den  ned  og  dog  kan  kvæget  æde  alt  lige  ned  til 
roden.  —  Den  gi'r  første  klasses  velsmagende  hø 
—  sagde  farmeren.  —  —  Alf  alfa  og  majs  trives 
godt  her.    — 

I  lune  drag  mellem  klipperne  nede  i  dalene  stod 
appelsiner  og  citroner.  Sukkerrør  var  der  ogsaa. 
Højere  oppe  i  vængene  græssede  masser  af  horn- 
kvæg. 

Om  aftenen  sad  vi  igen  paa  verandaen  og  røg 
og  talte  om  modsætningen  mellem  Nord-  og  Syd- 
amerikanerne. 

—  Nord-amerikanerne   er    naaet    videre   end   vi 

—  sagde  godsejeren  og  slog  asken  af  en  stor  ci- 
gar —  men  arbejder  de  ikke  som  maskiner  livet 
igennem,  og  hvad  faar  de  ud  af  det,  en  dag  dør 
de  dog  —  og  han  sendte  røgen  ud  i  lange  graa 
skyer  —  vi  Syd-amerikanere  ta'r  det  betydelig  let- 
tere —  lo  han  —  vi  bestiller  ikke  for  meget,  men 
vi  forstaar  at  leve. 

Og  ind  fra  haven  kom  duft  af  blomster,  der 
blandede  sig  med  røgen  fra  Esmeralda-cigarerne, 
og  vi  hørte  vinden  suse  ude  i  parkens  høje  træer. 

—  I  Staterne  er  der  ogsaa  folk,  der  tager  ferie 
og  kamperer  i  det  fri  ved  baal  og  koger  maden 
selv   —   protesterede   senor   Leon. 

—  Bravo,  senor  Leon,  bravo,  ja  jeg  har  selv 
været  med  —  svarede  godsejeren  og  skænkede  i 
glassene  —  men  er  det  ikke  Europæere  eller  i  al 
fald  efterkommere  af  Europæere;  at  holde  ferie 
er  europæisk,  ikke  amerikansk.  Og  en  ting  kan 
De  være  rolig  for,  senor,  at  de,  der  holder  ferie 
og  kamperer  aldrig  bli'r  rige,  det  er  ikke  dem, 
der  faar  succes,  e  vero,  senor,  —  —  —  gods- 
ejeren sidder  og  smiler  for  sig  selv  —  pludselig 
springer  han  op,  klapper  i  hænderne  og  befaler 
den  indtrædende  Indianer  at  hente  en  flaske  vin 

—  gammel  Chile.    Det  var  en  skimlet  støvet  flaske, 

en  god  aargang,  der  laa  i  en  vinkurv  med  haand- 
tag.  Vi  drak  vinen  af  slebne  opalfarvede  granada- 
glas og  manden  hentede  en  kasse  med  habaneserc. 
Der  sad  vi  saa  i  den  lune  nat  paa  verandaen 
og  røg  og  drak  og  fortalte  historier  fra  fremmede 
lande. 


Over  Ækvator. 

Vejene  ved  Quito  gaar  op  og  ned,  ud  og  ind, 
slaar  sving  og  buer  eller  siksakker  sig  frem,  og 
fra  en  brink  ser  man  langt,  og  altid  er  det  til 
bjærge. 

Leon  havde  telefoneret,  at  hestene  ventede  og 
en  Indianer  kom  ind  i  den  store  spisesal  paa  ho- 
tellet og  meldte,  at  nu  var  han  der  med  hestene. 

Vi  red  nordpaa,  forbi  gamle  haver  med  gitter- 
porte og  tilklippede  træer;  vejen  gik  mellem  ler- 
mure  med  kaktus  og  græs,  og  der  var  saa  sølet 
efter  en  natteregn,  at  mudder  og  snavs  sprøjtede 
fra   hestenes   hove. 

Vi  red  i  en  sandet  egn,  hvor  det  ikke  havde 
regne! ,  og  der  var  tørt  som  i  en  ørken  og  bagende 
hedl.  Drenge  sad  paa  hug  paa  gærder  og  spil- 
lede rørfløjter,  og  ved  enlige  hytter  spandt  gamle 
koner  med   ten. 

Dyrene  vadede  ogsaa  over  en  strøm  nede  i  en 
dyb  kløft. 

Saa  kom  vi  til  landsbyen  San  Antonio  og  tog 
ind  paa  kroen. 

Vi  sad  ved  et  bredt  bord  paa  en  terasse  inde  i 
gaarden.  Blødkogte  æg,  oliven  og  brød  var  stillet 
frem,  og  vi  drak  rødvin  af  lerskaale.  Børn  legede 
i  gaarden.  En  Indianertøs,  blændende  smuk,  fo'r 
ud  og  ind  i  køkkenet,  en  laset  blaa  kjole  forsøgte 
at  dække  hendes  krop,  men  hveranden  hægte  var 
sprungen  bag  paa,  saa  man  saa  hendes  runde  for- 
mer og  den  brune  hud  mellem  det  blaa  tøj,  der 
under  gangen  skiftevis  gled  til  side.  Der  var  en 
løben  og  vimsen  om,  en  raslen  med  kjolen,  en 
knappen  hægter,  en  visen  ben  —  tætte  krøller  af 
sort  haar  flagrede  om  hendes  velformede  hals,  øj- 
nene brugte  hun  til  alt  andet  end  til  at  passe  paa 
fade  og  tallerkener,  hun  tabte  brød,  spildte  vand,  lo 
og  morede  sig  udmærket. 

Værten  kom  roligt  over  gaarden,  hilste  god  dag, 
følte  undersøgende  paa  hestene,  gloede  lidt  paa  os 
og  forsvandt  ind  i  huset,  men  Indianerpigen  havde 
tusinde  ærinder. 

Efter  frokost  red  vi  ud.  Sagen  var  nu  den,  at 
vi  var  kommen  her  til  af  en  aldeles  bestemt  grund 
—  d  é  n :  at  naa  det  sted,  hvor  ækvatorlinien  nøj- 
agtig skær  Ecuador.  Linien  gaar  nemlig  ikke  lige 
gennem  Quito,  men  lidt  nordligere  i  landsbyen  San 
Antonio.  Franske  videnskabsmænd  har  udmaalt 
det  meget  fint  og  tegnet  kort.  Ækvatorlinien  gaar 
præcist  mellem  et  par  høje  —  man  kan  ligefrem 
slaa  en  streg   i  jorden   og  sige:   her  er  Ækvator! 

Der  ligger  et  lille  straahus  midt  i  dalen,  et  par 
smaapiger  sidder  paa  dørkarmen.  Rundt  om  hyt- 
ten vokser  tynd  majs,  og  en  køter  leger  mellem 
kolberne.  Netop  her  gaar  linien.  Det  er  under- 
ligt at  være   her,   —  det  er  kun  en   følelse,   men 

alligevel.  Vi  sporer  hestene,  rider  nordpaa,  ven- 
der, og  jager  igen  sydpaa  og  saadan  bli'r  vi  ved 
at  krydse  linien  —  og  man  kan  nu  sige,  hvad  man 
vil,  der  er  noget  spændende  ved  at  skræve  over 
Ækvator!  I  virkeligheden  kun  en  majsmark,  blot 
en  straahytte,  et  par  unger  og  en  legende  hund. 
Men  to  gange  om  aaret  staar  solen  lige  i  Zenit 
paa  denne  mark,  vi  er  midt  mellem  zonerne,  — 
her  er  lige  langt  til  Nord-  og  Syd-pol  og  ingen 
stjerner  er   cirkumpolære. 

Vi  hilste  farvel  til  de  smaa,  red  tilbage  til  kroen 
og  til  Indianerpigen  med  den  brune  hals  og  med 
hægterne  og  sad  igen  paa  terassen.  Kaffen  var  sort 
og  vi  røg  lange  esmeralda,  mens  hestene  atter 
gumlede  paa  alfalfa.  Hvor  havde  hun  dog  travlt, 
den  lille  pige,  men  nu  saa  vi,  at  hun  var  kæreste 
med  en  af  karlene;  han  fangede  hende  ovre  i 
stalden,  da  hun  skulde  over  at  malke. 

—  Det  blev  nat,  stjernerne  lyste  og  lidt  efter 
kom  maanen  op,  og  da  vi  red  hjem  til  Quito, 
var  det  køligt  og  skyggerne  fra  hestene  sprang 
lystigt  henover  hvide  veje. 


Machache. 

Syd  for  Quito,  og  et  godt  stykke  fra  en  mindre 
station,  ligger  landsbyen  Machache  med  en  piaza 
med  springvand,  en  kirke  eller  to,  et  par  kroer 
og  ellers  kun  kendt  for  sine  bade. 

Man  rider  ned  til  badene  mellem  eukalypt  langs 
skraaninger  med  vilde  æbletræer,  bulmeurt  og  mas- 
ser af  forskellige  læbeblomster.  Langt  borte  bag 
frodige  alf  alf  a-marker  ligger  der  sne  paa  bj  ær- 
gene,  —  man  kan  se  ikke  mindre  end  syv  vul- 
kaner. —  Gærderne  er  fulde  af  finger-kaktus,  aga- 
ver og  slyngende  ærter  —  inde  i  det  høje  græs 
staar  tøjrede  llamaer  —  og  vejene  har  fint  tykt  støv. 

Midt  i  en  dejlig  have  med  udsigt  til  bjærgenes 
sne  og  lige  ved  en  rivende  flod  pibler  og  bobler 
varmt  vand  op  i  store  stenhasiner.  I  græsset  langs 
basinerne  i  skyggen  af  grønne  hængepil  klæder 
unge  piger  sig  af  og  gaar  ud  i  solen  og  lader  sig 
straks  glide  ned  i  vandet,  saa  svømmer  de  hen  til 
de  steder,  vandet  syder  og  skummer  i  bristende 
bobler,  og  der  drikker  de.    Det  smager  som  Apol- 

linaris.  Saa  flyder  de  og  mærker  boblerne  springe 
paa  deres  hud  og  vandet  varme.  Drenge  sprin- 
ger paa  hovedet  ud  og  dykker  over  til  kilderne. 
Unge  mænd  kommer  ridende  derned  og  ta'r  solbad 
i  græsset,  inden  de  svømmer. 

Ved  basinets  udløb  samler  tykke  skumkager  sig, 
grønne  og  brune,  der  sammen  med  vandet  ogsaa 
er  kommet  op  af  jorden.  Rundt  i  haven  er  der 
basiner  gemt   mellem   blomstrende   træer. 


Det  var  nat,  senor  Leon  og  jeg  red  ud  til  Pu- 
chalito,  en  hacienda  udenfor  Machache.  Godsejeren 
havde  sendt  os  heste  og  ventede  os,  han  var  en 
ung  mand,  og  vi  havde  truffet  ham  paa  kroen  i 
Machache. 

Vi  kom  gennem  smaa  landsbyer,  over  stier  med 
høje  jorddiger,  ned  gennem  en  kløft  og  ind  i  en 
skov. 

Maanen  skinnede  ud  over  landet,  inde  i  skoven 
var  der  derimod  bælgmørkt  —  men  heldigvis  kendte 
hestene  selv  vej.  Stien  op  til  gaarden  var  smal. 
Ældgamle  kæmpe-popler  stak  lodret  op  og  mysti- 
ficerede alt.    Det  var  som  at  ride  i  Japan. 

Paa   haciendaen   var   der   tændt,   lyset  straalede 


Begravelserne   i   Ecuador   foregaar   med   pomp   og  pragt,   seks 
heste,   lakajer  og  udstafferede   tjenere  hører  med   til  alminde- 
lige Ligfærd. 

Santo  Domingo  i  Qvito. 

Indianere  midt  ude  i  Ecuadors  solhede  ørken  mellem  kaktus 

og  sand. 

De  stribede  puncha,  [ndianerne  bær,  væver  de  af  lamauld  og 
farver  i  stærke  kulører. 

fra  alle  værelser,  saje  og  gange,  dørene  til  haven 
stod  vidt  aabne,  og  skæret  faldt  paa  blomsterne 
paa  terassen,  og  en  mættet  blomsterduft  strøm- 
mede os  i  møde. 

En  splendid  middag  ventede.  I  salen  malerier 
af  helgener  og  rokoko-møbler.  Efter  middagen 
tobak  oo  hed  vin. 

Godsejeren  var  passioneret  farmer,  havde  na- 
turligvis studeret  alt  oppe  i  Staterne  og  her  paa 
sin  egen  jord  indrettet  planteskoler  og  forsøgs- 
skoler med  frø.  Køer  var  hans  speciale;  han  havde 
fede  jersey,  gode  engelske  og  holstenske,  men  hans 
bedste  var  dog  de  danske.  Han  fortalte  om  meje- 
riet og  spurgte  ud  om  husmandsbevægelsen  i  DanT 
mark. 

—  Her  kunde  vi  godt  ha'  den  nødig  for  Indi- 
anerne —  sagde  han  —  men  vi  skulde  ha'  større 
lodder,  saa  det  kan  betale  sig.  —  —  — 

Næste  morgen  skinnede  solen  paa  den  hvide  sne, 
der  lyste  paa  fjærne  vulkaner.  Bag  haven  var  der 
et  grønt  bjærg  med  græssende  kreaturer.  Haven 
var  fuld  af  sjældne  træer  og  roser,  jordbær  eller 
urter.  Der  var  kanaler  med  rislende  vand  og  læn- 
gere nede  laa  planteskolerne  med  firkantede  bede 
—  —  —  alle  mulige  sædarter  og  græsprøver. 

Køerne  var  drevet  om  i  vænget  for  at  malkes. 
Hyrderne,  Indianere,  sad  om  ild  og  kogte  deres 
morgenmad.  Vi  saa  paa  dyrene  og  fik  deres  dy- 
der og  værdier  eller  smagte  paa  godt  smør  og 
paa  osteprøver  i  kælderen. 

Uden  om  selve  gaarden  laa  jorderne,  de  strakte 
sig  op  over  grønne  bjærge,  langt  inde  i  landet,  og 
haciendaen  var  større  end  øen  Man. 

7 

Ecuador.  ' 

Poplerne  susede  i  morgenvinden fire  In- 
dianere kunde  ikke  engang  spænde  om  stammerne, 
de  mørke  kroner  saa  helt  cypresagtige  ud;  led- 
det for  vænget  blev  aabnet  og  køerne  drevne  til 
sæters,  imellem  stammerne  saa  vi  de  røde  bur- 
nus  og   hørte   hyrdernes   rørfløjter. 


Til  middagsselskab  i  Machache  hos  en  ecuado- 
riansk familie. 

En  ung  frue  tog  imod  os,  sortklædt  naturligvis. 
Hun  konverserede  paa  spansk  og  fransk  og  lo 
og  præsenterede  med  en  marquesas  enestaaende 
selskabelige  evne.  Senor  Leon  og  jeg  følte  os 
hjemme  med  det  samme.  Der  var  flere  gæster, 
og  godsejeren  var  med.  En  halvnøgen  Indianer- 
pige paa  en  tretten  fjorten  aar  bar  om;  hun  stir- 
rede paa  gæsterne,  saa  saucen  fik  overbalance  og 
løb  ned  ad  deres  skuldre.  Naar  hun  vendte  ryg- 
gen til,  lynede  kjolen,  saa  man  saa  bagens  runde 
muskler.  Vi  begyndte  med  nationalretten,  kartof- 
felsuppe, en  cremegul  suppe  med  bitte  runde  kar- 
tofler i,  klemte  saa  paa  seks  syv  andre  retter  og 
endte,  som  det  er  skik  i  Ecuador,  med  en  anden 
kartoffelsuppe   til   dessert. 

Dørene  til  altanerne  stod  aabne.  Udenfor  paa 
piaza  plaskede  vandet  i  fontænen,  og  sortklædte 
kvinder  forsvandt  ind  i  en  kirke  paa  den  anden 
side  pladsen.  Leon  var  livlig  som  altid  og  havde 
straks  opdaget  Indianerpigen  i  den  tyndslidte  bom- 
uldskjole og  tog  hende  om  livet,  naar  hun  kom  i 
nærheden  af  ham,  men  paa  en  saa  morsom  og 
venlig  maade,  at  senoritaerne  ved  bordet  lo,  mens 
pigens  alvorlige  øjne  gik  fra  den  ene  til  den  an- 
den. 

Nedenunder  ventede  hestene,  og  bagefter  red  hele 
selskabet  op  til  stationen  og  tog  med  toget  sam- 
men til  Quito. 

Atnbato. 

Del  gule  tog  gled  en  frisk  morgen  i  sol  ud  af 
Quito  gennem  den  fortryllende  Chillo-dal.  Senor 
Leon  og  miss  C  armen,  der  nu  var  bleven  forlovede, 
var  nede  paa  stationen  for  at  sige  farvel.  De  straa- 
lede.  Leon  dansede  ligefrem,  og  senoritaens  øjne 
skiftede  i  lynglimt  fra  mørkt  til  lyst,  fra  ondt  til 
godt. 

Rejser  man  videre  fra  en  stad,  man  holder  af, 
mærker  man  egentlig  først  ved  afskeden,  hvor  me- 
get man  holder  af  den. 

Quito  med  sine  paladser,  med  karavanerne,  he- 
stene, munkene  og  ikke  mindst  Indianerne,  var 
eventyrlig,  men  nu  vidste  jeg,  at  Quito  for  mig 
ogsaa  var  senorita  Carmen  og  senor  Leon  —  saa 
kørte  toget  — .  Langs  banen  paa  brolagt  vej  van- 
drede  unge   mænd    med   randsel   paa   nakken. 

Fra  toget  saa  man  ned  over  Chillo-dalen,  der 
laa  i  blaalige,  i  grønblaa  og  violette  toner  og  strakte 
sig  langt  bort  til  blaanende  bjærge.  Markerne  var 
igen    disse    tærnede    tæpper,    og   slanke    eukalypt 

s  vej  ede  i  morgenbrisen.  Tæt  ved  banen  voksede 
majs.    Over  dalen  svævede  condoren. 

Landsbyen  Sambillo  laa  frodig  nede  mellem  sine 
marker  med  villd  sennep  og  løvetand  paa  gær- 
derne. 

Ved  Cotopaxi  begyndte  kartoffelmarkerne  og  jor- 
den var  tør  og  sandet.  Bjærget  selv  stak  op  over 
alle  kartoflerne  med  den  hvide  sne  paa  toppen  — 
dejligt  som  selve  Futisjama. 

Sand  og  atter  sand. 

Men  saa  kom  prærien,  —  den  begyndte  gradvis 
med  spredt  tottet  græs  og  faar  i  hundredevis,  og 
gule  sommerfugle  blafrende  henover  de  lave  tot- 
ter. De  steder,  der  var  opdyrket  midt  i  sletten, 
stod  hveden  stift  lige  op.  Landet  er  som  skabt  til 
overrisling. 

Tunguragua  spruttede.  Der  var  samme  morgen 
telegraferet  spalter  til  bladene,  og  allerede  i  Lasso 
saa  vi  følgerne  af  udbrujdiet.  Paa  skinner,  paa 
planter,  paa  alt  laa  der  tykt  graat  støv. 

Toget  holdt  i  Latacunga,  og  vi  spiste  med  lava- 
støv paa  tallerkenerne.  Kaktusbladene  paa  lerdi- 
gerne var  som  indsmurte  i  graat  pulver,  himlen 
var  graagul,  —  og  skønt  der  ikke  var  en  sky, 
kunde  man  slet  ikke  se  solen  for  støvatomer;  det 
var  som  midt  i  en  monsun,  men  ikke  en  vind 
rørte  sig. 

Op  ad  dagen  var  skyggerne  tydeligere,  men  dog 
saa  vage  som  under  en  solformørkelse  og  luften 
gulgrøn  af  pulveriseret  lava-aske.  Vi  kørte  forbi 
en  grøn  sø,  en  giftig  sø,  der  saa  øde  og  forladt  ud. 
Himlen    var   pludselig   som    en   grøn  taage    —   en 


124 


grøn  mur,  der  laa  tæt  bag  den  grønne  sø,  og  land- 
skabet lignede  ørken. 

Længere  fremme  paa  en  majsmark  var  kolberne 
graa.  Støvet  satte  sig  ellers  i  øjne  og  øren,  og 
alle  i  toget  hostede  og  pudsede  næse,  og  lidt  efter 
lidt  faldt  saa  den  ene,  saa  den  anden,  ganske  lang- 
somt i  en  narkotisk  søvn.  Udenfor  fejede  nu  et 
begyndende  fygevejr  gulgrønt  henover  ørkenen. 
Oppe  i  Tunguragua  røg  det  vist  godt  den  dag. 

Og  saa  holdt  vi  i  Ambato,  Ambato  med  rislende 
vand   i  aabne   kanaler   i  en   dal  mellem  bjærge. 


Gaderne  i  Ambato  er  saa  støvet  af  lavaaske,  at 
man  tydelig  ser  fodsporene  af  Indianernes  bare 
ben;  det  ser  ogsaa  ud,  som  om  tusinder  af  fugle 
har  vandret  henover  brolægningen. 

Bag  Ambato  løber  floden  i  dalen  med  store  eu- 
kalypt  ved  bredderne.  Solen  staar  som  en  lys 
masse  i  en  gulgraa  himmel,  og  bjærgene  er  skjulte 
af  tyk  luft. 

. . .  Det  er  nat,  og  paa  pladsen  med  statuer  og 
anlæg  spiller  militære  korps,  og  det  elektriske  lys 
straaler  ud  over  grønne,  nyvanldede  bananplan- 
ter,   verbena-bede    og   geranier,    og   her   dufter    af 

roser  og  liljer,  men  buelamperne  har  taage  ringe 
af  støv,  som  runde  regnbuer  om  maaner,  —  støv 
fra  Tunguragua. 


Del  har  regnet  i  nat,  luften  er  renset,  og  Tungu- 
ragua er  mindre  uvorn. 

Maaske  er  Ambato  en  dvask,  en  sovende,  næ- 
sten død  by,  men  idag,  det  er  mandag,  gør  den  et 
helt  andet  indtryk.  Tusinder  og  atter  tusinder  af 
Indianere  kommer  nemlig  hver  mandag  til  mar- 
ked i  Ambato. 

Sjældent  ser  man  paa  en  markedsplads  saa  me- 
get silketøj,  saa  mange  kulørte  burnus  eller  lom- 
metørklæder og  trikot  paa  én  gang  som  her.  Det 
hænger  altsammen  paa  snore  i  gaderne,  fylder  ar- 
kader, mure,  piller  og  er  dænget  op  paa  den  store 
torveplads,  og  der  er  kriblende  fuldt  af  India- 
nere, saa  man  ikke  kan  undgaa  at  blive  puffet  og 
stødt.    De  bærer  frisk  sved  med  fra  landet. 

Æbler  pærer  jordbær  brombær  kirsebær  figen 
ferskener  kvæder  vindruer  naranjilla  og  bananer 
samtidig,  det  præsterer  de,  frugt  fra  kølige  bjærge 
og  frugt  fra  lune  dale,  dale  der  er  rene  drivhuse. 

Karavaner  kommer  stadig  ind  med  mer  og  mer. 
LI  am  aer   staar  stille   og   tygger  drøv  og   venter   i 

lange  rækker  paa  at  komme  frem,  et  eller  andel 
sted  er  der  trafikstandsning  i  gaden.  En  halvnø- 
gen Indianer  sidder  paa  hug  og  spiller  paa  en  rør- 
fløjte, sat  sammen  som  et  orgel.  Han  ligner  gran- 
givelig Pan.  Vandkrukker  af  ler,  og  andre  graa 
gule  og  grønne  lervarer  er  stablet  sammen  paa 
torvet. 

Og  ved  vejene  ind  til  Ambato  er  der  opstillet 
udklædte  dukker,  helgener  der  er  bragt  derud  fra 
kirkerne  og  pyntet  i  lyseblaat  og  .hvid  silkebro- 
kade. Og  naar  Indianerne  kommer  til  bys,  knæ- 
ler de  og  kaster  en  mønt  i  den  bøsse,  der  er  pla- 
ceret  i  helgenens   nærhed. 

Om  aftenen  er  der  mange  berusede  Indianere, 
der  raver  hjem  eller  falder  om  i  en  grøft,  eller 
de  bl  ir  ligefrem  liggende  paa  landevejen,  de  fleste 
naar  dog  hjem  i  gød  tid  for  at  være  oppe  tidlig  næ- 
ste morgen  og  i  marken. 

Og  inde  i  Ambato  lyder  i  den  stille  nat  guitar 
og  sang,  og  den  unge  Ecuadorianer  holder  sin  el- 
skede vaagen  —  sover  hun  ud  til  haverne,  vræler 
han  af  sine  fulde  lunger,  saa  øredøvende,  at  han 
holder    alle   andre    i  gaden    vaagen. 

Naar  han  sent  gaar  alene  og  dødtræt  hjem,  hø- 
rer han  kun  lyden  af  rislende  vand  og  sus  af 
raslende  eukalypt,  men  en  gang  imellem  farer  han 
sammen  ved  et  plask,  det  kendte  plump  af  noget, 
der  hver  nat  tømmes  ud  paa  gaderne  i  alle  ecua- 
dorianske byer,  en  lyd  der  altid  er  fulgt  af  stank 
og  af  støj  fra  et  vindu,  der  smækkes  i  oppe  paa 
en  første  sal.  Blot  han  ikke  faar  indholdet  i  ho- 
vedet, er  han  glad,  og  med  guitaren  trykket  ind 
til  sig,  lister  han  hjem. 


Tunguragua. 

Tunguragua  har  spruttet  og  brølet  i  en  hel  uge, 
det  fine  støv  er  allerede  over  et  par  centimeter 
tykt,  og  alle  planter  i  et  halvt  hundrede  kilome- 
ters afstand  er  graa.  Støvet  fyger  som  en  graalig 
snestorm.  Landsbyen  Pelilcos  kirke  og  tage  lig- 
ger nede  i  en  gryde  omgiven  af  marker,  overris- 
lede med  vand,  der  langsomt  flyder  i  opdæmmede 
kanaler,  nede  i  byen  sidder  koner  og  koger  mad 
midt  paa  pladsen,  og  der  er  graat  af  lavaaske. 

Støvet  fra  Tunguragua  jager  i  skyer  hen  over 
bjærgene,  hvirvles  op  i  søjler,  der  drejer  rundt 
og  danser  ned  ad  siderne.  Ellers  ligger  landska- 
bet yndefuldt  tilsløret,  men  alligevel  bestemt  mod 
omgivelserne  med  alle  de  tavlede  indianermarker. 

Dybt,  dybt  nede  vrider  og  drejer  Rio  Patate,  kar- 
toffelfloden, sig  mellem  stejle  bjærge.  Det  er  som 
at  se  ned  paa  jorden  oppe  fra  et  aeroplan.  Støvet 
paa  eukalyptbladene  sidder  efter  regnen  fast  som 
en  fernis.  Her  er  bitte  røde  og  grønne  firben,  der 
smutter  om  mellem  stenene. 

Paa  stierne  møder  vi  Indianere  i  ildrød  puncha 
og  karavaner  af  Uamaer  eller  æsler,  der  slæber 
planker  efter  sig  og  maler  vejen  stribet.  Somme- 
tider kaster  æslerne  sig  ned  og  hviler,  de  ligger 
helt  stille  og  lurer,  kun  ørene  vender  og  drejer 
de,  men  aldrig  saa  snart  vender  føreren  sig,  før 
de  skryder  jammerligt,  som  om  de  pintes  ihjel.  — 
Trækul,  kalk,  brænde,  frugt  er  læsset  i  sidekurve 
paa   dyrene. 

Man  blir  træt  i  øjnene  af  støvet,  og  næse  og 
oren  er  ogsaa  fulde. 

Pludselig  staar  en  mægtig  søjle  af  sortegraa  røg 
og  lava  lige  op  af  Tunguragua,  hestene  stejler, 
man  maa  ha'  nakken  tilbage  for  at  se  svovldam- 
pene, de  gaar  lige  op  og  breder  sig  over  hele 
himlen  og  gemmer  alt  i  et  eneste  graat.  Jor- 
den, ryster,  og  det  buldrer  underjordisk,  hesten  er 
næsten  ikke  til  at  styre  af  angst,  det  er  netop  paa 
en  bro,  dér,  hvor  Rio  Patate  løber  sammen  med 
Rio  Chambo  —  sammen  hedder  de  nu  Rio  Pasta 
—  et  vandfald  bruser  og  syder,  saa  skummet  sprøj- 
ter op  paa  dyret  og  gør  det  endnu  vildere,  lige- 
overfor broen  er  der  underlige  riflede  basaltklip- 
per, der  ligner  orgelpiber.  Der  kommer  et  nyt 
stød,  og  straks  farer  hesten  af  sted  i  karriere  op 
over  bjærget  langs  Rio  Pastas  rasende  strøm.  Men 
vejen  gaar  opad,  og  lidt  efter  er  dyret  igen  sig 
selv. 

Saa  rider  vi  langs  dybe  afgrunde  —  isnende  at 
se  ned  i  —  halvthundrede  meter  i  dybet  maler  en 
strøm  sin  vej  mellem  lodrette  klipper,  og  man  ser 
tydelige  spor  af  urgamle  vandstande,  hvor  van- 
det i  tidernes  løb  har  ædt  sig  dybere  og  dybere 
ned. 


129 


Banos  ligger  i  fred  og  ro  nede  i  en  dal,  om- 
given af  urskove.  De  lave  huse  med  deres  straa- 
tage  er  samlet  om  den  hvide  kirke  med  de  to 
taarne.  Der  er  marker  med  sukkerrør,  og  røg 
stiger  venligt  op  af  piberne. 

Men  gemt  bag  bjærge  —  højt  oppe  —  buldrer 
nu  og  da  Tunguragua. 


Paa  hesteryg  kommer  man  det  første  stykke  vej 
op  ad  Tunguragua.  Vejen  gaar  siksak  gennem  ur- 
skov med  akacier  og  bambus. 

Ingen  vil  ta'  med  mig  —  helt  ufarligt  er  det  nu 
heller  ikke.  Nu  og  da  sprutter  bjærget,  men  der 
maa  være  noget  at  se  der  oppe. 

Jeg  rider  op,  staldig  op  ad,  dybt  nede  ligger 
Banos  som  et  landkort,  kirken  er  kun  et  par  hvide 
pletter.  Det  er  lige  ved  solnedgang,  om  faa  øje- 
blikke vil  det  være  bælgmørkt.  Hesten  gaar  skridt 
for  skridt,  nu  og  da  puster  den,  og  seletøjet  kna- 
ger hyggeligt.  Inde  fra  skovene  klynker  bjærg- 
aberne,  det  lyder  ynkeligt,  som  et  lille  menneske, 
der  peb  eller  græd.  Skovduer  kurrer,  og  pappe- 
gøjer  skriger  i  bambuskrattet,  oppe  i  et  træ  flyt- 
ter dovendyret   sig  langsomt   hen  under  en   gren, 

kroppen  hænger  lige  ned,  men  hovedet  drejer  det 
og  kigger  ned.  Da  hesten  i  det  samme  pruster, 
rører  det  sig  ikke  ud  af  pletten.  En  myresluger 
kommer  klodset  kravlende  med  sine  lange  stride 
haar  næsten  fejende  efter  sig  og  halen  hængende 
ned  —  —  —  her  er  paa  én  gang  saa  levende  — 
der  er  dyr,  der  skal  sove,  andre  der  skal  op  — 
mellem  kvistene  paa  akacierne  smutter  brogede 
fugle. 

Endelig  naar  jeg  da  den  hytte,  jeg  før  opstig- 
ningen nøje  har  faaet  beskrevet.  Den  ligger  nær 
krateret  —  det  er  godt,  den  er  her,  for  i  et  nu 
bliver  det  mørkt. 

Det  er  en  indianerhytte,  og  Indianerne  sover 
ganske  nær  mig. 

Udenfor  gumler  hesten  og  knaser  sukkerrør. 
Hytten  er  myldrende  fuld  af  marsvin,  cavia,  der 
grynter  svagt  natten  igennem,  og  i  en  krog  græ- 
der et  spædebarn.  Her  er  fuldt  af  lopper,  af  kløe 
slaar  hundene  i  søvne  med  halerne.  Vi  andre  so- 
ver ikke,  og  i  nattens  løb  koger  konen  mad.  Vi 
ligger  paa  maatter  paa  lergulvet  og  fryser,  og  hen 
ad   morgenen   er   det   hundekoldt. 

Endelig  staar  vi  op.  Udenfor  er  det  taage,  vi 
er  midt  i  skyerne. 

En  Indianerdreng  viser  vej,  og  vi  begynder  at 
klatre  op  ad  bjærget.  En  gang  imellem  brøler 
vulkanen  hult.  Kvæget  her  til  tops  er  bleven  blindt 
af  lavastøv,  det  er  sørgeligt  at  se  dyrene  snuse 
sig  frem,  køer,  der  er  styrtet  ned  ad  skrænter, 
ligger  døde  med  brækkede  ben.  Her  er  ogsaa  døde 
fugle  mellem  stenene.  Vejen  er  holdt  op,  vi  gaar 
i  tung    lavaaske,    der    glider    under   fodsaalerne. 

Pludselig  begynder  voldsomme  trepidationer.  Jor- 
den gaar  ligefrem  op  og  ned,  elektriske  lysfæno- 
mener jager  i  bælter  hen  over  himlen,  og  skæ- 
rende lyn  takker  tværs  over  den. 

Indianerdrengen    staar   stiv    af   skræk. 

Vi  ser  mægtige  dampe,  —  blaa,  grønne,  dampe  — 
hvide,  rosafarvede  dampe  —  hæve  sig  op  og  ild 
som  kæmpefakler  slikke  op  af  krateret.  Højere 
kan  vi  ikke  komme,  det  er  aldeles  umuligt.  Sten 
farer  op  i  alle  retninger,  og  styrter  ned  som  regn; 
mit  termometer,  der  før  var  paa  elleve  grader  Cel- 
sius, ryger  op  paa  sytten,  og  der  kommer  buld- 
rende lyde  som  fra  fjærne  kanoner.  Det  lyder 
hult  nede  fra  dybden  i  vulkanen.  Jeg  ryster  i  en 
fart  glasset  og  stikker  det  ned  i  jorden,  og  dér 
viser  det  tyve. 

Taarerne  staar  Indianerdrengen  i  øjnene,  begge 
er  vi  lige  bange;  saa  slaar  drengen  sin  punch a 
op  over  hovedet  og  gemmer  sig  som  en  struds 
og  staar  nøgen  og  ryster  over  kroppen  af  skræk. 

Lidt  efter  kigger  han  frem  af  sin  burnus  — 
skyerne  gaar  nemlig  pludselig  itu  —  solen  straa- 
ler  ned  paa  ham,  og  han  ligner  en  vidunderlig 
bronce-torso  —  Kun  et  øjeblik  kan  vi  se  ud  over 
bjærgene,  saa  lukker  igen  skyerne  for  alt. 

Vi  er  nu  blot  et  par  hundrede  meter  fra  krate- 
ret .  Med  ét  er  luften  kvælende  af  svovldampe  og 
af  giftige  gasarter,  der  river  i  halsen  og  kradser. 
Og  der  flyder  hed  tyk  lava  ned  ad  Tunguragua, 
og  vi  kan  igen  høre  stenene  rasle  ned  ad  bjærget 
og  brage  længere  nede  i  kløfterne.  Saa  danser  jor- 
den, —  krateret  hvæser,  der  er  dundrende  larm  og 
—  saa  hurtigt  vi  kan,  løber  vi  —  vi  styrter  ned 

efter,  lava-asken  staar  om  os,  drengen  springer 
som  en  gazelle,  hans  slanke  ben  farer  af  sted  — 
saa  naar  vi  hytten  og  hesten,  og  drengen  og  hele 
familien  flygter  ,med  ned  ad  bjærget,  ned  til  Ba- 
nos. 


Banos.  Hvor  er  det  beroligende  igen  at  være 
hernede.  Her  er  ganske  stille,  —  jeg  sidder  paa 
verandaen  og  ser  paa  piazaen  og  hører  fontænens 
vand  plaske.  Henne  paa  en  maatte  sover  India- 
nerdrengen, der  fulgte  med  ned.  Faderen  og  mo- 
deren og  den  lille  har  derimod  slaaet  sig  ned 
omme  i  gaarden.  Her  er  kun  den  tikkende  lyd 
af  telegrafen,  der  er  installeret  her  paa  kroen, 
i  et  værelse  for  enden  af  altanen. 

Sommetider  lyder  endnu  hul  brummen  fra  Tun- 
guraguas  inderste  »dybder,  men  nu  er  vi  skilt  fra 
krateret  ved  bjærge. 


ORIENTE 

Paa  Gaderne  i  Qvito  spinder  Indianerkonerne  med  gammeldags 

haandten. 

Det   mest   karakteristiske   ved   Qvito   er  de  »malle    forlov,  de 
toppede  brosten  og  en   midterflise,   der   dækker  over  en   antik 

vandledning-. 

Bet  gule  tog,  der  fører  en  over  Ecuadors  højsletter,  10,000  fod 
over  havet,  er  bygget  med  hat  for  den  intense  sol. 

La  Mercedklosteret  i  Qvito  med  de  snehvide  munke. 


Frugthandlerne  i  Qvito  bærer  varerne  i  en  kusse  paa  hovedet. 


Or  len  te 

I  Åndes  er  der  snævre  passer  ind  til  Oriente, 
ind  til  det  vilde  Ecuador,  det  tropiske,  dét  ingen 
endnu  kender  helt  —  landet,  som  strækker  sig  i 
en  stor  kile  ind  i  Brazil  —  langt  den  største  del 
af   hele  Ecuador. 

Øst  for  Banos  ligger  ét  af  passerne.  Landet  be- 
gynder som  forrevne  stejle  klipper  —  de  østlige 
skraaninger  af  Åndes  —  med  vidunderlige  dale  og 
rivende  floder,  der  alle  som  én  løber  sammen  i 
Grande  Amazone. 

Og  landet  sænker  sig  gradvis  ned  i  det  bølgende 
skovterrain  —  urskovene  —  og  gaar  til  sidst  over 
i  sletter  med  mandshøjt  græs  —  et  land  fuldt  af 
vilde  dyr  og  ene  beboet  af  Indianere,  ukultiverede 
mennesker  i  modsætning  til  Højslette-indianerne; 
de  ser  ogsaa  helt  anderledes  ud. 

Man  møder  Oriente-indianerne  allerede  i  dalene 
ved  Banos,  en  sjælden  gang  forvilder  en  eller  an- 

Ecuador. 

den  sig  ogsaa  ind  til  Ambato  eller  helt  op  til 
Quito. 

Det  gi'r  et  sæt  i  én,  naar  man  møder  dem  før- 
ste gang,  de  bærer  urskovene  og  sumpene  med  sig 
—  magre,  slanke,  smaa  langhaarede  mennesker 
med  sky  øjne  og  hvide  grinende  tænder  i  et  fladt 
ansigt,  der  er  kantet  af  kæbeben  som  bjærgkamme. 

De  gaar  ikke  disse  Indianere,  men  smaarender, 
og  saa  er  de,  selV  om  de  er  til  bys,  næsten  helt 
nøgne,  og  de  passer  saa  godt  til  at  være  det,  at 
man  slet  ikke  tænker  over  det.  Den  smule  læn- 
debælte,  de  bær,  og  de  par  snore  med  dingeldan- 
gel,  de  har  om  halsen,  gaar  nemlig  ud  i  ét  med 
hudfarve    og  haar. 

Brungraa  er  de,  mørkere  end  Indianerne  paa 
højsletterne.  Man  kan  ogsaa  mode  dem  malede 
op  til  fest,  med  røde  farver  i  ansigtet,  gnavende 
paa  et  sukkerrør  og  med  en  flaske  —  med  guld- 
klumper i  —  i  haanden  —  lødigt  guld  —  som  de 
maaske  bytter  bort  for  et  vækkeuhr,  en  syma- 
skine eller  en  fonograf  —  begreb  om  gulds  værdi 
har  de  nemlig  ikke,  og  dén  hvide  mand,  de  først 
viser  flasken,  bestemmer  selv   prisen. 

I  Quito  er  der  mange  hvide  mænd,  der  er  blevet 
rige  paa  den  maade.  Guldet  liar  Indianeren  sam- 
let sammen  i  flodlejerne  i  Oriente,  netop  paa  de 
selvsamme   steder  Inkaerne   i  sin   tid   fik  'deres. 

Hjemme  hos  dem  selv  jager  de  nøgne  med  spyd, 
og  dér  kan  man  for  naal  og  traad  eller  for  knive, 
spejle,  tobak  eller  for  kulørte  skjorter  tiltuske  sig 
rent  guld. 

Og  bytter  man  med  bøsser  og  ammunition,  kan 
man  den  dag  i  dag  hurtigt  blive  ret  velhavende, 
naar  man  da  ikke  lægger  sig  til  at  sove  for  evigt 
i  sumpene,  ramt  af  en  af  dé  kugler,  man  selv  har 
handlet  med,  naar  de  vilde  mere  for  morskabs 
skyld  prøver  deres  nyerhvervede  legetøj  paa  ens 
krop. 

Men  at  naa  her  ind  i  sumplandet  er  temmelig 
besværligt,  —  man  kommer  til  at  gaa  noget  igen- 
nem, kæmpe  med  sult  og  tørst,  med  moskito  og 
med  smaa  bitte  fluer  eller  med  kæmpehvepser, 
myrer,  giftige  slanger  eller,  det  værste  af  det  hele, 
sygdomme  som  gul  feber,  malaria,  koldfeber,  ty- 
fus, pest  og  pulmoni,  som  paa  mindre  end  fire 
og  tyve  timer  slaar  sin  mand  ihjæl. 

Man  staar  sig  derfor,  naar  man  rejser  her,  bedre 
ved  at  sulte  end  ved  at  spise  noget,  der  paa  en 
eller  anden  maade  blot  er  det  mindste  anløbet, 
og  vandet  maa  filtreres  og  koges,  før  det  drikkes, 
og  naturligvis  skal  man  ha'  et  tæt  silkemoskito- 
net med  mod  de  bitte  smaa  fluer,  der  gaar  gen- 
nem de  almindelige   net. 

Selv  om  man  passer  godt  paa  og  har  sine  grejer 
i  orden,  løber  man  dog  en  risiko,  —  en  eller  an- 
den af  de  mange  sygdomme  kommer  miaaske  al- 
ligevel   bag   paa    en    —   og  man   bliver   i  sumpen. 

I  gamle  dage  jagede  Indianerne  fjendtlige  stam- 
mer og  samlede  paa  fjendernes  hoveder,  som  de 
gemte  som  relikvier.  Det  er  netop  fra  disse  egne 
de  mærkeligste  af  alle  mumier  stammer,  de  be- 
kendte dværg-hoveder,  hoveder  med  langt  haar. 
Alt  inden  i  kraniet  er  paa  en  eller  anden  maade 

8* 

fjærnet  og  erstattet  med  desinficerende  stoffer,  og 
horvedet  er  lufttørret  —  hud  og  haar. 

De  er  saa  rædselsfulde,  disse  en  miniature  kra- 
nier, at  det  er  en  gru:  drværgansigter,  hvor  øjne, 
næse  og  læber  er  saa  godt  befaret,  at  man  næsten 
tror,  de  endnu  er  levende  —  hvert  øjehaar,  hvert 
træk  og  hver  rynke  er  der,  men  indtørret,  som  om 
de  hajvide  ligget  i  varmt  sand;  huden  er  perga- 
mentagtig, lædret,  haaret  derimod  kraftigt,  kulsort, 
silkeblødt   og  velplejet. 

I  sin  tid  var  det  trofæ,  nu  er  det  en  handels- 
vare til  musæer  og  samlere  og  staar  i  U.  S.  Ame- 
rica, hVor  det  ellers  er  forbudt  at  handle  med 
dem,   i  kurs  paa   mange   hundrede  dollars. 

Oriente  har  været  kendt  af  de  første  Spaniere, 
der  kom  til  Ecuador  og  Peru,  og  den  katolske 
kirke  har  i  gamle  dage  været  ret  banebrydende, 
bygget  klostre  og  kirker  og  anlagt  veje,  der  nu 
desværre  er  ødelagt;  men  de  nuværende  missio- 
nærer er  rovdyr,  der  kun  flaar  Indianerne  for 
penge.  De  vier  dem  for  en  lille  sæk  guld,  døber 
for  det  halve  og  holder  de  lykkelige  Indianere  i 
uvidenhed  om,  at  andre  steder  paa  jorden  gør 
missionærer  den  slags  gratis,  og  lader  det  tilmed 
trykke  i  statistiske  aarsberetninger,  der  skaffer  dem 
rigelig  jordisk  erstatning. 

Ved  begravelser  tager  kirken  glubsk  alt  dét,  den 
afdøde  efterlader  sig,  og  er  der  ikke  tilstrækkeligt, 
maa  den  nærmeste  slægt  bøde,  —  og  præsterne 
kan  sætte  det  igennem,  for  overtroen  er  stærk  — 
kommer  de  døde  ikke  i  indviet  jord,  gaar  de  ad 
helvede   til. 

Foruden  handel  med  daab,  vielse  og  jordpaa- 
kastelse  bruger  missionærerne  et  middel,  der  har 
grebet  Indianerne  dybt,  fordi  de  har  fantasi.  Det 
er  krudt,  fyrværkeri,  blaalys  og  illumination  sam- 
men med  metalmusik,  røgelse  og  karnevaller  — 
kort  sagt  fest. 

Mange  af  Indianerne  er  imidlertid  forfaldne,  de 
drikker  Chicha  og  en  anden  drik,  de  kalder 
Mayorca,  og  til  de  religiøse  fester  drikker  de  som 
gale,  drukne  danser  og  laller  de  til  sød  kirkemu- 
sik og  messingskrald.  Paa  dét  ser  præsterne  og 
tier. 

I  flere  dage  i  træk  varer  den  slags  fester,  præ- 
ster afbrænder  selv  fyrværkeriet,  der  fuldstændig 
magnetiserer  Indianerne,  altre  illumineres,  kulørte 
lygter  hænges  op  i  træerne  udenfor  kirkerne. 

Afguderi  florerer  ogsaa.  Dukker  pyntes  ud  i  ly- 
seblaat,  eller  i  hvid  atlask  og  med  blonder,  og  bæ- 
res i  procession,  mens  præster  ringer  med  klok- 
kerne, og  nøgne  Indianerdrenge  svinger  røgelses- 
kar. Indianerne  tror  blindt  paa  mirakler  og  paa 
disse  dukkers  lægende  magt. 

Men  naar  festerne  er  forbi,  kommer  eftersmæk- 
ket —  betalingen  af  udgifterne,  og  den  maa  India- 
nerne selv  udrede,  og  det  er  dyrt  —  der  maa  da 
ogsaa  beregnes  en  rimelig  avance. 

Festiviteterne  efterlader  tit  Indianerne  døddrukne 
og  forgældede  —  formedelst  krudt  og  vokslys  —  og 
efterlader  dem  bindegale  efter  forvirrende  indtryk. 

Saa  drager  præsterne,  der  i  disse  egne  er  paa 
turné,  videre,  da  der  nu  i  den  første  tid  ikke  er 
mere   guld   paa   dén   plads;   de  rejser   med   fyldte 

lommer  hen  til  andre  steder  og  begynder  nye  or- 
gier. 

Imidlertid  samler  Indianerne  paa  den  plads,  de 
forlod,  igen  guld  paa  flasker  til  præsterne,  der, 
naar  de  vender  tilbage,  først  inkasserer  dét,  me- 
nigheden skyldte  fra  forrige  fest,  inden  de  begyn- 
der paa  ny  gilder. 

Det  gaar  Indianerne  her  i  Oriente,  som  det  gaar 
deres  brødre  paa  højsletterne  —  de  kommer  al- 
tid i  bundløs  gæld. 


Passet,  der  ved  Banos  fører  ind  til  Agoyan  i 
Oriente,  er  det  bedste,  der  findes  i  Åndes,  det  er 
saa  velformet  af  naturen,  at  man  uvilkaarlig  spør- 
ger,  om  her  alligevel   ikke  er  brugt  dynamit. 

Mure  staar  stejlt  til  begge  sider  af  en  smal  sti, 
og  Indianerne  har  udbedret  stien  med  trapper, 
der  letter  passagen  ikke  saa  lidt. 

Gennem  passet  kommer  vi  ind  i  en  dejlig  dal; 
—  det  har  lige  regnet,  alt  er  oversaaet  med  draa- 
ber,  og  her  dufter  af  blomster  og  af  hø.  Solen 
bryder  igennem  og  falder  paa  bjærgdannelser  som 
pyramider,  enlige  mægtige  truende  klipper,  med 
Rio  Ulba,  en  sort  fraadende  strøm,  der  danser  ned 

over  katarakter  og  løber  skummende  ud  i  Rio  Pa- 
sta. Klipperne  er  karmosinrøde,  —  det  er  glim- 
mersten, der  blinker  i  solen.  Fine  vandfald  gli- 
der som  sølvstraaler  ned   ad  grønklædte  klipper. 

Op  ad  dagen  kommer  vi  gennem  et  nyt  pas  — 
her  er  susende  storm  og  kastevind  som  mellem 
skyskrabere  i  New  York,  hatten  ryger  af,  hestens 
manke  piskes  tilbage.  Indianerne  har  karakteri- 
stisk nok  døbt  det  Huaira  Pungo,  paa  spansk  hed- 
der det  la  Porta  del  Viento. 

Man  ser  sjældne  arter  af  læbeblomster,  mærke- 
lige blomster,  der  lukker  sig,  naar  insekter  hænger 
fast  i  deres  klæbende  fedtstof.  Gladiolus  og  fine 
bregner  er  der  ogsaa,  og  mellem  sten  og  planter 
vimser  fugle  —  gule  med  sorte  tværstriber  eller 
purpurrøde,  eller  fugle  med  store  underlige  næb. 

Vi  møder  Indianere  med  karavaner  af  æsler  og 
llamaer.  Dyrene  slæber  planker  ned  over  stenede 
veje,  saa  det  bumber,  der  er  sække  med  naranjil- 
las  eller  trækul  og  kalk.  Røde  falke  sidder  stille 
paa  røde  klipper  og  gaar  næsten  helt  sammen  med 
dem. 

Stadig  hører  man  den  evindelige  Pasta,  og  nu 
kommer  vi  til  en  bro  med  halvraadne  planker  og 
staar  af,  gi'r  hestene  et  rap  og  lar  dem  selv  klare 
broen.  Dyrene  snuser  sig  frem,  og  ét  efter  ét  trip- 
per de  klogt  og  forsigtigt  over  den  livsfarlige  bro. 

Lodret  op  til  begge  sider  —  klipper.  Planter  og 
især  bregner  har  boret  sig  fast  i  sprækker  og  rev- 
ner, og  mosset  sidder  fast  i  spalter  og  huller.  Kla- 
ser af  orkidéer  hænger  over  vandene. 

Stadig  følger  vi   floden   gennem   ny  dale,   til  vi 

med  ét  hører  en  tordnende  buldren  og  staar  ved 
Agoyan  —  Ecuadors  største  vandfald. 

Vandet  fra  Rio  Patate,  Rio  Ghambo  og  Rio  Ulba 
løber  samlet  ind  gennem  en  kløft  og  styrter  skum- 
mende og  larmende  ned,  dybt  ned  i  en  kværnende 
boblende   sydende  skummasse. 

Man  glemmer,  at  man  er  til  —  stirrer  —  blir 
borte  i  at  se.  Vandmasserne  er  umaadelige.  Oppe 
paa  klipperne  ser  man  de  spor,  vandet,  der  løb 
der  oppe  for  titusinder  af  aar  tilbage,  har  slidt. 
Tænk  —  den  kraft  vand  maa  have  for  at  kunne 
slide  al  den  klippemasse  bort,  højt  oppe  fra  bjærg- 
toppene  og  helt  ned  til  faldet. 

Rio  Pasta  danser  videre,  snor  sig  i  kurver  ind 
i  ny  dale  og  gaar  mod  øst.  Bjærge  staar  lige  op 
i  skyerne.  Fremme  i  dalen  er  der  lysegrønne  plet- 
ter med  sukker,  majs  eller  med  hvede. 

Vejen  gaar  langs  flodens  venstre  bred  mellem 
alt  det  grønne,  og  den  blinkende  flod  er  hvid  af 
skum. 

Endelig  træffer  vi  Indianere;  de  har  indrettet 
sig  primitivt  i  en  hytte  og  koger  i  det  fri.  Mænd 
og  kvinder  gaar  om,  som  de  er  skabt,  ikke  en  gang 
snore  med  amuletter  har  de  om  halsen;  de  sidder 
paa  hug  og  roder  i  ild. 

Her  slaar  vi  os  ned  og  blir  natten  over,  en  nat 
med    summende   myg    udenom    silkenættet. 

Næste  morgen  rider  vi  videre,  —  en  tur  med 
nye  vandfald  og  med  skummende  elve,  med  orki- 
déer og  )æbeblomster  injd  gennem  frodige  dale, 
fyldte  med  naranjo  og  appelsin-træer.  Men  ellers 
var  der  øde  og  forladt,  ikke  en  hytte,  ikke  et  ene- 

ste    menneske.     Solen    steg   paa   himlen,   og   vejen 
var  varm. 

Pludselig  —  Indianere.  De  løb  i  samme  retning 
som  vi,  løb  i  dét  langsomme  tempo,  de  bruger, 
vi  vilde  vist  ikke  naa  dem,  men  lidt  efter  satte  de 
sig  paa  hug  nede  ved  floden  og  ventede  paa  os. 
Der  var  tre  mænd,  et  par  kvinder,  nogle  drenge 
og  en  lille  pige. 

Der  var  noget  slangeagtigt  over  deres  bevægel- 
ser, og  gangarten  var  som  om  de  vadede;  de  var 
mørke  i  huden,  og  haaret  var  glat.  Den  lille  pige 
og  drengene  havde  kønne  øjne,  navnlig  gjorde  de 
lange  vipper  udslaget.  Indianerne  var  nærmest 
bange  for  os,  men  ikke  et  ord  sagde  de. 

Vi  gjorde  holdt  og  slog  os  ned  for  at  spise,  og 
det  var  forbavsende  at  se  dem  gøre  ild  for  os, 
da  de  først  havde  forstaaet,  at  vi  vilde  koge,  og 
nu  var  de  ikke  længer  angst. 

De  indrettede  et  ildsted  mellem  et  par  sten  i 
læ  af  en  skrænt,  men  med  god  træk,  de  samlede 
kviste  og  tørrede  grene,  knækkede  dem  og  lagde 
dem  til  rette.  I  et  øjeblik  havde  de  en  god  ild  — 
vi  havde  skudt  et  par  skovduer,  og  drengene  pil- 
lede dem  nede  ved  floden,  men  det  var  mændene 
med  ansigter  furede  som  runkne  æbler,  der  stegte 
dem  paa  pind.  De  dryppede  dem  ogsaa  med  fedty 
saa  der  stank  branket  og  fælt,  men  duerne  smagte 
udmærket. 

Vi  havde  konserves  og  hvidt  brød,  æg  og  ost, 
og  da  vi  havde  spist,  fik  Indianerne  resterne,  de 
nød  dem,  medens  deres  smaa  skraa  øjne  blin- 
kede. 

Bag  os  ragede  Tunguragua  til  vejrs  i  det  fjærne, 
op  af  krateret  boblede  en  isort  masse,  den  rygende 
svovldamp,  men  vinden  førte  fra  os,  saa  luften 
var  frisk  og  behagelig. 

Indianerne  pegede  op  paa  vulkanen  og  brum- 
mede dybt  —  —  saa  smilede  de  alle  paa  en  gang 
—  —  de  viste  tænder. 


Da  solen  stod  op,  var  vi  igen  paa  vej  mod  øst. 
Vejen  blev  daarligere  og  daarligere  og  til  sidst 
holdt  den  helt  op,  hestene  maatte  vi  flere  steder 
lede  frem  over  sten  og  vade  dem  over  bække  el- 
ler svømme  dem   over  rivende  floder. 

Der  var  vild,  uberørt  natur,  land  som  fra  jor- 
dens ældste  dage   —  og  ikke  noget  menneske. 

Men  fuglene  fulgte  os  nysgerrige  og  svang  sig 
ind  mellem  klipperne,  og  dagen  igennem  kvær- 
nede vandene  ude  i  floden,  som  vi  stadig  holdt 
os  tæt  til. 

Det  gik  ogsaa  nedad  bjærg  og  dé  steder,  der 
var  frisk  græs,  lod  vi  dyrene  ta'  sig  et  godt  fotler; 

saa  sad  vi  stille  og  saa  dem  gumle  og  røg  i  ro 
vore   snadder. 

Hen  over  himlen  svævede  kondoren  paa  sine 
udspændte  mægtige  vinger;  fuglene  virkede  paa 
lang  afstand  kun  som  prikker  ude  i  æterens  blaa. 

Stegende  hedt  var  det,  og  op  ad  dagen  tog  vi 
bad  i  floden,  men  kun  en  dukkert  for  det  var 
isnende  koldt,  og  vi  klædte  os  paa  i  en  fart. 

Igen  red  vi  langsomt  videre  og  sad  i  timevis  og 
drev  paa  hesten  og  rullede  cigaretter. 

Der  var  nu  skov,  og  leaner  filtrede  grene  og 
stammer  sammen  og  vi  holdt  os  saa  nær  flod 
som  muligt. 

Fremme  for  os  var  der  pludselig  røg,  røg  fra 
Indianere,  der  dansede  om  et  baal  og  gjorde  tegn 
til  os.  Vi  red  til,  og  lidt  efter  var  vi  omringet  af 
mørke  nøgne  mennesker  og  kunde  lugte  deres 
ramme  sved. 

Mødet  var  uventet,  folkene  var  af  en  eller  anden 
grund  ophidsede,  ude  af  sig  selv,  de  gnistrede  med 
øjnene  og  viste  hele  tiden  tænder.  Nu  saa  vi, 
at  de  havde  haft  god  jagt,  byttet  laa  foran  dem 
ved  siden  af  ilden,  —  der  var  skovduer  og  et 
par  andre  fugle,  en  abe  og  en  vicuna,  rimeligvis 
en   vild. 

Der  var  flest  mænd,  men  der  var  ogsaa  pur 
unge  kvinder,  der  sad  sammen  et  stykke  fra  baalet. 

Børn  løb  rundt  og  legede,  gamle  koner  sad  og 
rodede  med  lergryder  og  æltede  noget  i  et  træfad. 

Vi  blev  indbudt  til  at  være  med  til  deres  fest, 
saa  vi  gjorde  holdt  og  slog  lejr,  fik  vore  egne 
kogegrejer  frem  og  begyndte  selv  at  koge. 

Skulde  vi  spise  deres  mad,  kunde  de  faa  vores 
til    dessert. 

Indianerne  hjalp  os  med  at  skaffe  kvas,  med 
at  tænde  og  gjorde  næsten  alt  arbejdet  —  —  — 
villige,  ligefremme,  hjælpsomme  og  med  et  evig 
lykkeligt  smil  i  de  mørke  ansigter. 

Snart  blussede  et  nyt  baal. 

En  af  Indianerne  havde  guld  paa  flaske  og  vilde 
absolut  bytte,  ligemeget  med  hvad  vi  vilde  gi'  ham 
for  det. 

Saa  sad  vi  sammen  og  spiste,  Indianerne  med 
fingrene,  som  de  slikkede  rene  —  —  —  naar  de 
aad,  saa  de  omhyggeligt  paa  hver  bid,  de  stop- 
pede i  munden. 

De  unge  kvinder  var  mere  sky  end  mændene, 
men  hvert  øjeblik  fo'r  der  smil  som  solstrejf  hen 
over  deres  læber;  og  de  runkne  gamle  kællinger 
sad  paa  hug  og  fyldte  saa  usigeligt  lidt,  kroppen 
var  skrumpet  ind  til  næsten  ingen  ting  —  —  — 
at  tænke  sig,  at  de  engang  havde  været  lige  saa 
dejlige  som  pigerne. 

Drengene  havde  travlt  med  at  føle  paa  alt  og 
gaa  paa  opdagelsesrejser  i  saddeltasker  eller  i  lom- 
mer; de  tændte  vore  snadder  og  røg  uden  at  spørge 
om  lov.  Saa  hurtigt  skete  det,  at  vi  ikke  kunde 
forhindre  det,  snadderne  gav  vi  bagefter  til  de  ældste 
mænd,  der  gravalvorlige  tog  imod  dem  og  hypno- 
tiseret  stirrede  paa   os. 

Saa  kom  natten,  inden  vi  rigtig  tænkte  over  det, 
moskitonættene  var  ordnet,  pladsen  valgt,  sadlerne 
var  hovedpuder  og   i  et  tæppe  rullede  vi  os  ind. 

Stjernerne  stod  paa  himlen,  men  maane  var  der 

ikke;  baalene  ulmede  natten  igennem,  og  vi  saa 
de  vilde  danse  med  underlige  fagter  og  langsomme 
bevægelser. 

Saa  lagde  ogsaa  de  sig  til  ro. 

De  unge  piger  laa  nær  de  gamle  koner,  de  gifte 
kvinder  holdt  til  hos  deres  mænd  og  drengene 
hos  hundene  og  Uamaerne. 

Og  vi  hørte  den  stadige  brusen  af  den  rivende 
flod.  Stjernerne  gled  over  himlen  og  skiftede;  hvor 
var  det  underligt  —  her  kunde  alle  stjerner  naa 
os,  —  her  ved  Ækvator  var  der  lys  fra  alle  sole  i 
hele  universet,  alle  dé  sole,  der  kan  naa  os.  Jeg 
laa  og  saa  op  til  dem,  det  var  gamle  bekendte, 
venner  fra  norden  fra  de  kolde  vintre  og  ven- 
inder fra  syden  fra  Sydhavs-øerne  eller  fra  Austra- 
lias  hede  ørkener. 

Her  vilde  de  alle  i  løbet  af  ét  aar,  trehundrede 
og  femogtres*  dage,  kigge  ned,  paa  denne  plet  af 
vor  moder  jord  vilde  de  skinne. 

En  llama  gurglede  og  tyggede  drøv. 

Ilden  lyste  op  et  øjeblik  og  skæret  faldt  paa 
disse  mørke  mennesker,  der  allerede  var  henne 
i  tung  søvn.  De  var  vilde,  —  vilde  endnu,  —  vi 
hvide  kaldte  os  derimod  kultiverede  —  —  —  det 

var  stenalder  og  vor  tid —  men  naar  vi  saa 

paa  stjernerne,  var  der  ingen  forskel. 

Én  sukkede,  var  det  ikke  en  ung  kvinde  —  — 
en  mørk,  en  vild Det  var  i  al  fald  et  men- 
neske, der  sukkede  og  enten  vi  er  sorte,  gule,  brune 
eller  hvide,  stjernerne  skinner  lige  ens  paa  os 
alle  sammen. 

Hestene   vrinskede    og    slog   med   halerne.    Van- 

dene  susede  og  sang  med  tusinde  friske  toner, 
brusende,  syngende,  sivende,  hen  over  sten  og 
klippe. 

Vi  laa  paa  jorden,  aa  saa  trygt,  saa  fredeligt,  saa 
nær  vort  ophav,  hvilede  ved  ild,  ved  flod  og  hvi- 
lede under  det  store  uendelige  stjernehav. 


Guayaquil. 

Igen  tilbage  til  Guyaquil  fra  højsletterne  og  fra 
Oriente.  Efter  smaabyerne  og  efter  den  mægtige 
natur  virker  den  som  en  storstad.  Savn  og  lidel- 
ser, plager  af  moskito  og  myrer  er  nu  glemt, 
Guayaquil  er  dejlig. 

Hotel  Victoria  bliver  et  hjem,  maden  smager 
som  i  Paris,  lysene  paa  gaderne  er  endnu  stær- 
kere end  før  og  straaler  i  den  hede  nat  over  de 
tilklippede  træer,  over  statuer  og  de  smukke  par- 
ker;  kontrasten  er  enorm. 

Vi  er  atter  i  tropen,  klædt  i  hvidt  og  ta'r  bad 
et  par  gange  om  dagen. 

Og  travlheden  om  dagen  —  —  virksomheden 
forretningslivet  virker  betagende,  her  i  Ecua- 
dors  hamrende   puls. 

Kakaoen  ligger  som  ellers  paa  maatter  og  ga- 
derne lugter  som  altid  af  kakao,  og  baadene  gli- 
der toplæssede  med  kakaosække  ud  til  de  store 
dampere  i  den  gule  flod. 

Nøgne  brune  unge  mænd  bærer  sække  ned  til 
kanoerne,  række  paa  række  af  brune  kroppe,  kraf- 
tige rygge  og  smilende  fjæs  med  hvide  tænder, 
sort  haar  og  panamahatte. 

Melecongaden  med  de  rige  forretninger  ligger 
stadig  langs  floden,  kakaohusene,  sukkerhusenc, 
pakhusene  med  kautsjuk,  huder,  ibentræ,  majs, 
bomuld,  ris,  tobak,  kinin,  ricinusolie  —  —  —  alt 
dét,  der  gør,  at  Ecuador  er  et  af  de  rigeste  lande 
paa   hele   kloden. 

Alt  er  her  —  fra  automobiler,  banker,  klubber, 
børser,  hospitaler,  skoler,  biblioteker,  hoteller  — 
lige  til  de  klaprende  skrivemaskiners  raslen  — 
Guayaquil  ta'r  til,  rivende  —  men  den  dag,  man 
lægger  bane  fra  Esmeralda  til  Quito,  en  linie,  der 
forresten  bli'r  vanskelig  at  anlægge,  da  den  skal 
gennem  sumpe,  over  flod  paa  flod  og  gennem  stejle 
bjærge,  man  ikke  kan  komme  uden  om  —  den 
dag  banker   én    puls   til  i  Ecuador. 

Esmeralda  —  byen  med  det  smukke  navn  — 
naar  banen  naar  den,  vil  man  faa  andet  at  tænke 
paa  i  Guayaquil  end  at  lege  revolution.  Og  det 
vil  blive  gode  tider  for  Ecuador,  —  hvad  forslaar 
to  kæmpehavne  i  et  land  saa  rigt  som  det? 

Men  trods  alt  det  moderne  liv  her  nede  ligger 
oppe  paa  højsletten  Quito,  rolig,  fornem,  stilfuld 
—  stadig  hundrede  aar  tilbage  i  tiden,  som  en 
skøn  sær  drøm  om  det  bedste  i  middelalderen,  — 
og  bag  alle  kraterne  i  Åndes,  bag  Cotopaxi,  Chim- 
borazo  og  det  rygende  Tunguragua  vegeterer  endnu 
O  r  i  e  n  t  e,  Ecuadors  stenrige  og  vulgære  fremtid. 

